text:
金年有福 活動星期五就開始,雖然活動內容真係毫不吸引,但我都對園內佈置仲有少少希望... 呢幾日,園方都慢慢為 美國小鎮大街 增添農曆新年色彩,米奇金光巨石 亦已經響尋日出現咗!
米奇,米妮 分別拎住不同嘅賀年食品,同大家拜年!米妮 手上嗰個 米奇頭型全盒 好得意啊!
至於嗰舊 金光巨石,我就覺得佢唔夠閃閃生輝,將實物同官方圖片比較一下,其實都差幾遠...
反而其他裝飾就好似更有睇頭,今年嘅佈置都以金色為主,小鎮廣場 比起 金光巨石 更加有氣勢!
小鎮廣場 亭內都掛滿一串串用咗金色做底色嘅爆竹,欄杆上就係 米奇金光巨石 嘅嗰個圖案.
廣場兩旁嘅 市鎮會堂,動畫藝術教室 就掛上咗賀年揮春;留意,頂端都係 金光巨石 嗰個圖案.
大街其他建築物上面嘅掛飾,今年好似比較多元化,除咗爆竹之後,仲有金球,都整得幾靚架!
街上嘅燈柱亦都掛有揮春,一路延伸至城堡嗰邊;雖然設計比較簡單,但整體效果都唔錯!
樹上就掛住 金光米奇,金球;都係簡單得黎亦幾好睇!綜合各項細節,園內佈置都俾佢過關啦!
不過,都係嗰句啦,金年有福 嘅佈置好似亦都只係局限於 美國小鎮大街,的確係比較可惜... 活動未開始,唔知有冇其他園區嘅佈置係仲未完成,但如果冇的話,就要再檢視下呢個問題啦...


c: text/html

text:
尋晚覺得自己好好 雖然好攰 但我番到屋企都即刻洗衫 拖地 妳知啦 地方細 拖地真係好計煩 要拎起呢樣拎起果樣先可以拖到 好計攰家嘛
不過識 d 人只會拖睇到嘅地方 睇唔到嘅就唔會拖 眼不見為乾淨 我就唔會囉 唔拖果度咪立痴痴好 "烏糟" 囉
尋晚里奧大人成 9 點半先番屋企 加上我有小小頭痛 本來想叫佢自己買外賣番屋企食 飲碗隔夜湯就算 但又覺得好似好慘咁 最後我都求其炒碟飯 總好過出去食味精嘅
我尋晚覺得自己好怪 因為居然一 d 脾氣都無發 又無打電話催里奧大人收工 唔通我真係開始學識包容同體諒 係就好喇
是日懶餐 - 求其炒飯 + 隔夜湯
求其炒飯 - 將脆肉瓜 + 漢堡扒切粒 加老抽加蛋 炒埋一碟 其實呢 本來想 xo 醬炒脆肉瓜 + 煎漢堡扒 + 炒飯 但里奧大人實在太夜先番到屋企 我又唔想分幾碟餸黎煮 所以煮性炒埋一堆 估唔到里奧大人又鍾意食喎
隔夜湯 - 估唔到仲清甜過第一晚
基本上每個星期日都會由里奧大人負責換床單 因為張床褥好重 所以一定要男人換先得 但里奧大人話果晚太夜唔換住喇 尋晚我又叫里奧大人換床單 佢居然叫我唔駛再提佢 佢記得喎 我咪話記得就換啦 成日要講幾百次先肯去做 最憎人係咁 藉口多多
尋晚睇 " 珠光寶氣 " 睇到蔡少芬鬧人鬧到好辛苦咁 覺得好勞嘈好煩 定係因為咁啱我頭痛而覺得好煩呢
今朝陰陰天 所以覺得勁眼瞓呢 都係有 d 陽光曬下好 精神 d 但又唔好太曬 因為唔想有黑斑
本來想去食麥記 但覺得茶餐廳 d 奶茶濃味 d 飲咗會精神 d 所以又走咗去食餐蛋治烘底 + 奶茶 ( $16 ) 我第一次食咁厚嘅餐蛋治 食一件已經好飽 再食埋第二件開始驚蛋 lu 唔知做咩計無啦啦咁厚蛋嘅呢
番到菇場就係等食晏架喇 可悲可悲
同里奧大人去興記 今次我食火腿燴意粉 好好食喎 如果識整 d 汁就好喇 今次叫嘢食都幾麻煩 因為凍檸茶要小甜小冰 意粉要多汁 其中一份餐包轉方包 火腿奄到轉火腿腸仔 好在無比人咀藐視咋
經文分享
但願使人有盼望的神, 因信將諸般的喜樂, 平安充滿你們的心, 使你們藉着聖靈的能力, 大有盼望 ( 羅 15 : 13 )

robotstxt: allowed

filter: keep


text:
我細個果陣,其實零食都有好多種類架.有d就係大人覺得生積既,例如冰凍酸木瓜,話梅呀,果d咸濕野.
我記得細個第一次食香口膠,係讀緊幼稚園既,點解我記得?事關我三歲就搬家,同步上幼稚園,所以時空記憶係會分得清楚d既.果次我大家姐見我口郁郁,就要我丫大口,跟住佢發現我食緊香口膠,就即刻好慌張咁命令我吐咗佢.
係呀,果粒香口膠,係我自己買架!以前咁細果陣,我係有機會跟大人出街架,去到d士多仔度買野食,邊個話細路唔曉呀?我夠知果d係香口膠,唔吞得落肚咯,我真係冇咁史提拔呀!做咩咁晒要我吐喎....仲有好多味架!d大人成日唔明白小朋友心情既!
依家我就介紹一款我讀小學,係零食部有得賣既東東你地睇下,就係五香蠶豆啦!唔係炸果種喎,唔熱氣既.
呢d古老野,已經冇乜機會係市面見到啦,家陣要等人返上海,先會有機會食.
唔係嚇你,佢竟然曾經係御用貢品黎!
佢其貌不揚,實在都幾硬下架,可以叫佢做蠶豆乾既,但一d都唔脆既.
嬸嬸話要棚牙唔係假既先食到,近年我d牙都唔係咁靠得住,所以只係食幾粒,過下口癮,叫做回味下算啦.
面頭有d香料粉粘住既,呢d已經冇我細個食果d咁大粒啦!(或者果陣自己細個,睇既野都大d都未定.)
係回憶中既小學小賣部,一毫子有交易,係長條狀既白色唔透明既膠袋仔袋住既,面頭印有紅色字既.一包好似有五粒咁上下啦.以前食果d呢,就偏向啡紅色皮既,依家呢d就偏向墨綠色.
放入口,又硬又un,但細路就會覺得好滋味啦,有時我地就慢慢剝開d皮,再食d肉.又或者成粒放入口趙,逐少逐少吞入肚.
老實講吖,咁多年來,佢既味道都冇乜點變,而呢隻牌子,品質亦相當不俗,可以講係越趙越香,幾好食架.
我帶咗幾粒返屋企,有晚Bibi開夜車,無意中發現佢,俾佢食晒.但佢話:因為我果陣有少少餓,所以咪食晒咯,但我唔覺得好好味喎.
或者...我食佢果陣係計埋d感情分入去啦.


text:
星期六落足一日雨,搞到艾菲都唔敢plan定星期日嘅行程,點知一覺瞓醒太陽伯伯出返來喎,諗住快D出動去玩啦,點知都係hea到黃昏時份等燒腩仔瞓醒晏覺先行到,最後決定近近地去佐敦谷吹泡泡算.
泡泡一出動,個個小朋友都衝晒埋來一齊拍,加埋燒腩仔最鐘意追泡追到老遠(其他小朋友總係好醒目咁企定等大人一吹即拍,唔會好似佢咁傻瓜㗎喎),所以宜家想同佢影張單人泡泡相真係好有難度.
追呀...
捉住...
你哋埋來畀我拍啦...
爸爸...你可唔可以再吹多D泡泡出來呀...
講真,成功影到呢幾張追泡泡相,真係要特別鳴謝米高嘅全力協助,雖則佢成日將D泡吹晒去鏡頭外,但無佢幫手吹真係唔掂,為咗令佢下次輕鬆D,艾菲會盡快買枝泡泡槍返來㗎啦(其實想買好耐,不過唔係唔啱心水,就係無貨無得買>.<)﹗
吹完泡泡大人都未收拾好,呢個燒腩仔已經一枝箭咁標咗去遊樂場玩...
燒腩仔宜家真係大個仔咗好多,一埋位就自動波去玩唔使我哋跟到實一實,識避開搞事分子之餘仲識得同其他小朋友有傾有講,艾菲聽見佢同另一個應該大佢少少嘅男仔傾偈,討論搖得個電單車未就覺得好好笑,燒腩仔猛話綠燈開車準備搖,另一個就話未得佢要落一落車等陣再上來,難得佢又真係肯等埋個男仔返來,再好齊心咁話開車先搖喎,kakaka...
咁既然燒腩仔都玩得咁開心,艾菲當然又可以好放心咁企喺佢側邊,專心舉機同佢影返幾張靚相來自娛啦﹗


text:
篤...篤...篤...篤...篤...篤...呢個牌到底係咩來?做咩插係個蛋糕仔上面阻住我食嘢㗎?
嘻...係我燒腩仔呀,媽媽話我今日十一個月大,佢整咗個蛋糕仔畀我應一應節喎﹗生日牌只係佢無意中係櫃桶底搵到,所以插落去等個蛋糕仔靚D咋﹗
呢個月我嘅飲食大致上都係一樣,一日五餐,三餐奶兩餐固體,份量都無乜點變,只係胃口差咗D,好多時下午茶餐奶都唔願飲,飲咗四安幾就會拎返個奶樽出來,就算固體食物都係睇心情,想食時我可以極速食完成個大人碗嘅飯,唔想食時食到碗飯凍晒都只係食到一半,不過自從媽媽買咗隻新杯畀我之後,我宜家用飲筒飲水叻咗好多,無漏到成身都係水啦,媽媽今日仲話畀隻BB匙羹我試吓自己「畢」嘢食添,但我就只係想拎實隻羹就算囉(拎實咗就唔畀人掂,一掂即超惡咁嘈到拆天,根本無可能教到佢畢嘢食﹗)﹗
今個月我都有試食新嘢㗎,有車厘子,冬菇,生菜,蛋白,牛肉同菠菜麵,因為去咗兩日澳門同病咗成個星期,加上媽媽呢排好忙所以只得咁少新嘢食啦,而媽媽見我前排食粥食得麻麻就試咗煮爛飯我食,我都幾鐘意覺得幾好味㗎,不過因為要咬就食得比較慢,始終都係得下面兩隻牙嘛,所以媽媽暫時都係煲粥多,爛飯只係爸爸朝早起身唔記得焗粥時先煮我食.
至於瞓覺方面媽媽就話我差咗好多,我係可以一覺瞓天光,亦keep住日頭瞓三次晏覺,但除非我無電好眼瞓,否則都要搞好耐先肯瞓,仲學識合埋眼扮瞓著添,只要媽媽一放低我落床,我就會碌大隻眼爬返起身望住佢笑,就算瞓著都好多時瞓半個鐘就醒,媽媽話來緊呢個月可能要同我調一調個schedule,或者減其中一覺晏覺睇吓我頂唔頂得順喎﹗
呢個月我除咗繼續四圍爬同扶住傢俬四圍行,跟住媽媽四圍搞搞震之外,亦開始可以鬆開手唔扶嘢行幾步碎步,但就依然唔鐘意用學步帶,媽媽一將條帶套落我身我就會即刻放軟對腳爬走,另外我仲學識咗自己坐上玩具車同自己落車添,每次返婆婆屋企一聽到獅子車個音樂停咗就會落車去車頭㩒返著佢.
媽媽話我呢個月嘅認知能力有好明顯嘅進步,佢終於明白我係唔逼得,D嘢我要識嘅忽然有一日就會識,我唔想做你點逼我都無用,例如佢忽然有日發現我玩推珠仔已經進展到玩中間D比較難嘅軌道,仲有佢教咗我幾個月嘅入圈圈,我一直都只係掟落條柱,但今晚就忽然開竅識得自己慢慢放入條柱到,而我呢幾日都終於識得見到人Say Hello時要揮揮手,Bye Bye就要開合手,至於媽媽講「好嘢」時我仲未識拍手,只係會好開心咁fing對手.
呢個月我講多咗好多嘢,成日係屋企依依哦哦,媽媽仲話屋企好似多咗個外國人係到住,成日講好多BB話係佢唔識聽,到宜家佢只聽得明我講爸爸,媽媽同mum mum,其他音就有疑似哎吔同婆婆,而我嘅表達能力都越來越強,例如我係街玩緊lego媽媽話要走,我會嘈到拆天話佢知我唔想走,行百佳來遠見到缸魚又會踢晒腳叫媽媽快D推我埋去睇,而我亦終於聽得明媽媽講嘅「NO」係唔准嘅意思,每次我想搞把風扇或者想跟佢爬入廁所,只要佢大大聲加惡樣講聲NO我就會停低同縮返隻手(但有時都會唔理繼續搞﹗).
我宜家好鐘意黐住人㗎,係屋企好鐘意跟住媽媽四圍走,如果瞓醒晏覺唔見咗媽媽我會喊到癲,爸爸返來又會好開心咁即刻爬去要佢抱,有時自己玩緊時都會忽然走去扯住佢哋條褲攬實佢哋唔畀佢哋走咗去,見到佢哋換衫我更加會大叫提佢哋帶埋我走,出到街我就會好似放監咁四圍撩人玩,不過如果你同我講嘢,尤其話想抱我或者掂我手仔嘅話我會驚到喊,我除咗識得嘅人之外唔畀其他人抱同掂㗎﹗


text:
初時會擔心有太多crazy games,始終未熟既都係唔想咁癲好,但發覺dgames好正常又可以令大家玩得更加投入.如果將來有人問我應唔應去CSer Ocamp,我一定會話一定要去玩下.
不過真係辛苦哂d搞手,仲有d組爸組媽,我地都玩都咁搞,何況係佢地.好慶幸自己入左Sashimi呢一組,因為有好正既組ba組ma.我幾時都覺得佢地精力十足,由朝到晚都可以咁搞笑,令我覺得自己點可以咁快謝o_o;
希望快d有相睇啦,一定超正~~~
不過返到黎就狂睇booklets,要reg科.花左好幾粒鐘,終於揀好d科,可惜時間就無得砌靚佢,見到個timetable,要平衡學業,part-time,長笛&學會都幾難下.而hall都終於apply左,最好有2人房啦!! 如果最後編到改裝3人房真係唔鬼住...
今日就同cally,karen,sinsin去360!!!講左好耐都未去,今次仲要有埋半價優惠添.
佢地3個行樓梯前
.
.
.
行到中段
.
.
.
到最後
有d強顏歡笑咁囉
原來我都好耐無見見佢
之後出左尖沙咀搵holly食飯,食左一間叫星座冰室,d蕃茄麵好好味,但同時又唔同勝香院,有機會會再食.
中國隊好勁呀!!!!加油!!!!


text: 賭王三房千金何超蓮同內地百億家底富二代劉根森(Sam)暗撻,聖誕夜喺中環玩AIA歐陸嘉年華,雖然超蓮就解話同Sam係「普通朋友」,仲話係同一大班菁英會朋友一齊去玩.超蓮唔敢認愛係明嘅,畢竟佢同吳克羣分手都唔夠1個月,想低調處理感情事係合情合理.據悉,超蓮今個聖誕去咗澳門同一大班朋友倒數,當中包括Sam,本報讀者余小姐透過「爆相爆料」提供咗一張佢哋拍拖相,原來佢哋晏晝先喺珠海玩咗一輪,現場所見當日3,4點,超蓮同Sam二人世界去咗橫琴海洋王國玩機動遊戲,當時Sam負責睇地圖,之後就一齊去咗排隊玩過山車,之後就急急腳會會合排緊隊0既朋友仔.之後,佢哋衫都冇換,原班人馬夜晚返到香港去嘉年華玩第二場.一向童心嘅超蓮真係玩機動遊戲玩唔厭,兩場都同Sam一齊玩,將聖誕呢個機會畀晒對方,咁狂追佢嘅霍啟山會唔會好葡萄?!超蓮同Sam除咗一齊過聖誕,原來之前仲喺IG互相傳情,超蓮喺1個半月前擺咗張賭王老竇17歲嘅靚仔相,跟手Sam亦post咗張阿爺相,tag了超蓮談情寫上:「你有帥爸 我爺更帥!」而超蓮亦有回Sam:「還是我爸帥.」計返時間,超蓮仲未同吳克羣正式分手,估計二人當時尚未奉撻着.另一邊,爆出Sam戀上超蓮新聞後,亦有讀者翻佢舊帳,提供了一張舊年佢仲喺波士頓大學,當時陪女友影畢業相,不過據悉二人已分手,才有機會今個聖誕係超蓮身邊「做兵」.唔知超蓮係咪好緊張同Sam新聞,噚日就忽然擺咗一張佢同Sam同埋一大班朋友相,更刻意留言:「鄭重聲明:我們是一大群的好朋友,一起過聖誕,不是單獨約會,沒有發展空間,我還是單身,謝謝.」真係好大陣此地冇銀味,更有網友笑她:「為什麼還特意強調了~哈哈.」


text:
抱歉有少少無定向風,想起便講
我用左自己喺屋企果啲後備毛巾就算,冇特別買!
(但見過有人話到時bb識企就可以唔使用盤,唔知係咪呢?)
我初頭都唔知點放好,咁阻訂~ 但我大肚時婆婆就幫我咁掛住,又幾好,
雖然唔係咁整齊,不過呢啲已經唔可以要求咁多,又唔係幾千尺!
可以long住BB patpat,佢都舒服啲~ 而家仲識用手仔揸住條柄!
頭枕仔
之前冇諗過買,但之後出街坐car seat 時發覺個頭仔兩邊搖吓搖吓,
驚青嘅媽媽見到可以hold 住BB頭仔穩定啲,
又可以放係BB車/high chair 用,於是就買左.
不過而家大左,已經唔係好使用.
所以淨係用得一段時間,買唔買就見仁見智!
有左BB之後,話一定要買!可能睇得電視多,見到準媽媽企喺BB床邊,有個轉轉轉,覺得好溫馨!!
(我有時就係咁麻煩...自己搵自己笨!)
心諗呢樣玩具都只係滿足自己架喇…點知而家有次佢扭計(2個月-3個月到)我放佢喺床開住音樂又開住轉轉, 佢好開心,
眼仔跟住啲公仔轉,手舞足動,仲eerr,唱歌仔!
而家有時食完奶,同佢玩一陣,放佢喺床仔,開住轉轉,佢都好快瞓著!
其實聽過有人話驚BB向上望會令BB豆雞眼,但我諗唔會嘅...又唔係成日望
持續...


text:
2010年1月17日 星期日
雪國漫遊 Day 9 2010-01-17
起身食咗早餐又起行嘞,由於噚晚成晚落雪,要同架車剷雪,洛洛都有幫手架.剷完雪就起程去山形縣啦!
下一站係銀山溫泉,係今晚住宿嘅地方,亦即係今次旅行其中一個重點.由秋田到銀山嘅車程頗遠,途經超市都有落車鬆吓兼買d飲品零食做補給.接近目的地時發現通去銀山嘅路正係"冬期閉鎖"中,唯有再睇地圖搵過第二條路行,好彩唔係嘥咗好多時間搵路,我哋2點半左右捽之到達目的地嘞!
泊好車,男仕門付責攞行李,我同姑媽就行先一部去check in.我哋今晚住嘅係有過百年歷史嘅老牌旅館-能登屋.由於停車地方距離旅館頗遠,check in 完職員會用木頭車幫我哋搬行李到旅館,行李到咗就上房嘞.房間向山,古老但唔陳舊,放好行李就出去行嘞.
銀山溫泉街好短,好快行完,但風景好靚,好似張明信片咁,我哋由街頭慢慢行去街尾,再由街尾行番去街頭,邊行邊映相,太陽好快就開始落山,黃昏同點着咗煤氣燈嘅銀山溫泉街又有d唔同,多咗份浪漫 嘅感覺.行完溫泉街再响豆腐店叫咗客豆腐食,嚟咗日本差唔多10日,我覺得我d日文都進步咗,至少今次買豆腐食可以用全日文應對,所以d豆腐都份外好味.
行到攰我哋就番咗上房休息,姑媽姑丈去買埋呢度嘅名物咖哩包番嚟一齊享用.食完嘢我哋一家三口就去浸貸切洞堀風呂.洞堀風呂响旅館接待處側,去到等咗一陣就到我哋,入到去有個小小嘅脫衣處,除咗衫沖身後就開始浸啦.溫泉水都幾熱,洛洛要一陣先適應到,不過都好開心,因爲可以一家三口一齊浸浴.
我哋浸完貸切就八番房休息,輪到姑丈姑媽去浸,再會合一齊食晚餐.晚餐又係會席料理,都幾豐富同好味,食到一半旅館嘅女將仲入嚟同我哋打招乎,仲攞咗d自家腌制嘅泡菜俾我哋品嚐.
食完晚飯再去浸溫泉,唔知係咪臨近男女湯對調嘅時間,所以無人浸,浸咗一陣有工作人員入嚟提醒我哋要換場,我哋就快手快腳著番衫出去等d男仕.點知原來佢哋唔知要換場,一路都未出嚟,大浴場門囗開始聚集一班等住浸溫泉嘅阿婆,我見勢色唔對就硬著頭皮入去叫佢哋快d出嚟.佢哋一出嚟班呀婆即刻入去,唉!真係失禮曬!
返房放低d嘢,姑丈提議出去行吓映相,姑媽就同洛洛响房玩,我哋就出咗去行.夜晚嘅溫泉街無乜人,同日頭嗰陣好唔同,感覺好寧靜舒服,映完相就返房食甜品,再覺覺豬喇!
(Day 9 完)
張貼者: jacqueline 於 上午12:44
標籤: 2010 雪國漫遊
訂閱: 張貼留言 (Atom)


text:
Posted on
by 蝠仔
•
人紅就梗會有好多負面新聞.就正如秋元P所講,越係center就越多anti. 敦子响握手會嘅態度一直都係日本AKB論壇一個經常被 bring up嘅話題.有不少fans投訴話敦子嘅握手會嘅態度冷淡,對fans無乜反應,目無表情. 就等我响呢度幫敦子平反一下!話說小蝠有幸3月去咗AKB48桜の栞嘅寫真會.雖然目的係玲奈公主,但係都有同其他成員握手影相,其中一個就係敦子. 當時我分兩日分別同玲奈,優子,由紀同敦子握手影相,場內偶然碰到宮澤佐江同仲川遥香,同埋排隊嘅時候咁啱望到隔離行嘅珠理奈同小野惠令奈. 碰到望到果啲唔計啦,因為無交流嘛.就同我傾過計嘅四個成員當中,我可以好肯定咁話,敦子絕對係最最最熱情嘅一個.其他三個都係等我同佢講野,然後作出反應.除咗玲奈响我見佢嘅第二,三,四次係講多咗野之外,其他成員都係適當地俾反應我.of course,我見到佢地嘅時候係超緊張所以可能我唔係話咁識聊佢地講野.由紀嘅反應係最大,就只係睇佢嘅反應已經好好玩,哈!同埋唔知點解,同由紀影相果時係最舒服,無乜點緊張.優子最大獲.入到佢一見到佢唔知點解之前想同佢講嘅野唔記得晒,腦內空白一遍==;結果我只係同佢講咗佢多謝就玩完.佢都無同我講咩野.唉~呢個係一個好大嘅遺憾>_< 好啦,講返敦子啦.我入到去,佢站咗起身同我打招呼,然後請我坐低.影完相大家站返起身,佢同我握手.我話佢知我係外地黎,佢就話多謝之類咁嘅野.本來我以為又就咁玩完,點解佢都未肯放手.同我講叫我下次一定要去秋葉原個劇場度睇佢表演.果時其實工作人員已經想推我走,但係敦子就未放手,仲要等我回應佢話我會去,佢再加多一句「我會响劇場等你」之類嘅說話先放手.仲有!!佢握手嘅時候係最出力嘅!!隻手係有種俾佢”鏈”住嘅感覺. 咁都叫態度唔好,我真係唔知要expect啲乜. 所以當我响啲論壇見到啲人咁話敦子嘅時候我真係覺得有啲驚訝.究竟我地係咪講緊同一個前田敦子架?我有响果啲論壇度同敦子平反過,話我同佢握手嘅experience好好.但係有回應就話因為我好彩,話佢10次有9次半都係黑口黑面.咁我又有疑問,如果佢10次有9次半都係咁嘅衰樣,佢會有咁多人鍾意??當然,敦子都係人,佢都有開心唔開心嘅時候.偶爾可能有一兩次唔係狀態都唔出奇,但係係咁啲人講到咁誇張「10次有9次半」呢? AKB48 唔係走大明星路線.佢地標榜佢地係「可以去見嘅偶像」.當然而家佢地fans多咗好多,劇場嘅公演唔係好似以前咁話去就可以去.但係佢地嘅理念係無變,都係比較同fans們親近嘅偶像.我有個唔鍾意AKB48嘅Hello! Project朋友話,AKB48而家紅到咁都仲會搞啲好似寫真會呀,個別握手會之類嘅活動令到佢覺得好出奇.因為Hello! Project紅咗之後就將啲成員升晒上神枱,只可遠觀.AKB48就唔係呢一回事.如果敦子真係成日黑口黑面咁,我覺得幾鍾意佢嘅fans係會 “推し変” (轉去鍾意其他成員)囉. 究竟我果次真係好彩到咁,還是係有人有心中傷敦子,就等大家自己判斷啦! Continue Reading


text:
JUNE 24, 2011
FRIDAY
Jayden is 1 year, 2 months, 1 week and 4 days old today
yeah 北海道之旅Day 6 今朝食完早餐後 要執行李啦 今晚返札幌 住第二間酒店啦 好 check out 完之後 我地由富良野出發去小樽啦 我都唔知幾耐 應該又2,3 個鐘 去到之後 我地首先去 睇玻璃 o^_^o 我同k baba 都鍾意玻璃餐具 上次買得唔夠 今次要買多d啦 我之前買o個隻”搖搖杯”打爛左啦 所以今日一定要買返 之後 我去左買d HELLO KITTY 野 買左2對靚靚襪 行下行下 諗住Jayden o係BB車會訓 但佢點都唔訓 我同 K Baba 想等佢訓左先去食Lunch呀 因為佢一定會搞搞震 搞到我冇啖好食 oh 既然佢唔肯訓 我地就去食飯啦 因為真係好肚餓呀 … Jayden 不停食不停食 係咁食d 橙波波 其他野我都唔敢俾佢食 o^_^o 好, 食完野都2點幾3點啦 出動去買野啦 睇睇下d玻璃 Jayden 終於訓著啦 yeah 除左買餐具 k baba 居然買左盞燈 真係估佢唔到 !! 燈 !!! 買完野, 離開小樽啦, byebye 向札幌出發 經過 , 明知唔買都要去睇睇 雖然大部份都係 Made in China, 都okay 架 結果, 都買左件衫俾Jayden 好啦, 返酒店 今晚住Hotel Gracery 靚過Keio Plaza, 又方便d, 至少方便我去大丸買Burberry, wakaka


text:
星期六
嚮呢個八度o既氣溫之下返早, 估唔到DeepV佢有未卜先知, 早兩個星期就已經精心策劃部署黎黎叫我返早, 想凍死我為止, DeepV你好野!!!
返到去, 凍到成日都帶住條頸巾囉...... 食飯去o左食味千, 正呀~~ 貴呀......
下晝, 芭芭拉同我講o左唔少秘密喎, 至於係乜, 都話明係秘密啦, 點講得俾你知架, 你傻架. 但係真係估佢唔到~~
夜晚, 俾我發現o左原來msn同一時間 同 同一個人 開兩個對話, 係support架喎, 而又如果, 其中一個人熄o左其中一個, 咁即係, 一個人開o左兩個對話 另一個人只係開o左一個對話, 咁o既時候呢, 開o左兩個對話o個個人send message o既時候呢, 當然 開得一個對話o既o個個人 所有收到o既message就會嚮o個一個對話度收到啦, 咁但係若果 開得一個對話o既o個個人 send message o既時候呢, 開o左兩個對話o個個人 又會嚮邊個對話度收到架呢? 答案係, 睇翻 之前佢係嚮邊個對話度send message俾人, 咁就會嚮o個個度收到.
為o左攪清楚呢件事, 我add 錯o左幾個人先證實到, 晶晶同呀豬都係其中之一, 亦都攪到小敏佢好亂, 有o的搵佢黎攪咁囉, Sor呀咁多位......


text:
價 格 : $72
容 量 : 3.7g
產品介紹 :
濃淡雙色 x 完美定妝
打造富立體感,持久不脫妝的自然眉型
保濕成份 : 添加真珠精華液,蠶絲蛋白
買果時都諗左好耐, 見上網好多人都係揀 LB-1, 但我本身無染髮, 唔知 LB-1 會唔會太淺, 另外有款 BR-1 深色 d 架, 但買果時無晒 BR-1, 咁就買呢隻試下啦.
都買左成個月啦, 因為未試過用佢再出街, 所以咁遲先開 post 呀, 咁啱早兩日去飲, 啱晒啦, 玩足全日可以試真 d 嘛.
盒底有使用說明, 最右邊既 C, 唔好睇好淺色咁, 用黎打鼻影或加深眼窩都好啱架, 用左真係有分別.用 B 色畫晒全條眉, 然後用 A 色畫眉山眉尾, 第一次試色仲覺得好淺色, 以為自己買錯添, 可能個掃仲新, 無任何顏色, 第二次用就好啱啦, 想深色 d 全條眉用 A 色就好夠架啦.
haha, 大家唔好俾張相既阿梅 look 嚇襯, 我以為相機會食色, 怕睇唔到效果, 所以重手左, 平時當然唔會咁出街啦, haha, 個鼻影真係自己睇到都想笑, 係咪肉眼睇個 C 色好淺, 但搽出黎都幾覺眼架, 我無 hi 到深果兩個色架.
眉色都幾啱, 好自然, 個掃都唔錯, 好滑唔拮, 係掃柄短左 d 唔算太就手, 但畫眉尾就嫌唔夠尖啦, 都係要用眉筆畫靚 d .
玩完一日都有甩, 但都唔會好嚴重, 有七成仲係條眉度既, 想持久 d 可以用眉 gel 或啡色 mascara 掃兩下既, 咁會整齊貼服 d, 尤其好似我一齊眉毛長既 sis .


text:
筆華棋
新書講一個有錢仔去做 7仔嘅故事,為咗真實感,阿 Matt真係以波士頓大學畢業生身份,去中環昭隆街 7仔做咗一個月體驗,都算幾認真.
爆 Like王
出書拍 MV講富二代 《賺錢買維他奶》作者:有錢都溝唔到女
《那 夜凌晨…》《一路向西》都係高登講古台捧紅嘅故事,最近又有新書出爐,《賺錢買維他奶》內容講富二代去做 7仔嘅故事,仲拍埋 MV有法拉利又有豪宅.
作者筆華棋 Matt,只肯透露爸爸係退休傳媒人.能夠廣結富二代朋友,筆華棋話自己喺有錢嘅人之中非常冇錢,只不過屋企唔使靠佢供養.他在波士頓大學經濟系畢業,做過男潮記者,現職演唱會搞手,同過星級 Stylist馬天佑出書《七宗罪》,之前又搞過隊樂隊「緬甸晶宮」.一心想做作家,決定將身邊香港富二代朋友生活寫出嚟,他說有啲 19歲仔都未見過停車場,間房大到有廚房,升降機.不過最開心原來有好多富二代都溝唔到女,我哋呢啲窮 L聽到最開心.
F:《 FACE》 M: Matt
F:點解會寫《賺錢買維他奶》呢本書?
M:有日馬天佑搵我,佢話唔想成日只係幫人襯衫,影 CD封面呀,海報等,咁佢就問我有咩搞呀?我當時就亂講嘅,你咁想做相展,不如將啲相加啲文字整成一本書啦,佢就話好呀,咁文字方面就你搞喎,就係呢次 5分鐘對話,咁跟住就出咗《七宗罪》喇.
諗番自己唔係寫得太好,屋企人當時睇過都話唔明我寫咩!我就好想做到作家,我就開始研究下高登𠵱家有咩故仔,買好多呢啲書返嚟睇,當中有啲書講過下富二代,我身邊又有一啲好誇張嘅有錢人,我又覺得佢哋嘅生活有好多好睇嘅嘢,呢方面係我優勢,而我睇過其他人寫嘅富二代,其實好表面,就係司機接送,福臨門食飯.我想話畀大家知,真正富二代嘅生活係點?而如果我要寫富二代為題材作一個賣點,那一定要有一個衝突在入面,就係有錢人其實好多都搵唔到工做,就好以我書中主角一樣,要証明自己唔係癈,咪去做 7仔囉.
F:真正富二代生活係點?
M:有啲揸架法拉利去踢波,其實球場隔籬已經有停車場㗎喇,佢就冇泊到,直接泊在球場門口,踢完就發現抄牌,罰咗$320蚊,佢就話平喎,但朋友就問佢點解唔泊喺停車場?佢話因為唔想行;亦有啲富二代原來 18, 9歲人都從來未見過停車場,因為佢由細到大都係司機車,有保鑣跟身,屋企亦唔准佢坐人哋車,但有次終於由朋友車佢,就落咗去時代廣場嘅停車場,佢落到去就問我朋友,呢度咩嚟㗎?點解咁樣?初時朋友都唔明佢問咩?後尾先知原來佢從未見過一層層落地庫嘅停車場,因為屋企啲車全部都係擺喺花園.
F:做作家又點解唱埋歌?
為咗本新書, Matt專登拍咗 MV〈有一種無奈叫富二代〉,有法拉利,又畀錢去 7仔實地拍,又有大屋同性感 YouTuber做女角,不過阿 Matt話:「除咗 7仔外,其他係朋友幫手唔使錢.」 YouTube畫面
M:因為為咗宣傳本書《賺錢買維他奶》,就攞咗本書入面嘅精髓製作 MV,就叫〈有一種無奈叫富二代〉.其實(拍 MV)最貴係租 7-11嚟拍攝啫,用咗 8000蚊拍咗 4個鐘啦,其他好多都係兄弟班冇收錢,法拉利, MV中嘅靚屋都係我啲朋友借出嚟,係我眼中真正嘅富二代借出嚟.我自己冇跑車冇靚屋先啦, MV入面嘅 YouTuber譚淇淇等,都好幫忙冇收錢.
F:富二代都溝唔到女?
M:我認識嘅富二代,都試過用銀彈戰術都失敗,有一個試過約一個女仔出嚟,跟住一叠銀紙擺喺枱,但佢最後都追唔到,因為佢侮辱緊個女仔,啲人覺得你有錢就好容易溝女其實一個有錢人溝得嘅女仔,呢個女仔本身條件都唔會差啦,咁追佢嘅人都一定係有錢人,你有錢但成個儍仔咁都唔會追到啦,有錢只不過其中一個因素着數啲.
F:富二代有咩煩惱?
M:除咗錢之外,佢哋都有其他煩惱,可能阿爸突然間去咗嘅,佢要接管間公司,但佢完全唔識點運作.佢哋最大煩惱應該係點證明佢自己有能力,接管阿爸啲生意囉.
攝影:鄭明川


text:
SATURDAY
JAYDEN is 25 months and 6 days old today
好悶呀 o係屋企發霉 真係悶得好緊要, DVD player 都俾我play爛 好, 來個成長報告 遲來的25個月成長報告 學習褲 size: L, 開始toilet training, 嘗試中, 仍需努力 牙仔: 上面8隻, 下面8隻 頭髮: 短, 唔駛剪頭髮 Head circumference: 49.7cm (個頭仔冇乜大lu) Body Length: around 87.5 cm (矮) Body Weight: around 11 kg (我亂估) 衫仔size: 底衫size 90 / 18-24m, 面衫size 100 (我覺得大d, 好睇d) 波鞋仔 size: UK 4.5 (NIKE), UK 5K (ADIDAS) ~ 睡覺情況 : 99.9%都要DD先訓 (Jayden叫奶嘴做DD) 大多少少先同佢戒DD啦 飲奶情況: 一日3-4樽, 早午晚 飲得唔多, 但我一定要佢飲 每次只係飲5-6安 ~返學情況 : 上個月, 同上個月差唔多 但係近排識掙玩具玩 之前, Jayden同d同學冇乜溝通 而家, 見同學仔玩緊玩具 都會走埋去睇下, 望下 ~ 今個月, DVD依然陪伴住Jayden 今個月, 佢乜都睇 TOY STORY, DISNEY CLUB HOUSE, Barney, 花師奶, 全部都睇 最多係睇   Jayden 成日要自己揀睇邊隻DVD 佢識用DVD player啦 癡身情況: 同之前一樣, 佢成日都要我抱 o係學校, 我拖下其他小朋友都唔得 我拖其他小朋友, 佢即刻大叫 o^_^o ~ 今個月, Jayden 明顯比上個月講多左野, 太多數只有我先聽得明 佢開始會學我講野 但Jayden講唔到4個音 eg, thank you mama, 佢講唔到 要分2節講 (我驚驚地Jayden有言語問題) ~ 今個月, 同上個月一樣Jayden 冇乜玩RODY, Woody, Jessie, Buzz 今個月冇乜特別喜好, 咩都玩下, 搞下 最多係玩車仔 開始玩玩具時會自言自語 發出d唔知咩聲 今個月, Jayden明顯冇乜玩煮飯仔啦 o^_^o ~ Jayden間唔中都會玩蠟筆, 畫呀畫 亂咁畫 執筆方法依然係錯 今個月, Jayden多左講動物名, 但發音唔準 看圖識講 elephant叫ele tiger叫 tie a (有時唔識) octopus叫 oct pu rabbit叫add bit monkey叫a key hippo 同chick, 就講得好少少, 叫做似樣d Jayden25個月, 依然傻更更咁 A-Z, 完全唔識 1-10, 完全唔識 one-ten, 唔多識 colour, 完全唔識 時間真係過得好快 轉眼間, Jayden 25個月大啦 9月佢要自己返學啦 好驚佢應付唔黎 o^_^o
好悶呀
o係屋企發霉
真係悶得好緊要, DVD player 都俾我play爛
好, 來個成長報告
遲來的25個月成長報告
學習褲 size: L, 開始toilet training, 嘗試中, 仍需努力
牙仔: 上面8隻, 下面8隻
頭髮: 短, 唔駛剪頭髮
Head circumference: 49.7cm (個頭仔冇乜大lu)
Body Length: around 87.5 cm (矮)
Body Weight: around 11 kg (我亂估)
衫仔size: 底衫size 90 / 18-24m, 面衫size 100 (我覺得大d, 好睇d)
波鞋仔 size: UK 4.5 (NIKE), UK 5K (ADIDAS)
~ 睡覺情況 : 99.9%都要DD先訓 (Jayden叫奶嘴做DD)
大多少少先同佢戒DD啦
飲奶情況: 一日3-4樽, 早午晚
飲得唔多, 但我一定要佢飲
每次只係飲5-6安
~返學情況 : 上個月, 同上個月差唔多
但係近排識掙玩具玩
之前, Jayden同d同學冇乜溝通
而家, 見同學仔玩緊玩具
都會走埋去睇下, 望下
~ 今個月, DVD依然陪伴住Jayden
今個月, 佢乜都睇
TOY STORY, DISNEY CLUB HOUSE, Barney, 花師奶, 全部都睇
最多係睇
Jayden 成日要自己揀睇邊隻DVD
佢識用DVD player啦
癡身情況: 同之前一樣, 佢成日都要我抱
o係學校, 我拖下其他小朋友都唔得
我拖其他小朋友, 佢即刻大叫
o^_^o
~ 今個月, Jayden 明顯比上個月講多左野, 太多數只有我先聽得明
佢開始會學我講野
但Jayden講唔到4個音
eg, thank you mama, 佢講唔到
要分2節講
(我驚驚地Jayden有言語問題)
~ 今個月, 同上個月一樣Jayden 冇乜玩RODY, Woody, Jessie, Buzz
今個月冇乜特別喜好, 咩都玩下, 搞下
最多係玩車仔
開始玩玩具時會自言自語
發出d唔知咩聲
今個月, Jayden明顯冇乜玩煮飯仔啦
o^_^o
~ Jayden間唔中都會玩蠟筆, 畫呀畫
亂咁畫
執筆方法依然係錯
今個月, Jayden多左講動物名, 但發音唔準
看圖識講
elephant叫ele
tiger叫 tie a (有時唔識)
octopus叫 oct pu
rabbit叫add bit
monkey叫a key
hippo 同chick, 就講得好少少, 叫做似樣d
Jayden25個月, 依然傻更更咁
A-Z, 完全唔識
1-10, 完全唔識
one-ten, 唔多識
colour, 完全唔識
時間真係過得好快
轉眼間, Jayden 25個月大啦
9月佢要自己返學啦
好驚佢應付唔黎
o^_^o


text:
星期四, 4月 30
物物
照以往經驗, 插得深既彈番平手位, 都係走為上, 起碼避哂尐非系統因素, pbr 醫番都要幾載勒, 2883 起碼有當炒 ah 概念, 跌起上黎跟油價怕且無咁多呢. 尐人話今月係大奇蹟月, 但睇番美日歐市, 人地奇蹟左 n 咁耐了. a 市 3900 破左, 咁唯有創新高一途而已. 上高開口牌都打埋, 怕且都係想玩個慢牛, 怕且襟玩尐. 香港被人力做貼現窗, 今次估值真係無得估. 自己剩得個零頭散紙, 都想睇下有乜三四線博大霧, 但查照下紀律能渣到五年以上嗎, 知道詳情嗎, 正路都係要收攝心神, 做到唔亂轉股, 保持爆炸性已超難, 定得住先算勒, 爆上尐茄薯咪就當剎車器勒, 冷靜下自己好過咯.
憤青係上水踢左幾個行李箱, 蝦左幾個老弱婦嬬, 彌敦道係少左人, 行得爽尐, 尐氣係鋸尐. 但係公民抗命, 係咪預左犯法時, 係可以閃得就閃, 只求目的達到, 就可以不揀手段呢. 就當個目的係善既, 咁係乜接受到爭取過程係惡既呢? 尐人會反問唔咁做, 咪畀尐左膠搞咁耐咪又係得個吉? 記得 50-51 年新中國殺左過百萬土豪黑社會包括錯案, 風氣為之一新, 咁係無程序咁去嚴打下, 到底長遠係有害定有益呢, 係建設法治定係加強專政呢. 善怕且唔係工具, 而係唯一目的, 以物物為目的, 只有墜落一途.
星期二, 3月 31
新高
唔驚唔覺, 百萬倉終於由零七年十月再創新高, 雖則個時比而家高十巴仙左右. 睇番如果個時組合乜都唔變, 而家怕且連貼回恆指都未必做到, 所以係高位都係要慢慢轉番去保守或用指數去追似乎明智尐. 但賭仔咁講, 咁多次到 25K 都無套現, 無可能就係今次先去做呢套動作, 真好似買保險一樣, 唔可以僥倖一兩次咯. 雖則好大誘惑去套贏得勁個尐, 但要食大浪, 真係要死忍, 橫豎遲早都要衝, 頂多等多半年一載, 個回報率值得票價有余.
當炒個尐自己按圖索隠勒, 上高 A 場升到含含聲, 但 133 連 A50 都係升得個零頭, 咁證明尐資金真係吸哂去北方了, 所以香港而家都係一個被帶領既市場, 不過帶領者不同了. 美息都係要睇新增職位, 咁怕且今年點都要加勒, 再加美市都唔會睇得太差, 咁宏利唔應該係低位磨得太耐, 點都要彈番上去, 中通信真係佢點同鐵塔公司分生意同折賬, 都係要存疑一下勒.
答問大會就普選個定義界說, 引起雙方冷謿熱諷, 信心滿滿個個連小學雞既程度都未有, 真係令人啼笑皆非. 高級概念怕且唔係三言兩語可以表達清楚卦, 唔係公平, 自由, 正義, 民主呢尐概念唔會反覆討論過千年勒. 如雙方討論時無假定有共同基礎的話, 咁仲立乜鬼約, 講乜協商溝通先. 無話個民主(例如) 係死板一片, 但係同時代下怕且都有基本共識, 唔係就南橘北枳囉. 就算於無一個清晰既定義共識下, 以老祖宗既方法, 就係以不民主既概念或事實黎指認民主, 亦都係一種破膠既方法黎既. 就好似港人口中常掛口中既公平, 都只不係平平白白對或錯既規則而已, 深入尐討論就唔知係對邊個公平勒, 當然係商討個時有尐買單既人係無可能出席到既. 市場自由更加血漬班班勒. 所以每睇一次經濟, 每一次 CCTVB, 作為讀書人, 起碼自己要反一反, 雕琢下個覆合概念, 唔好畀尐 JARGON 洗腦, 呢個係你地既基本責任.
星期五, 2月 27
星期六, 1月 31
星期四, 1月 1
放棄
今年有波幅, 無升幅; 上年個個睇死 a 場, 點知半年就黎個大翻身, 而家又有邊個估到下一個會喪升既呢, 都係要靠估值黎開始先係正. 照過往斷估篇計算, a 場而家連三千尾中位都未破到, 雖則花旗香江市一鬼早都破哂了, 依 a 場性格, 都係要急升一輪先會有個了結.
年頭熱炒既濠賭股到年尾已要蝕入肉了, 所以與其追價, 不如平衡各組別襟玩尐勒; 而家油價同資源股同年頭岩岩調轉情景, 過一輪咪又係再回歸長期平均值, 都係要慢慢轉就得了, 或者等下個雙底先.
尐老一代話要放棄哂呢新一代, 換哂尐新香港人咁話; 無得做中港貿易,連空姐托盤都無得黎做, 都要開反架話. 與其坐以待斃, 咁不如諗下出路, 一為神工, 二為自己勒; 北上唔得, 咁只有出外了, 唔通食地產尐殘羹嗎, 學好外語同文化係必須卦, it 網上生意都係一個好既起步點黎既; 唔係就係學好炒股, 呢個本事就算你畀人篩走無得做 ao 或 ibank, 呢個技術都係無可剝奪既, 起始點都係公平既, 市場亦都係無限既, 當然唔計個尐 insider 勒.
身邊真係再無見到人睇淡樓市, 但美息今年怕且無得再唔郁, 唔通尐人要重複見多次淚水先識喊?
星期五, 11月 28
星期日, 11月 2
表態
PBR 貪汙醜聞纏身, 大頭妹又係贏得咁險, 即係最衰都係要偏番右多尐, 同要執番好盤數咁話, 雖則話新興尐貨幣要重新執位, 但差唔多係五六年低位, 都係落得過注既. 滬港通尐北佬真係唔知佢地點索料, 咁 ETNET 都係有佢既定位既, 再加上不排除要再和諧收購, 又係歷史低位徘徊, 技術上又有 UTURN.
匯丰話要一籃子咁去脫美元鈎, 咁即係跟住人民幣既尾而已. 尐官員實死口否認, 但係講得出既就唔係碎料, 真係郁既聴朝都會郁, 唔好咁天真, 兩地股市通都係外匯通既第一大步, 怕且跟住呢五年必有一場翻天覆地既大龍鳯了. 花旗正式 QE 襟旗, 俄佬又猛加息, 那邊箱架仔又大減價, 年尾前個焦點都要去番匯價同油價既走勢咯, 市況都唔會升得去邊.
習總個書單啱啱可以畀下香江小民參考一下, 佔既就睇悲慘世界點砌街壘, 要 UNFRIEND 既就睇九三年, 都係幾鬼到肉既, 怪唔得知要日日係旺角担遮幫拖. 但佔中一役, 搞到黃縁要做到咁激, 咁又點會了到個局呢. 中立係畀人話係騎牆, 但係無表態下都不失為一種表態, 而係邊縁危機下亦為一種強力黏合劑, 睇下蘇格蘭公投一役便可見了. 你話自己係絕對啱哂, 咁你同對立面有乜分別, 最緊要係作為一個人既立場, 而唔係一個形態既死立場.
運動發展至今, 真係無人估到后續發展可以去到幾盡. 但政府賴皮到咁, 真係再同佢撐落去真係無謂. 旺角尐人話要就算不成功至武力清場都要死守落去, 起碼對得主歷史咁話, 但你話自己代表自己, 咁即係唔通要七百萬個唔同咁傾先了結到嗎, 最尾都要搵個代表先傾到個比較可接受到既方案, 瓦崗寨都要求其搵個程咬金或李密做住首領先勒, 你做吾到頭都要甘心做住闖將先卦, 唔係漢朝做皇既咪係陳勝而唔係劉邦勒. 而家唔係打天下, 每個人都有佢既位置, 唔係攞到權后同中共家天下有乜分別先.
訂閱: 文章 (Atom)


text:
PCCW十足黑社會
歡迎不安人仕報警
本人係網上行用戶
幾個月前因為合約期滿,就中止左網上行既合約
跟住,我就打電話俾網上行,想問下佢地我應該點處置個modem
佢地就話要預約師傅上黎收番個modem
咁我就跟足指引預約左
之後,佢地既師傅放左我飛機
之後既一個星期,我再打去網上行諗住知道發生咩事
但冇一次係接觸到去customer service條線
如是者,過左1星期
我屋企收到封信
係網上行寄過黎
話我仲未交還modem
要我罰款$1800
於是我再打去網上行問清楚到底咩事
然後佢地亦都再promise左會叫師傅上黎收機
當然! 最後師傅都冇黎!
前前後後,個師傅放左我4次飛機!
後來我同佢地講,我話不如我親自拎個modem上你地公司俾番你地
佢地網上行又話唔可以咁做,一定要由師傅上門收番
之後1個星期後,我屋企開始收到電話騷擾
係由追數公司打黎!
我開始火! 我就同佢地講
「你地又唔上黎收機! 我話親自拎番俾你地,你地又唔肯! 而家又搵人黎追數! 係咪食我夾棍??」
網上行依然又好似林瑞X咁話我地會再預約師傅上黎!
跟住過左2日! 網上行寄左封信黎! 係律師信! 要告我地 ! 叫我地庭外和解!
我x佢,我再打多一次電話去x尻佢,佢又話再幫我約師傅
好啦! 今次真係有師傅上黎啦,我仲諗住個modem有咩咁巴屎閉要師傅特登上黎收!
我x佢,個師傅將部機放入自己個tote bag度就俾張單我簽,拍拍屁股走左!
x佢! 收部機咁撚簡單點解要放我飛機咁撚多次?
好啦!! 正題黎啦 !!
收左機第4日之後!
又有收數佬打電話黎! 仲要打去我阿爸電話度 !
不停咁講粗口! 又話我老豆咩縮頭烏龜冇撚用
跟住最過份係! 個班收數佬話要搵我屋企人算帳!
咁仲唔係恐嚇??
之後我又要打電話去網上行 (x佢,前前後後打左30次都有)
今次有個人接電話話,你將上次收機師傅俾你張單fax俾我地
我地就會請收數佬cancel左你地個case
咁你fax左既,就打番呢個電話,搵許小姐啦!
好啦! 我跟住fax去! 打電話去confirm佢地收到未
x佢! 條hotline個人問
「邊位許小姐?」
是是後後將我好似個波咁拋俾其他人!!
因為仲未cancel個case,我好擔心個收數佬真係講堅搵我屋企人算帳!
於是我就好急咁再打幾次電話去網上行
終於今次搵到個許小姐!
佢竟然話收唔到!
我前前後後又fax左4次過去!
佢終於收到! 我亦都希望件事完結!
雖然事件完結左!
但個收數佬話搵我屋企人算帳! 害到我屋企人好驚唔知發生咩事!
網上行今次實在太過份!


text:
1/27/2012
Being Alone...
有時自己遊盪中朋友打黎,知我自己一個話要黎陪我,我都會推左,享受自己一個人既時間...
一個人去睇戲,唔駛等其他人等閒或者對同一套戲有興趣先睇 ;一個人去旅行,唔駛同其他人夾時間,夾 budget, 夾興趣... 當然好多時會比二人同行價貴;一個人留响屋企,可以靜靜哋睇書,睇歌,睇收音機,打機,鍾意瞓幾個鐘,瞓醒覺再揾食,咁樣過一日其實好 relax ; 一個人去行街, 唔駛人等我我等人,睇啱鐘意留幾耐試幾耐都得;一個人食飯, 好多時都唔駛等位,就算等都係等一陣,特別係日日都咁旺場既壽司舖.
當然自己都鍾意同朋友一齊吹水食飯行街,但有時太多呢啲 gathering 同 function 既時侯,會特別掛住一個人獨處既時間.
曾經有朋友話覺得我好怪,又有朋友話點解唔約佢,我只能答一句 ﹣ 我係自閉宅女囉~
點解突然寫篇咁既野?因為上星期有一日放工自己走左去行街,中途走左去食壽司做晚餐,隔離座左對年青拖友,女既用一把自以為好細聲既卡通聲(但我都聽倒既音量)同佢男友講:個女仔(即係我)自己一個人食野好慘呀,好彩我有你陪咋.... 聽佢講野真係聽到毛管戙,堅想回佢一句:同你食我寧願自己一個人食...
4 comments:


text:
1/19/2012
“等”過馬路要小心
話說日前經放工,見屋企附近有段馬路圍左唔少人,重有救傷車同警察响到,由於回家之路一定要經呢段路,唯有左穿右插咁行過去.去到中間安全島,見有架私家車‘停’左响安全島側邊,其中四分一個車頭同一個車肽都剷左上安全島,唔見地上有血,傷者都應該送走晒.
四周既路人個個都好似目擊事發經過咁討論,大概係架私家車高速轉彎失控上左安全島,撞倒幾個人.
另一次係食晏時,目擊有架小巴左轉時左邊兩個車肽前後都碌左上個行人路,好彩冇人受傷.小巴快速開走左,行人路上差少少被撞既人不停鬧個司機... 當然司機已經唔知去左邊.
最離譜既係上幾星期我坐車由九龍城去觀塘方向,塞左個幾鐘,原來係有架紅色小巴剷上巴士站,報紙都有賣,架車爛到變形之餘,據說幾個巴士站等車既人都被撞倒,而個巴士站其實係由行人路入口開始剷入去,老實講係冇得走.
有個朋友成日叫我巴士站唔好排响欄位入面,架車撞埋黎冇得走;行馬路唔好行路邊,費事啲發瘟車剷上路邊 ;如果馬路分兩截過唔倒就等對面開始閃先開始過第一截,唔係中間前後夾擊出事睇唔切... 一直我都話佢唔好咁怕死,而佢都係答:比車撞, 撞得死就好,撞到半身不遂,斷手斷腳就生不如死... 可能由於呢期見唔少咁既交通事故,佢呢啲說話近黎經常响我腦中出現...
2 comments:


text:
今晚原本得自己一個人食,諗住求求其其又一餐啦,點知我老豆噚日失驚無神話唔返鄉下住,變咗今晚都喺度食,我都無預備到餸,淨係得幾個蕃茄同個薯仔,突然諗到雪櫃仲有我老豆之前買嘅青瓜仔,於是就靈機一觸,今晚整意粉沙律食啦!好彩我屋企長期都有 "存貨 ",隨手拿起都有嘢可以整嚟食,咁就唔駛專登落街買嘢啦!
材料:
蕃茄
薯仔
青瓜仔
紅蘋果
青蘋果
香蕉
螺絲粉
沙律汁:
乳酪 (熱情果,芒果 & 橙)
糖
鹽
即磨五色胡椒
預先準備一兜凍滾水放入雪櫃雪凍,之後就烚螺絲粉.當螺絲粉煲至七成熟就熄火,用煲內保持嘅溫度去焗熟啲粉 ( 但唔好太過熟,太過腍,否則到加入沙律汁拌勻時會攪爛哂 ),之後就用食水過冷河,直至意粉冷卻同爽身,最後就用之前放入雪櫃雪凍咗嘅凍滾水過多次冷河,咁就更加硬身,同埋因為係凍滾水,所以心理上比較放心食用.
蕃茄洗淨,去蒂去瓤 (一定要去瓤,如果唔係就會不停出水);薯仔洗淨後放滾水內烚熟,然後去皮備用;青瓜仔切開邊後去瓤;青,紅蘋果批皮後,與其他材料全部一齊切粒 ( 媽咪教落,蘋果切開後要即刻用沙律醬撈勻,避免蘋果內嘅鐵質接觸到空氣而氧化生銹,咁就唔會變成啡色 ),放入沙律兜後,加入乳酪,糖,鹽同即磨胡椒粉調味 ( 以前見媽咪整沙律落鹽覺得好怪,但媽咪話俾我聽,如果唔落鹽,味道係會差咁啲,無咁好食,所以佢話鹽係有個 nickname 叫做 "上味",睇字面都知點解啦!我睇電視見 Tony Wong 教整糕餅甜品,都會落少少鹽嚟吊味 o架 ),之後就可以放番入雪櫃雪凍.
到食之前再切啲香蕉片上去,咁就更加香,更加靚,更加好味啦!記得香蕉唔好預先切埋落去沙律度呀,因為雪過之後會變黑,好核突!


text:
2014年3月20日星期四
泡菜青瓜炒肉筋
講開用瘦肉煲湯,都想順便同大家分享少少嘢.
平時我係去超市買豬肉嘅,唔會去街市肉檔度買,因為媽咪以前都係咁做,佢話比較衛生啲喎!天氣凍時都無乜所謂,但係天熱時就比較危險,街市又濕又熱,啲豬肉就咁掛哂喺度,好易變壞,佢話好多時買嚿豬肉返屋企,會聞到一 “朕” 怪味,應該係變壞,所以媽咪之後都改咗去超市買,包裝好嘅豬肉會放雪櫃,即使掛喺架上嘅豬肉都唔使驚,超市有冷氣嘛!
每次同阿姐講要嚿瘦肉煲湯,佢都會俾嚿豬扒我,話煲湯甜好多,但係煲完就會好嚡囉!嚿豬扒面係有一層白色嘅嘢,其實我係唔知乜嚟,又有好多脂肪,所以我必定切走先用嚟煲湯.有次我多口試吓叫阿姐跟手幫我切走埋嗰層嘢,點知阿姐話呢塊係筋嚟㗎喎,就算佢切走咗,之後又連嚿肉包埋一齊俾我,心諗,唔通呢塊係正嘢!?為咗做實驗,自此之後我都會連少量肉切起,之後放入冰格保存,久而久之,已經儲咗一大袋,我就可以做實驗,試吓用嚟炒,點知好有驚喜喎,肉質又爽又腍,好有食豬頸肉 feel,但價錢就差得遠囉,呢個肉筋只係下欄嘢!
花旗參雪梨煲瘦肉湯
自從唔食得涼嘢之後,自己都會好小心飲食,費事食完就即刻痾,喺屋企都好啲,喺街的話就真係煩,如果搭緊車嚮屯門公路塞緊車的話,咁就慘囉,嗰程車就好似搭咗十年咁耐,搭極都未到!
所以呢六,七年嚟都謝絕涼茶呢樣嘢,洛神花就更加唔敢再掂㖭呀!之但係我又好鬼鍾意食辣嘢,又唔飲得涼茶,呢排仲成日生飛滋,脷面,脷底,嘴唇接住咁嚟,都係要攪一攪佢.用個溫和少少嘅方法,雪梨加花旗參煲湯吧!雪梨清潤,花旗參清熱,應該會有啲效啩!
2014年3月17日星期一
和風朱古力蛋糕
2014年3月13日星期四
胡椒鹹菜蘿蔔湯
嘩,今日又試回南天,濕到阿媽都唔認得!真係無誇張呀,咁鬼死大霧,真係阿媽企遠少少都睇唔清個樣呀,哇哈哈哈哈 ~ ~ ~ ~ ~
咁嘅天氣,我當然即刻遭殃啦!不過好彩都未算係好嚴重,快啲整番個胡椒湯袪吓濕至得!
2014年3月12日星期三
蒜香脆麵包粒 Croutons
前幾日個 “試機包” 因為係用直接法整,所以老化得比較快,變得比較乾嚡.平時有嚫隔夜麵包我都係會整麵包布甸或者煎西多,但係次次都係整呢兩樣,整得多都悶!啱啱學識咗整 croutons,以後啲隔夜麵包又多個出路喇!
上網見到好多網友都各施各法,睇埋 Youtube 就仲多變化,最後我就綜合咗好幾個我認為比較好嘅方法嚟集大成,效果唔錯,真係又香又脆呀!
2014年3月9日星期日
陳醋雜豆普羅旺斯燴雜菜 Balsamic Roasted Ratatouille with mixed Peas
曾經睇過 Ernest 媽咪一本 Women’s Weekly 食譜,裡面有個改良咗嘅 Ratatouille 食譜幾吸引,同傳統做法有少少唔同,今日就參考咗佢部份材料同做法去整,味道超正,我覺得仲好味喎!
麵包機
卒之都係死死氣買咗部 P 仔呀!
其實一直都掙扎緊買唔買麵包機好耐,因為其實依家用部 food processor 做前期搓麵糰功夫都 OK,只不過係有時麵糰太濕的話就會呢咁 hea,甚至捲入機內,所以如果能夠整唔係太濕嘅麵糰的話,可以唔使買住.但係好多時候都無時間整包,你知啦,整嚫一次包起碼都要預成 3,4 粒鐘,天氣凍的話仲唔只㖭!加上最近頭痛發作頻密咗,有時明明無事,但出氣出力搓完包之後就即刻嚟料,所以都唔敢 “輕舉妄動”.
近排都比較黑仔,好多學生都因為準備中六文憑試,移民外國,大學畢業後出嚟做嘢無時間練琴等原因而停學,所以近呢幾個月都入不敷支,所以即使係要買麵包機的話,都應該係買部本地貨玩住先.但點解突然又會買部咁貴嘅呢!
2014年3月6日星期四
久未露面的蒸蛋糕
繼上次個 pizza 之後,又一久違之作!
辣炒三爽
2014年3月3日星期一
罐頭番茄粒 & 枝裝茄膏
上星期趁仲係正月,約埋 Winnie 一齊去同老友 Louisa 拜年,每次大家見面都會整吓嘢食,做吓阿茂.除此之外,就係入貨上倉,又買 cream,又 “走” 粉,拎到好似走難咁由新界東大遷徙到新界西!
訂閱: 文章 (Atom)


text:
2013年10月23日星期三
2013年10月22日星期二
繼續秋風起……
再見吧!
成日都話,人生無常,人大咗,真係去白事場合多過去紅事,更何況呢次連去都去唔到,真有點可惜!
年初時,雖然已經知道你患病,而且情況都頗嚴重,但見到你非常精神,同一般人無乜分別,唔講都真係唔知有病,仲記得去你屋企拜年時,你仲好好精神,講說話中氣十足,仲拎住部平板電腦好專心咁打機,投入到連我跟你講嘢都唔知.
估唔到事隔只係半年多啲嘅今日,你已經離開咗大家,喺 Facebook 度見到你早幾日跟屋企人大合照全家福,只係覺得你比之前瘦咗,但雙眼都仲係好有神,真係無諗到幾日之後就走了!以後都唔可以等你回港時見面喇,唯有等有機會我過去加拿大時再去探你吧!
葉生,安息吧!希望你能夠去到你想去
嘅地方,過著寧靜嘅生活!
2013年10月17日星期四
兩款磅蛋糕
2013年10月14日星期一
成功將舊 blog 匯入喇!
卒之都成功將舊 blog 匯入到呢度,不過學 blog 友 A moon 話齋,真係仲有好多甩甩漏漏,之後再慢慢執喇!
正式重新開始,整過個全新嘅 banner,係咪另有一番新景象呢!
2013年10月11日星期五
蠔豉黃耳燜蘿蔔
2013年10月9日星期三
柚子抹茶鬆餅 Pomelo Maccha Muffin
冷宮內嘅 muffin 都已經清哂好耐,係時候又要招過一批新嘅佳麗!
自從用過乳酪整 muffin,發覺個 texture 特別鬆軟之後,次次整嚫都係用佢,幾乎已經唔記得咗唔用乳酪嚟整時嘅感覺係點.趁仲有少少豆漿剩喺度,就用埋佢嚟整啦!
2013年10月7日星期一
秋風起 ……
秋風起做乜好?食蛇羹?好多年無食過喇;食臘味糯米飯?又好似早咗啲喎,依家都仲算係熱喎!
從中醫學角度去睇,秋天應該開始調理好身體,裝備好自己,準備入冬.夏天嘅時候真係好少煲藥材湯飲,多數都係煲瓜果湯,袪濕湯之類,依家天氣涼咗好多,喺時候 “進補” 一下喇!
2013年10月2日星期三
Yahoo Blog 搬家又多一個選擇呀!
雖然已經有好多 blog 友成功搬家,仲有同大家分享搬 blog 步驟,但係對於我呢個唔太熟悉網頁運作嘅白癡,睇完都唔知做乜,連備份好哂個 folder 都唔知應該點樣 copy 過去 Google 度!
Yahoo Blog 依家有多一個搬家合作平台可供選擇,叫做 WeShare,話只需按下一個按扭就可以完完整整咁搬過去,連相片及 blog 友回應 (包括私人留言) 都可以一次過搬哂過去,聽落又好似好啱我呢個白癡喎!不過始終都係新嘢,自己對寫網頁又一竅不通,都係睇定少少好啲!
Yahoo Blog 依家有多一個搬家合作平台可供選擇,叫做 WeShare,話只需按下一個按扭就可以完完整整咁搬過去,連相片及 blog 友回應 (包括私人留言) 都可以一次過搬哂過去,聽落又好似好啱我呢個白癡喎!不過始終都係新嘢,自己對寫網頁又一竅不通,都係睇定少少好啲!
2013年10月1日星期二
香煎黃豆餅配參巴辣椒醬
訂閱: 文章 (Atom)


text:
畢業 = 失業?買學歷才是皇道?
「你嘅然想做護士,點解你初初揀科嗰時唔揀Nursing呢?」
「唉,我讀文科架,而且我A Level又考得唔好,根本就無可能入到Nursing,有得讀大學已經算唔錯架喇,其實我唔係想做護士架,但我發覺我畢業後根本就無用,搵份工可能得一 萬蚊人工,還埋grant loan就得嗰幾千蚊剩,我點俾家用阿媽呀? 所以咪諗住俾多啲錢讀個Nursing Master可以有保障囉,但而家又唔收,表哥你可唔可以幫我諗諗計呀……」
同表妹傾咗一輸之後,發覺佢好慘,佢屋企本身都無乜錢,為咗供佢上大學已經辛苦,但如果讀埋個Master就更加辛苦,得唔讀又好難搵到好工,就算想讀都無學位收佢……
一個大學生,畢業後嘅人工竟然可以咁低,喺消費指數咁高嘅香港,真係扣埋返工同埋日常基本消費娛樂開支之後,根本就連還grant loan與及俾家用嘅能力都無,試問年青人又點會覺得有將來呢?
記得英國佬嘅年代,中三,中五,中七,專上學院(Poly, City之類) ,三間大學, 一級又一級咁分門別類.
讀得大學嘅人絕大部份都係天生就讀到書,無咁叻但又勤力用功讀書嘅就專上學院, 中七畢業後覺得想搵錢同埋快少少累積社會經驗嘅人就會出黎做野賺錢先,到覺得需要增值學歷嘅時候先會去進修,但因為已經有一定經濟能力,所以生活無咁吃 力, 就算中五嘅都可以做普通文職,中三就去做Sales或者體力勞動工作.逐格逐格咁樣分落去,但做咩工都好,都一定搵到足夠自己生活嘅金錢,當時香港人係唔 會專登用錢去買學歷,真係洗錢嘅人,都會出國留學,起碼都會學到一口流利嘅英語.
但時代改變了,而家走進大學校園,周圍都係講緊普通話嘅大陸學生,好多都係學費全免,宿舍又俾佢哋霸晒,一個家住西環嘅中大生,竟然唔夠分住宿舍,真係非常之可笑.
以為死讀爛讀大學畢業,點知出到黎個個人都係大學生,為咗增加自己嘅叫價能力,就去讀第二個Degree,或者去讀Master,但又要用多幾年時間,用多屋企幾十萬,為咗嘅只不過係幫自己畢業後賺多出幾千蚊人工.
學生們之間又會互相比較,三大嘅就會笑City生做Shity,City生又會笑珠海書院生都叫算做大學嗎?,珠海生又會笑IVE生為矮肥生或者I大生. IVE又會笑毅進生為偽進,你憑乜讀完就有咁高學歷? HKU space生又會同生自稱HKU……
成個社會都只會去比較最表面嘅學歷,後生仔根本就唔會去諗一下咩叫做工作表現同埋「執生」呢兩個字嘅重要性.久唔久就會有啲新畢業嘅同學仔問我:
「飛爺,你讀到咩程度呀?」
「中五理科全合格,之後讀過Open U」
「然後呢?」
「然後? 無架喇,係咁多.」
「吓,無架喇? 點解唔去讀多個Master呀?」
「Master?我贏嘅係經驗同埋做野嘅能力,我有需要洗多幾十萬去買個學歷咩? 有時間嘅話,我休息吓好過啦, 人生得嗰幾十年,真係要為學歷去讀足幾十年書咩? 學歷嘅野,夠自己搵工咪得囉, 邊有得同人比架.」
或者同學們會覺得我好寸,又或者佢哋會心有不甘點解自己Master畢業而要聽令於一個只有中五畢業就出嚟做嘢嘅人.
但其實佢哋又無錯嘅,因為呢個社會已經開始扭曲到以為用錢買到學歷就係成功. 要怪唔應該怪學生,要怪就應該怪一班將學位量化用黎賺錢嘅當權者.
將香港人交嘅稅去支助大陸人嚟讀Degree,Master甚至博士,將本應屬於香港人嘅福利用盡,好多本應有資格讀到大學嘅香港人就讀唔到,然後學生就要出面自己交高昂嘅學費去「自我增值」先可以搵到份比較好嘅工種.
就算入到大學,未畢業嘅就搞到屋企有巨大嘅經濟壓力,但一畢業就周身債,呢個咁嘅社會仲點叫班後生仔覺得有希望同埋將來?
再過十年,真係唔知會唔會大學畢業就只能夠做麥當奴……


text:
我o既節目真係非常豐富
過完一個忙碌o既星期六後
又到期待o既3V準靚太聚會啦
呢日有份出席聚會o既準靚太包括
我,Zoe,Fish,Irene,阿心,Gigi同埋Winnie
先係沙田運送返我地pre-wedding成品返屋企
準時去到約定地點
Fish已經係度等緊我地啦 ^^
我,Fish同埋Zoe就一齊入去supermarket買夜晚要食o既野
然後等埋阿心就返去Zoe o既未來愛巢啦
跟住我就返屋企拉架車仔拎晒d成品過去Zoe度
再帶埋我個百厭到暈o既姨甥仔上去
去到大家已經做好晚餐o既準備工夫啦
之後就開始吹水
亦都急不及待睇左一輪相先 XDDDD
其他靚太們都陸陸續續黎到
呢晚真係要唔該各位幫手準備晚餐呀
我好似冇乜幫手咁
Fish全權製作o既蜜蜜雞翼
令我呢個唔多"好"雞翼o既人都食多左
準靚太Zoe真係有板有眼架
豐富o既晚餐
樣樣都好美味
pizza我無食...所以no comment XDDDDD
之後就正式開始欣"相"o勒
睇下大家幾留心咁睇緊第一次join我地gathering Gigi o既靚相
睇完softcopy再睇hardcopy
大家都對Winnie帶黎o既相簿讚口不絕
睇到嘩嘩聲
佢果本唔係o係3V影架,係HK o既 MUSE MUSE度影架
超羨慕Winnie無論係3V定係HK都影得咁靚
臨走前o既大合照
多謝各位姊妹高舉我o既相簿搶鏡呀
我係各位裡面第一個會成為C9架
呵呵呵~~~我要加油啦,各位都要加油呀


text:
而P弟家既設計都好靚,佢地第一個design係幾warm,而其中小嘉超喜歡一條柱既設計,一睇既刻warm得黎型晒,不過佢地反而揀天第二個design,其中一幅牆既色會有淡黃變成淡紫,唔知出黎會點呢??不過,好靚靚柱既design會keep返用!!
其實小嘉都request條柱都做呢個design,不過…A小姐話我地條柱較幼,做出黎會好怪=.=’
另外,A小姐仲幫我地設計緊一D入牆櫃,本身小嘉諗住A小姐只會大約咁設計我們家如傢俬既款式同擺設,顏色咁…點知,佢真係超有心機咁去諗每一樣野,好似地下既電視櫃就超型喇!而二樓走廊位,因為柱位同二樓去三樓樓梯位的設計而令個轉角位置會有凹位,A小姐就設計個位置做一個裝飾櫃,上下可以放野,要中間就可以放一裝飾品,二樓去三樓既樓梯,原先右手邊會係將幅牆拉返同D柱位一樣,咁就可以平平的,但A小姐叫 左B 君係那個位置,柱位同柱位中間唔需要拉平,咁就有個凹凸效果,咁就可以係凹既地方做一D架仔,用黎放一D飾物…咁樣,條樓梯既刻生猛晒喇!!!
三樓衣櫃都會有個特別設計…不過…好難形容,第日造好先影相!
因為我們家都有幾個入牆櫃要造,A小姐建議最好夾住做廚櫃同廁所櫃既第一Day一齊造,咁樣可以方便同易就時間D,因為我們家既廚櫃,廁所櫃全部 都係B 君包埋,所以小嘉同上進都打算俾B君造埋.不過B君都超誠實,佢都話因為佢都係搵出面合作開既公司造,價錢未必係最平,所以都佢都建議我地再搵其他公司格價,呢 家都等A 小姐出左D櫃既設計圖再拎去報價,希望B君個價錢OK啦!我地都係想佢造返,始終佢同造傢俬的公司合作開,易溝通D,同埋有咩唔對路,A小姐又可以易D話事,而且出面既傢俬公司,成日都好似好多黑店或者問題咁,免得過都唔想去搏喇!
黎緊,應該七月中A小姐會直接去到地盆睇下起成點,然後我地就會去磁磚王度揀磚,而A小姐就會襯呢兩三個星期做好埋其他層既設計…好期待呀!!!


text:
Sunday, August 29, 2010
人情冷暖
喺舊公司自從話咗要走之後,我無好似八婆咁響公司主動四圍話俾人知,主要同咗兩位老細講之後,就係同好多時一齊做嘢既荷大姐同阿麗莎講,但公司入面係好多人好八既,消息好快就傳開,跟住就大月d平時唔太熟既人走過黎同我傾偈.
我喺公司坐嗰個角落,係好死角吓既,唔係突登既話係唔會去到我個位度既,咁呢d人即係突登走過黎架啦.咁係呢d突登走過黎既人之中,分開兩類:第一,係真係見你走嘞,過黎同你講兩句既人,I don't mind this type of person;第二,係聽聞到我要走去大公司,突然間同你好似好熟既人,呢d人過黎既原因係攞 connection, 其中兩個人好明顯咁暗示話自已其實都想過檔,如果第日我喺嗰邊有好路數記住單聲佢.對住呢d人我真係唔想哂口水同佢吹水,平時又唔見同我傾偈,而家就想過黎搵著數,睬你都 sap 戇喎,至憎呢d人.
呢d第二類既人之中呢,我發現佢哋同你懶熟既語句係,"Between you and me, ...", 懶係同你講秘密咁,呢個 phrase, 我喺上兩個星期聽咗唔少,喺公司咁耐以黎,除咗荷大姐同阿麗莎會同我講d between us 既嘢之外(通常都係投訴上司既嘢),一直都無人同我講秘密.唔好話係秘密,連 gossip 都無人會同我講,可能因為我聽 gossip 通常都無乜太大反應,而我又無第二d gossip 同人分享,所以同我講 gossip 其實係幾無癮吓,anyway, 咁依家要走,就突然間有d人走過黎同我盡訴心中情,我真係受寵若驚喎.
一時之間,我突然覺得自已好受歡迎,真係體驗到人情冷暖.你有著數既時候,d人真係會黏埋黎,小小既離去,我都未走,已經上到人生既一課.一直都覺得自已好 blessed, 因為公司既架構好簡單,所以同事之間都無乜衝突,而家去大公司,可能更多辨公室政治,看來還有更多人生經驗去體會喲,希望不會搞到我就好喇,I don't want to be part of it.
No comments:
Subscribe to: Post Comments (Atom)


text:
今日1點鐘放工, 一個人係尖咀行街, 又多人又熱, 行到兩點幾, 食埋野3點幾返到屋企, 頂唔順沖返個涼舒服晒, 屋企得我一個人無無聊聊攞住部相機, 唔知影d咩
話說昨日零晨姐姐生左個8磅幾嘅bb, 咁我放工即係買左支葡萄適, 係醫院樓下等埋Pong上去探病, 上到去只可以兩個兩個咁入, 入到去同姐姐傾左一陣就比老豆吹返我地出黎, 因為仲有個朋友排隊等緊探姐姐
12點幾時收到姐夫傳黎嘅SMS, 姐姐係零晨時, 生左個8磅幾嘅肥BB, 不過因為姐姐發燒, 所以要開刀, 但係母子平安, 今晚我會去醫院擔佢
6月個時我訂左幅泰八郎眼鏡, 終於係上個禮拜有得攞啦, 因為係日本手製, 而且製造個人已經老啦, 原來要等3個月架, 等到我頸都長埋啦
昨日放工同Pong嘅同事去荃灣食飯, 等左差唔多一個鐘
昨日早9點幾同伯母Pong去kfc食早餐, 食飽陪伯母去吉之島買生果, 買完野行返去勁大雨呀, 剛剛洗好d衫又淋濕晒, 又要過清水洗多次
昨日7點幾已經起左身, 諗住打去天文台聽下天氣, 打左好多個電話都唔通, 之後就開收音機黎聽, 知道唔洗返工之後就繼續瞓, 瞓到11點幾世伯炒年糕比我地食, 食飽就睇奧運, 2點幾瞓左一陣, 4點幾Pong落街買麥記
放工Pong叫我地新城市搵佢, 同我去連城的申一棧度食片皮鴨
我地用嘅餐具
昨日天氣非常之焗熱, 所以放工返屋企執野同Pong去游水, 7點幾去到, 可能太耐無練習啦, 所以都唔係好記得, 而且又勁多人喎, 游兩步一係比人整到, 一係就整到人, 游到差唔多8點半就沖身走人
星期六剪完頭髮返屋企抖一陣, 8點鐘約左個FD食壽司, 係旺角間間都要等, 之後去左北海道個間, 一路吹水一路食, 食到9點幾行一陣旺角, 就去neway city會合同學仔啦, 本來之前話係校服party架, 之後就無左件事, 不過有兩男一女著到好似校服咁, 仲帶埋中學條呔添, 我地總共有20幾個人, 轉過三間房
昨日星期六放工出左旺角, 首先梗係去投注站, 一注買10期, 哈哈...又比我中左$320
昨日Pong叫媽媽打邊爐, 佢仲係citysuper買左支紅酒添, 咁我地放工返到屋企又再落街買餸, 真係好耐無打啦, 一路打就一路睇女排, 真係緊張死呀, 咁都可以比人追到嘅, 激鬼死人啦
昨晚無去做"占", 放左工返到屋企執野去觀塘泳池游水, 出門口之前食左個包, 原來泳池離屋企都幾遠架
昨日星期日10點起身, 同Pong & 伯母落街食早餐, 返到屋企執野11點幾去沙灘, 唔係好多人, 潮退仲好污jo添, 咁鋪好沙灘蓆, 諗住吹水泡, 個水泡新買見到有支好細嘅管, 咁我篤入去吹氣個度, 點知篤"村"左, 如果吹得太脹放氣就會放得快, 不過都用到嘅, 真白痴啦, 咁晒左一陣太陽落水啦, 嘩!!!!d水勁黑囉, 又冷喎, 浸左一陣都上返水啦, 晒到2點幾沖身返屋企
昨日星期六短週, 8點幾起左身, 10點玩combat, 11點10分玩zumba, 1點20分玩伸展舞蹈, 連玩3個鐘, 玩完沖完涼, 去左食雲吞麵, 當時真係好攰, 之後坐車去中環再去銅鑼灣行左一陣就返屋企
昨日8號風球11點幾上網訂票睇戲, 咁我地食埋中午飯, 1點45分出門口行去apm, 以為打風應該個個都留係屋企, 點知原來唔係架apm係多人囉, 仲有商店,食市開囉
昨晚放工一個人去做運動, Pong約左同事食飯, 7點幾上bodycombat, 教練話比我地知已經3號風球啦, 之後玩埋yoga先返屋企, 係屋企樓下好大風, 仲要睇埋台劇1點幾先瞓
昨日星期日我同Pong瞓到下晝4-5點先起身, hea到7點幾落街食野, 去左佢屋企樓下嘅印尼餐廳食野, 間鋪好細可以容納20人到啦, 我地都要等一陣
昨日同Pong嘅同事去小欖BBQ, 5點幾係旺角坐小巴, 去到仲好晒好熱, 坐左一陣我就走左去沙灘行下
上個禮拜去做運動之前去左chocoolate睇下林兔個隻杯, 咩顏色都無晒啦, 得返隻銀色, 不過我都照殺, 件衫太大所以比左Pong著, 隻杯好q大又無杯蓋, 而且都幾重下, 都唔知帶唔帶返工用好


text:
27 March 2009
一早約左今晚有聚餐,地點就係迪迪媽家,人物就有我,迪迪媽和迪迪仔,仲有個今年7月會嫁去法國既中學同學~茜茜.
我和茜茜約左係巴士站等,然後一齊坐巴士入去,係電話到感覺佢好似好惡,但平時見面又唔係咁,見到佢就同佢講,以我性格其實係唔會同人講番,但我地識得太耐可以話乜都講得,就算係好私人既事都可以講.
我地一早決定係叫外賣,因為時間唔夠買唔到餸,茜茜話想食〝Pizza Hut〞,佢好耐冇食過,咁就一於叫它喇!
我地講左好多舊事,其中一件我都冇乜印象,講講下迪迪爸回來,迪迪媽就問迪迪爸記唔記得,居然佢記得,佢講左D重點出來,就令我想翻起.茜茜半年前回過中學母校,令佢諗起好多回憶,我諗我返去都會勾起好多回憶.
迪迪媽請教左同事朱古力慕士,尋晚佢就動工整左,整得好靚,雖然我唔吃朱古力慕士,但係我都吃左一件,因為太好味喇!我地食既時候都十點幾,所以想食多件都唔可以.
我地又睇茜茜相機內既相,係佢去法國時與Honey既生活照,平時覺得佢Honey個樣都係外國人一個,但頭先睇相發現佢Honey好似〝Tom Hanks〞,迪迪媽話都覺似唔知邊個明星,我一講左佢就話〝係丫〞,茜茜都話好多人都係咁講.
今晚好開心,好耐都冇笑得咁開懷,而且咩都可以講,又唔駛避諱,真係Free,迪迪仔又幫我地影左好多相.
密密砌~
影影下佢伸隻腳過嚟要影.
呢個就係迪迪仔既玩具箱嘞!
我係一個〝劍客〞.
迪迪爸叫迪迪仔執返D野,點知迪迪仔失平衡~墜馬.
我地唔比相機佢影相,佢立即咁既樣,我地冇人理佢,冇耐佢就拎紙巾抺眼淚,之後又發脾氣好大力執玩具,我地都係唔理佢,最後佢見我地睇相,佢又走過來睇.
呢兩張都係迪迪仔影既.


text:
2016年9月6日星期二
週六午餐
今日係三個涼菜配一個湯.
有鮮奶雞湯,開始入秋,叫做補下身啦,仲落咗杞子,淮山,茨實,蓮子,百合,一齊煲,啲淮山煲到爛爛地,飲到落底時有啲起沙,我最鍾意,落咗鮮奶嘅湯,王子都係鍾意嘅.
牛蒡有收成,啲葉都唔好嘥,用嚟整麻醬拌牛蒡葉,我家王子超鍾意食.
輪到我鍾意食嘅日式炒牛蒡絲,我好鍾意佢嘅香氣同口感,好爽口好好味呀!!
另一個菜式係薑蔥油拌雞絲紫薯水晶條,紫薯水晶條我第一次食,呢個係王子心水,佢覺得好爽口好好食呢.
23 則留言:
好味道, 想試個鮮奶湯, 甜還是咸? 😊回覆刪除回覆
- 回覆
係呀,呢日想食多幾樣嘢刪除
紫薯水晶條,自己整的?回覆刪除回覆
買㗎,乾貨嚟㗎,適合素食者,可以留意吓呢刪除
豐富得黎又健康!回覆刪除回覆
都幾健康,而且肉嘅份量都唔算好多刪除
薑蔥油拌雞絲我有興趣.回覆刪除回覆
我通常浸雞然後整呢個,跟住拆番啲骨嚟煲湯刪除
王子當忌廉雞湯咁飲,一定好讚啦回覆刪除回覆
哈哈,你無講錯,佢覺得呢個有啲似西湯,所以佢好like㗎刪除
雞湯有鮮奶,王子梗中意啦…有冇想過落少少忌廉?回覆刪除回覆
無呀,因為雞本身已經有脂肪,我又用咗全脂奶,所以唔想再吸取咁多動物性脂肪刪除
- 回覆
係呀,想食多樣嘢呢刪除
原來啲葉可以咁整^^回覆刪除回覆
係呀,不過佢本身有少少苦味,所以任何煮法前,都最好先用鹽水出出水先用刪除
鮮奶雞湯我好耐冇飲過喇回覆刪除回覆
我夏天比較少煲,不過依家開始入秋,就覺得好啱飲刪除
我都好中意食日式炒牛蒡絲!又健康又好味!紫薯水晶條有無味架?回覆刪除回覆
真係巧巧食,可惜我哋無得賣...刪除
紫薯水晶條無味㗎,所以要用個汁醬去涼拌,或者用嚟打邊爐都好正


text:
我係一個好鍾意出街玩既人, 生日大晒, 老公話我想邊就去邊 ^^ 諗過去好多地方, 終於俾「生日免費,同行半價」呢幾個字吸引左去山頂, 既然過得海就梗係玩盡佢, 去埋岩岩開始既花卉展覽先! N 咁多年冇黎過花展, 已經先進到可以用八達通買飛入場
去維園, 梗係第一時間介紹維多利亞女皇俾小慈小明認識, 唔好再話佢係黑色一舊野喇
好多花呀!
弟弟最鍾意豬籠草
行行下有個水池仲有魚?!
原來個水池係用再造水, 呢個 waste water treatment 好岩小慈, 岩岩測完驗所以好明白
宣揚環保, 房屋署鼓勵大家減廢, 俾蜜蜂有個舒適既環境 >v<
好得意既花花 Flamingo
孔雀開屏
呢隻白孔雀個頭識郁架
我媽媽好鍾意花, 差不多年年都要陪我媽去花展, 佢過身以後已經再冇黎過. N 年後既而家係我帶我個女黎花展, 是承傳嗎? 不過好明顯小慈同我一樣對花卉不太興奮, 只限於「好多花喎, 都幾靚丫」見識過咁啦 >.<
對動物造型既花興趣大 D
不得不讚下自己, 其實今日花展係超級多人, 影到好似身邊冇人咁絕對係眼明手快既表現
我最鍾意呢幅, 小慈幾靚女~ 聽媽媽話又乖! 好抵錫 ^8^
周圍都見到 Chocolate Rain 我估係大會既吉祥物
今年馬會 130 年都包辦一個 counter 宣傳下
JC = Joanne Chow?? 我隻馬呀!! 老公一盤冷水 Jockey Club 呀..... 車! 我梗係知啦, Jesus Christ 添呀 >x<
就算只係見到海洋公園個牌都會雙眼發青光
海洋公園新景點
樹熊仔同埋袋鼠仔, 我地會好快黎探你架喇!
轉個頭我地已經上左山頂 :)
小慈小明已經唔記得左纜車係咩野
未上車先興奮! 呢張相兩個笑得好開心! I like this ^^
黎喇! 黎喇!!
當玩過山車咁開心
勁有諗頭, 一落車必經呢個山頂市集, 務求大家望下望下就會買野
終於肯整手蠟喇佢地! 要夠勇敢放隻手入熱蠟到, 以前問佢地都唔制, 今次 OK 好叻叻呀! 小慈同小明一齊拖住整左對祈禱手, 我覺得好有意思呢 ^^
此行目的 -- 去山頂杜莎 (not 杜麗莎) 夫人蠟像館!! 呢個生日優惠真係好抵, 生日免費, 同行者半價! 平時一家四口要 $860 入場, 而家只需要 $305, 開心好多 :)
李小龍呀!!!!
香港首富李嘉誠歡迎你
有 10 個 session 睇, 好似好正咁
呢位就係杜莎夫人
做每一個蠟像都手續繁複, 真係好厲害
Yeah! 終於摸到華仔個心口喇!
我要好似郎朗彈琴咁開心
兩位郭生
Johnny Depp 小明唔識佢, 但學佢插袋嘟嘴好好笑
Mr and Mrs Smith :)
Oh!!! My Edward Collen!!
個個渣住個兜, 踎係街邊乞米, 等下就有...... Your highness
Diana 你真係好靚啊~~ I miss you!
去左白宮同奧巴馬開會
偉大的愛因斯坦
莎士比亞
靚女
孤單的張國榮, 個樣唔係好似
曾志偉造得超逼真!! 我估有真人照住做係似好多
弟弟去左電視台打工
幫吳君如錄影節目
甜蜜蜜~~ 你笑得甜蜜蜜~~
一齊唱 K, 越唱越強
學武術既人一定要識葉問師傅, 小明開始有功架
長洲! 你孕育左珊 san!
同姚明打番場波
真係高得好交關
David Beckham, 同我一樣有個碧字 >v<
C 朗
終於黎到最岩小朋友既部分! 真係估唔到會係呢度見到虛構既電影及卡通片人物
唔覺意影到狂笑中既小慈, 笑死我喇~~~
我個名叫麥兜兜, 我呀媽叫麥太太
叮噹呀! 誰都喜歡你!
呢對鞋原來唔係人人受, 爸爸你矮左呀!
孫悟空! 饒命呀!!
嘩! 呢個 look 好襯小慈呀!
睇完孫悟空大鬧天宮, 所以熟晒 D 人物
咁耐先上一次山頂, 梗係周圍行下啦
指定影點
山頂真係好多狗狗, 小明唔怕羞走去問人地主人可唔可以摸佢隻狗
Happy Birthday to Me ^^


text:
醫療又發達 科技又日新月異
香港又有美食天堂之稱wow
小朋友生活係咁幸福ge香港之中 養尊處優
但係可惜 樣樣野都進步 但唯獨是"健康"卻不斷退步..
什麼心臟病 痴肥 骨質疏鬆 癌症等等
好多老人病症 係而家都漸漸年輕化
以前D小朋友..想食都無得食 生活又困苦
以前年代ge小朋友 個個捱苦咁長大
因為我成日聽老豆講以前生活ge困苦
好似細個時候 屋企都無錢供老豆讀書..
每日都要外出趕牛
每年生日ge一隻紅雞蛋已經係全年最豐富ge禮物
基本上全年都無幾多餐飽飯食...
就算病左都無錢睇醫生等等...
可想而知當時生活ge困苦..
比起而家ge小朋友 真係成一個好大ge對比!
但係我老豆到而家五十幾歲 仍然身壯力健!
其實係現今社會 我地又有冇反思過..在力求進步ge陰影底下...
有D mud野我地係不斷退步 或者漸漸失去ge呢??
以前ge健康 綠化叢林 瀕臨絕種ge動物 以至於潔淨ge空氣 食水等等
係科技發展ge過程當中....呢D又係咪必然ge後果呢??
有D mud野係我忽略左呢??
其實現今小朋友ge健康程度已經不勝從前la..
好大可能歸咎於 食物 诲水 空氣污染等等因素影響
加上而家小朋友多揀飲擇食 吸收營養唔均衡
至會造成現今小朋友唔健康ge 情況出現 !
"小朋友就係未來ge主人翁"
到呢一代小朋友大長大ge時候...又會有幾多個係健康ge主人翁呢??


text:
2013年10月31日星期四
2013年10月27日星期日
無花果合桃鄉村包
上次接 order 整 pound cake 用剩咗啲無花果乾,加埋合桃一齊整麵包,我非常鍾意,因為食包時可以同時嚐到合桃嘅香脆同無花果嘅香甜.
今次用咗法國藍帶廚藝學院本《法國麵包基礎篇》裡面個鄉村麵包麵糰做包底,配搭效果超好.
2013年10月24日星期四
老表德國手信
2013年10月23日星期三
橘香紅莓英式烤餅
用埋之前整橘子醋嘅剩餘物資,整咗呢個充滿清新橘香味嘅全麥 scone.
和風橘子醋
我一向都有買日式柚子醋,特別鍾意佢嗰種清新嘅橘香味及淡淡酸味,夏天用嚟整沙律,配冷麵都好正,用嚟醃肉都唔錯,平衡一下肉類嘅油膩感覺.
最近發現,我一直買開「AEON」自家品牌「Topvalu」嗰隻原來唔係柚子醋,係橘類水果醋!因為唔識日文嘛,咪信哂貨架上個產品名稱囉,可能係連職員都唔識日文,哈哈哈哈!!!睇番樽身個英文成份表,原來係用檸檬汁,橙汁同柑汁加日本醬油調製而成,成份咁簡單,自己整都得啦!上網參考過其他網友做法,自己又玩吓先!
參巴煎魚餅
2013年10月22日星期二
繼續秋風起……
再見吧!
成日都話,人生無常,人大咗,真係去白事場合多過去紅事,更何況呢次連去都去唔到,真有點可惜!
年初時,雖然已經知道你患病,而且情況都頗嚴重,但見到你非常精神,同一般人無乜分別,唔講都真係唔知有病,仲記得去你屋企拜年時,你仲好好精神,講說話中氣十足,仲拎住部平板電腦好專心咁打機,投入到連我跟你講嘢都唔知.
估唔到事隔只係半年多啲嘅今日,你已經離開咗大家,喺 Facebook 度見到你早幾日跟屋企人大合照全家福,只係覺得你比之前瘦咗,但雙眼都仲係好有神,真係無諗到幾日之後就走了!以後都唔可以等你回港時見面喇,唯有等有機會我過去加拿大時再去探你吧!
葉生,安息吧!希望你能夠去到你想去
嘅地方,過著寧靜嘅生活!
2013年10月17日星期四
兩款磅蛋糕
2013年10月14日星期一
成功將舊 blog 匯入喇!
卒之都成功將舊 blog 匯入到呢度,不過學 blog 友 A moon 話齋,真係仲有好多甩甩漏漏,之後再慢慢執喇!
正式重新開始,整過個全新嘅 banner,係咪另有一番新景象呢!
訂閱: 文章 (Atom)


text:
果陣,我其實當阿頭響道發噏瘋的,反正好多middle management都喜歡講到自己懶係勁咁,我都冇刻意留心佢所講既呢啲說話.我心諗:弱者嘛…咩叫做弱者先?係咪做唔到數就叫做弱者?Sales呢行,查實都唔駛你開口話「容許」定「唔容許」架啦,搵唔到食既Sales,自動自覺就會走,邊駛你趕架?
我當時的確係咁諗.不過「Sales搵唔到食會自動走人」呢個我認為straight forward到不得了既結論,響我做完兩年Sales之後,體會就有啲唔同啦.係,正常情況的確係咁既,但Sales搵唔到食,好多時候其實係因為個大市唔掂.除咗果班拎住大客既老鬼外,其實全行都冇啖好食.咁即是話,Sales響A公司搵唔到食,其實佢心知肚明,即使佢走去B公司,C公司度撈,同樣係唔會搵到食既.而且大市差既時候,B,C,D,E,F公司,根本都唔會請人,於是乎,Sales即使響A公司搵唔到食,個個月局住咬老底都好,只要佢面皮夠厚,佢必定會賴死響度唔走的,因為佢知道出面根本係冇更好既option.
至於咩叫做「弱者」,我一直以為阿頭所指既,係「做唔夠數」既銷售人員,但原來,弱者原來仲可以有其他解釋的.
*****
捽數會之後,我同Charles匿咗去office既後樓梯打電話俾德哥,我地實在太想知發生咩事.
原來,事情係咁既.
Charles射咗張單俾德哥之後,德哥仲差一張單先meet到quota.原來前日阿頭召咗德哥入房,同佢講,佢已經有兩個月唔到數,如果今個月都再meet唔到數,咁就麻煩佢執包袱走人啦.德哥屋企有大有細,阿頭咁樣同佢講,佢當堂嚇到腳都軟埋.
老實講,跟咗呢個阿頭咁耐,一向都知佢份人,最鍾意講埋啲懶係霸氣既說話黎拋人.呢亭甚麼「再唔到數就好自為之」之類既「標準台詞」,Charles同我查實都唔知聽過幾多次,次次都係「虛應」咗就算數.不過德哥份人老實,阿頭咁樣嚇一嚇佢,就真係拋到佢囉.
聖誕假期前夕,德哥知道客人會響呢個時候向佢落單既機會接近零,於是佢做咗一件,愚蠢到無可再愚蠢既事.
據德哥自己講,當其時佢有幾個「煲緊」既客仔,當中有一間公司,話得事果個係個中年既婦人,同德哥都幾好傾的.德哥話,中年婦人果間公司其實同佢傾好曬啲terms,準備開單.不過大概因為長假將至,個個都holiday mood,開單既嘢,放完假先算啦.
德哥當然唔係咁諗,佢一心諗住要響「捽數會」之前close到呢單deal,等佢夠數meet quota,先可以避免唔駛執包袱.佢見果個中年婦人好似都可以有商有量咁,於是就去搵呢個婦人,求佢可唔可以早少少俾佢close咗單deal去meet數,幫佢過到呢關.
德哥份人,可能真係老實得滯啦.佢居然完完本本咁同呢個婦人講出自己做Sales既苦況,仲同人地講埋自己屋會有大有細等佢養,唔可以冇咗份工芸芸.中年婦人同德哥傾既時候,表現得好同情阿德哥既苦況,仲話會盡量說服老闆俾佢響假期前開埋張單.德哥以為冇死啦,今次遇著個貴人肯幫自己,呢次應該可以順利過關的.點知,呢個中年婦人不單只冇幫阿德哥手,說服佢老闆快啲俾錢開單不特止,仲特登打電話嚟我地公司投訴,話阿德哥好唔專業,響佢面前扮死狗,又生又死又冇錢開飯又乜又物,講到尾都係要「逼」佢地快啲簽單.
呢個投訴,話咁快就傳咗去阿頭果度.阿頭同德哥講:「我地既Sales Team係唔容許有弱者既.你自己做唔到數,就去人地公司度扮死狗搏同情,仲要響客人面前數落自己既公司,咁樣係嚴重影響公司既形象…」
meet唔到quota,公司或者都仲未會即時郁你.但影響「公司形象」嘛…或者正確啲講,你咁樣響外人面前講你份工有幾難哽,等於變相插你阿頭,阿頭覺得丟假,佢點會仲肯俾你留響度?
「唔關你事既.」Charles拍了拍我膊頭:「邊個知道會變成咁?」
「得啦.」我點了點頭:「講開又講,幾時last day?」
「過埋聖誕,返埋跟住個禮拜…」Charles說:「除夕就byebye啦.新既一年,剩低你一個啦.」
「你條衰仔冇義氣,話走就走!」我說:「你仲未話我知,跟住去邊喎.」


text:
Anyway, 不知不覺又學期尾啦,學生至中意梗係放暑假啦,不過我地呢d要返工,唯有帶佢地去summer school啦,哈哈. 琴日就請左日假去睇hannah 表演,一早已經打哂底話佢知唔駛驚,同自己加油,不過我相信係我驚d, 因為經過上年喊住收場,我幾驚佢會重蹈覆轍, 可能真係大個女啦,真係估佢唔到呀! 媽媽絕對感恩呀!
Wednesday, June 29, 2016
Hannah學期尾表演
Anyway, 不知不覺又學期尾啦,學生至中意梗係放暑假啦,不過我地呢d要返工,唯有帶佢地去summer school啦,哈哈. 琴日就請左日假去睇hannah 表演,一早已經打哂底話佢知唔駛驚,同自己加油,不過我相信係我驚d, 因為經過上年喊住收場,我幾驚佢會重蹈覆轍, 可能真係大個女啦,真係估佢唔到呀! 媽媽絕對感恩呀!
Monday, June 6, 2016
2016 香港遊 - day 10
今日自由活動呀,一開始因為亞媽唔放得假(要湊小朋友), 所以就叫我亞爸請假同我地玩,講真,我同亞爸唔算好close,
佢又成日唔知自己講咩,所以好多時都唔想同佢講野, 不過佢請假車我地去玩就放便好多既. 可能之前同我亞爸講左幾句話亞媽都唔得閒陪我, 亞媽就抽到一個lunch時間陪我地去飲茶,唉,真係多到呢.. . 之後我地就去左元朗個playhouse到玩, 嘩,一開始時佢地訓左覺,之後到左佢地就醒, 見到個playhouse咁好玩真係開心到無朋友呀, 不過要亞爸坐係度陪玩就真係悶到發癲. 講下個playhouse, 我覺得真係幾好玩呀,不過我地大人就真係攰d, 要彎腰咁同佢地爬來爬去,真係唔好講笑, 個度有好多唔同既野玩,但最開心係有個波波池,真係玩得好開心, 而見到d color咁色彩繽紛我地都開心哂. 呢度可能係佢地返hk至好玩既地方,價錢都唔算貴, 玩足一日咩都抵哂啦. 不過朋友話可能因為wkday 所以唔多人,咁都係,無拿拿邊有人去玩, 我地真係霸哂成日波波池咁架,勁正! 不過到放工時間又好似多d小朋友來, 但個d時間我地都要走lu..... 不過佢地玩得好開心,我又比佢地玩得放心,highly recommend!!
夜晚我約左朋友食飯,而老公同佢地就自己同屋企人食. 難得既我無小朋友食飯,好開心呀,跟住又約左兩個blog友仔,
嘻嘻,多謝你地呀! 其實今次都係第一次見面, 不過因為之前係blog度已經了解好多,所以又唔覺得好陌生. 大部份既blog友都係識於微時, yahoo blog既年代真係令我認識唔少朋友, 但而家要睇過新朋友blog, 如果唔係有人介紹既真係唔知點樣可以認識. 好多謝oli山長水遠都過來元朗同我食飯, 又多謝yan你比我有機會見到matthew and chloe, 佢地真係十分得意呀!!!!!!! 雖然佢地兩個今次無機會同hannah and emma去玩,希望下次有機會啦,不過唔知係幾時既事lu, 嘻嘻. 食餐飯傾一陣就已經夜啦,時間過得真係快, 好彩返到屋企小朋友已經訓哂,唔駛我再做牛做馬,哈哈哈. 我地就儲足精神準備明天,因為明天要去海洋公園呀!!!! 期待!!!!!!!
Wednesday, June 1, 2016
2016 香港遊 - day 9
唔駛講,指定動作就係一早起身啦,真係想訓多一陣都無可能. 不過今日行程十分豐富呀,所以休息真係no way.
我家姐一早就book左一家人去影全家褔,係呢邊都無做過,
所以去試下啦. 一家10 口去影,你估有無難度? 4 個蒸生瓜,唉,比佢地舞到我暈呀! 一開始時,可能唔知發生咩事, 佢地都少少合作,不過笑容就當然欠奉啦. 佢地個樣係,發生咩事呀? anyway, 到影左一陣後,emma已經不受控制,c都唔肯比我抱,要落地, 唉,佢一扭,其實無人可以控制到,因為佢又大力,又狂lur, 掙扎得好勁,以我d功力係完全唔夠佢爭,所以搞搞下又喊又性, 唉,真係頭都痛哂,跟住其他d小朋友都開始發癲,唉唉唉.... ... ok, 唔影我地先,諗住比emma calm down下先再影,跟住佢d狀態都係咁上下,一係好hyper, 一係就狂喊,我真係無佢呼呀,之後到我地一家4口影, 佢又係走夾唔頭,因為佢唔中意比人捉住佢,呢輯相, 絕對係出哂汗之作,又走來走去,又扭到發癲咁, 我個日真係比佢地搞到痴左線,連dd精力都真係無哂! 之後我地都放棄左,是但掉d恐龍,蛇比佢自己影, 襯番佢d恐怖性格,個攝影師話我地係佢影過咁多人中,係top 3 難搞,我心諗,你自己都無野氹佢地啦, 至叻咪就係開架爛鬼ipad囉,跟住收到d相又話touch up過,我真係一ddddddd都唔覺,我自己執應該仲靚d, 哼.
影完相,我地就食個lunch就亞爸車我地去深井meet up我d blog友, 其實我係一個好怕羞好慢熱既人,
第一次見咁多未見過既人我真係有d擔心,因為我講野唔叻, 又唔係多野講,係blog上可以任我點講都得, 但係現實生活我係一個好靜既人,除非我同個個人好好好熟啦, 所以可能係個blog gathering上我係比較靜,加上我朝早比人發癲完一輪, 我真係其實有d攰. anyway, 我都好期待呢個gathering呀, 我好記得我知道會返hk後,好多blog媽媽都問我幾時返, 想約我出來,我都好興奮呀, 雖然呢個檔期係比我家姐講左幾句話我weekend唔係應該陪屋 企人咩,但任性既我覺得除左屋企人外,朋友都重要, 所以我抽左幾個鐘頭見到我d blog友. 其實朋友我已經唔算多, 真係係yahoo blog開始就識呢班blog友and而家仲keep到, 我覺得好安慰,加上大家都係睇住大家d小朋友大, 我更加覺得好似見到親人一樣呀. 首次要多謝檬媽做搞手,佢真係好唔話得, 我覺得打搞到佢唔好意思,不過佢兩個小朋友都好乖,好聽話, 好得意,好開心見到佢地一家, 而我好surprise係我地係門口唔識路, 我打比佢佢出黎接我地,hannah居然比佢拖住手,又會咁既? 因為平時既佢真係cool到爆架,檬媽果然有一手,嘻嘻. 入到去後就見到肚b一家同 南瓜仔一家,真係好似見到d好耐無見既朋友呀, 不過hannah同 emma唔係好熟其他小朋友,所以都係自己兩姐妹玩多, 唔緊要啦,真係純係想見下面架咋. 錄續d blog媽媽都來啦,真係有好多小朋友,而佢地雖然係第一次見, 但真係感覺識左好耐咁, 仲有好榮幸燒腩媽咁大個肚都抽時間單拖見我地,真係好幸運呀, 又好彩佢仲未生咋,如果唔係就緣慳一面. 跟住見到一仔媽,小寶媽,anki媽,巨family媽, 妹豬媽, 小b媽, 個個都係yahoo時代識架,真係睇住佢地大呀. 如果未能同你地傾到計,真係唔好意思,話哂要睇住兩個小朋友, 都有d難度架,雖然係一個房入面, 但我比我老公train到隨時要alert, 好煩. 唔知係咪emma食左chocolate關係, 心情hyper到不得了,好似癲左咁呀! 我幾驚佢打人又推人. 佢真係滿場飛,叫佢坐就企,叫行左就行右,呢隻馬騮真係難纏呀! 我見其他小朋友乖乖咁坐定,唉,真係失禮哂. 跟住玩左陣,影陣相,我地移步去隔離玩slide, 而係隔離房就見到little k 媽媽, 呢個emma見到slide真係發癲咁, 見到slide即刻沖去,仲要唔睇就sir落去, 嚇到d爸爸媽媽都嘩一聲,佢真係十分瘋狂呢! 希望無推撞到其他小朋友啦! 開心時間過得好快呀,一開始集左小小郵後,有d就唔記得左影, 希望下次返hk再有機會約大家啦, 不過真係唔知幾時既事lu...... 好多謝大家抽空來見我呢一家呀, 都多謝大家係hk時比左好多資料我!
走個陣落大雨,好彩亞爸接我地,
如果遲幾分鐘上車就真係好呢hea. 我地夜晚去join家姐佢地去半島食飯, 其實唔知係咪佢地慣去d咁既地方食野呢? 對我來講好grand, 好靜,如果我選擇,我會中意去d大排檔地方,哈哈. 食物方面,ok啦,無驚喜, 得個靚字. 環境舒適既,但太靜好唔慣,哈哈哈! 未食dinner前,因為兩隻野訓左,我同老公就去行左陣, 不過個一陣真係搵完路都要返車,感覺上係好似旅行團咁, 要幾點去返邊到等.... anyway, 終於食到我想食既綠茶雪糕,不過食完後都好飽lu, 難怪dinner覺得無特別啦!食完飯後既感覺係, wkend完啦,即係我地就快要飛返ny啦,有d不捨, 雖然hk既生活已經唔係好似以前所響往,但始終自己係hk出世, hk生活咁多年,同埋屋企人係個度,唔捨得.... 應該係人之常情吧. 雖然唔知幾時會再返,但係hk既hk生活永遠係我腦袋入面.
睇呢兩個亞姐,真係成隻馬騮咁,勁難搞!
難得同肚B既一張相,不過無左hannah
大合照,無左D餅同糖真係吾駛影!
全女班,個個都好靚女呀!
以為好斯文
原來好open....個口je, 哈哈
睇佢個樣就知道玩得幾開心啦.......吾止開心,係癲咁呀!
Subscribe to: Posts (Atom)


text:
今日下午受legal dept既新黎阿ger janice既邀請, 我哋全個finance dept, sunny, jodie及brenda一齊去飲茶(又係飲茶呢...), 去既仍然係大家鍾意既茶樓, 可惜既係冇大家鍾意食既燉椰皇
先黎個春卷先, 我就冇食啦, 唔知好唔好味呢??
仲有燒乳鴿呢, 不過個人不是太like,都係少食為妙
仲有呢個叉燒腸都唔錯, 個皮幾滑
咁大個何葉飯, 真係有排食
仲有粉果, 如果媽咪見到一定好鍾意食
仲有鮮蝦粉果, 蝦又大隻又彈牙
仲有近排至愛既金錢肚, 唔怪之得咁多人叫啦, 真係好好味
呢個西蘭花味道都唔錯, 好香蒜容味
仲有香口既尤魚穌都係我哋至愛, 毎次飲茶一定叫
飲完茶之後都飽飽地, 但美食仲未完, 星期三請阿head食生日飯, 阿head比左錢natalie買朱古力多謝我哋, 呢d咪叫識做, 果然係我哋既好阿head!!
natalie去Royce買既兩盒朱古力, 睇個樣好正咁
首先要介紹呢盒朱古力先, 係以士多啤梨為主, 仲配合其他水果既朱古力
一打開個盒, 全部都係粉紅色, 對於鍾意粉紅色既我超正
拆開左招紙, 連條朱古力都係粉紅色!? 唔係太甜, 又幾好味
另一盒朱古力, 個樣都好似唔錯
拆開左個盒, 仲見到一袋好似虫虫咁朱古力, 外面係朱古力, 內係脆餅乾
食完朱古力之後. 我哋幾個朋友仔natalie, sunny, anton, sunny, ami及我六人夜晚仲有節目, 就係約好一齊去食韓燒, 等左好耐, 終於比大家等到. 我同佢地行到地鐵站附近, 發覺自己唔記得拎相機, 於是返公司拎, 好在tracy同我一齊去, 果然夠老友, 好感動!! 之後終於去到旺角食韓燒, 大家開始燒野食, 我哋都唔客氣, 起動!!
一黎到全張枱都係美食, 真係令人食指大動
燒緊野食啦, 好肚餓啊, 快D有得食~
仲有任食三文魚, 我同ami都拎左一大碟, 慢慢share黎食, 超正
仲有show time, 係natalie既特門絕技燒魚, 就係用塊肥牛蓋住多春魚黎燒
燒既魚不但味道唔錯, 而且仲唔會焦, 好味
話明食韓燒, 又點少得豬肉及至愛既牛肉
仲有至愛既魚柳及火腿, 但唔知係咪最近細食左而食唔哂
仲有好多曼頭, 原本想拎比佢地食, 點知有人食, 最後只有自己一個食, 我只食左兩個..
越燒越多, 真係食唔哂, 投降啦~
途中阿head打電話比natalie, 點知ami唔小心搭咀, 我哋其他人都唔敢出聲, 下次要小心D, 唔好比阿head知道我哋一齊食野啦
kumi's new life
2011年5月27日 星期五
和同事食盡lunch及dinner
今日下午受legal dept既新黎阿ger janice既邀請, 我哋全個finance dept, sunny, jodie及brenda一齊去飲茶(又係飲茶呢...), 去既仍然係大家鍾意既茶樓, 可惜既係冇大家鍾意食既燉椰皇


text:
>好多時候, 我哋玩開既呢班朋友, 都好鍾意星期五放假, 又或者部分人要同高層食飯, 好少齊人一齊食, 當然呢次都唔例外, natalie及anton就要同高層既secretary head食飯, 只剩下tracy, sunny, ami及我四人食飯, tracy及sunny病左, tracy仲發燒
tracy只係食粥, 碗粥都幾好味咁, 加上個炒麵, 病左既話食就最岩
我就食豐富少少先, 係個曼魚雞排窩飯, 及芝士海蝦玉子燒, 仲有個麵鼓湯
個飯都幾好食架, 尤其係個曼魚, 不過雞就硬左少少
由於公司今日要除虫, 我哋六點幾到就放工, 終於可以早放工, 真係好少有. 但要同其他人放工一齊迫地鐵, 的確唔係太習慣, 自己果然係賤骨頭!? 但屋企休息一下, 感覺都唔錯既~
kumi's new life
2011年1月28日 星期五
公司lunch
>好多時候, 我哋玩開既呢班朋友, 都好鍾意星期五放假, 又或者部分人要同高層食飯, 好少齊人一齊食, 當然呢次都唔例外, natalie及anton就要同高層既secretary head食飯, 只剩下tracy, sunny, ami及我四人食飯, tracy及sunny病左, tracy仲發燒


text:
上星期六12/5再去將軍澳睇樓,終於confirm買我地嘅Love House啦!揀嚟揀去都係將軍澳最抵買(山卡啦嗰D唔計啦!),喺咁嘅樓市底下三百幾萬可以買到六百幾尺,十分鐘唔使就行到去港鐵站,仲要一程車可以返到娘家,半個鐘可以返到公司,仲要係屋苑,仲要十幾年樓齡,仲要唔使樓望樓(啱晒我慣咗換衫唔關窗!),仲要係向西北(純綷個人喜好),真係去邊度揾!最緊要係我媽咪都好中意,佢話入面個廳夠大,外面環境舒服,佢中意我就安心晒啦!!
不過你話係咪中意到非買不可呢,一定唔係囉!包包就好中意,我只係覺得呢個時候有呢個需要又遇到呢個符合我地要求嘅單位,咁咪買囉!本身仲有一個同屋苑嘅超高層單位放盤,觀景開揚D,個窗對正門口,光猛好多,仲要全屋新裝修,我睇完之後勁中意!不過個業主都唔係有心賣!叫佢傾價錢都唔肯唔傾,又話仲有幾台客會睇,根本就係想抬高個價,之後我叫經紀打返比佢還價佢連電話都唔聽添!激死我!包包同媽咪都話佢唔會賣住,唔知要等到幾時,咁最後咪唯有退而求其次買另一個單位囉...
呢兩日攪按揭D嘢煩到爆!叫個數學白痴做D咁嘅嘢真係攞命!見到嗰幾份加埋幾十頁紙嘅FORM都想嘔!之後又要揾裝修,睇傢俬睇電器,有排忙呀!
買樓呢個topic嚟得好突然!因為我地一心諗住租樓結婚,等結完婚一兩年後睇吓樓價會唔會跌返D先買!點知包包突然轉軚,話覺得租樓等於同人供樓,租金分分鐘仲貴過供樓嘅錢(都唔係而家先知啦!),所以佢單方面堅決唔租!如果問我,我都覺得租樓係on居!租金貴地方細,住一輪又要搬,又要執嘢,我最怕煩嘛!不過你話而家買咩,又好似好唔抵咁,睇住個樓市由年頭到而家一路係咁升,真係買唔落手,家陣講緊幾百萬買層樓唔係幾百蚊買件衫呀,買咗就供一世!!但都係嗰句啦,“早買早享受” 嘛!唉...如果包包肯同佢屋企人住多一年半載,等結完婚先慢慢揀樓慢慢攪裝修,咁幾好呢!人地就話同屋企人關係唔好,或者屋企細,冇得痴屋企住啫,佢有得揀有得痴都唔痴!係要揾我嚟攪!同一時間要我攪晒兩個人生最大嘅project,真係跳樓都唔掂啦!
呢一個月嚟我地個個星期去睇樓,港島東(我地住開,但貴到冇朋友!),九龍灣(近我細妹有照應),將軍澳(樓價平DD又唔太遠)加加埋埋都睇咗三十幾個盤,本身上星期都睇到一個盤幾中意,但我地都未tune到自己嘅心態同計掂條數,諗咗兩日啫,轉個頭它已走了...而家盤少客多,再加上我地都係睇上車盤,所以真係供不應求,手快有手慢冇!!其實我地要求都唔係高(資金所限嘛!),三百幾萬要以下條件都唔係過份吖!但原來以而家個市價都好難揾囉!
1. 交通方便,有巴士小巴撘,行到去港鐵站唔使轉車,又唔好太遠我娘家!
2. 周邊環境企理舒服,唔好太近大街,街市之類
3. 觀景少少開揚,唔需要什麽背山面海(我地都買唔起!),總之唔好樓望樓或者對住條街,望出去舒舒服服就得啦!
4. 唔需要有裝修,因為我地都會大裝!除非廚房好新好乾淨可以唔整,因為我都唔會用!
5. 要屋苑唔要單揀樓
6. 唔需要太高層,中層十幾樓以上已OK!
7. 唔需要新樓,樓齡十幾年,最盡廿二三都OK!怕太舊第時有機會換樓好難賣!
8. 兩房五百幾尺都夠住,第時生埋B迫迫地都OK啦!
經紀又幫我地揾咗兩個盤,聽日去睇,如果OK就會即時confirm!費事諗兩諗轉頭又冇咗或者業主反價唔賣!上次買唔到我個心乸咗幾日呀!久違了的失戀滋味...
GOOD LUCK to me!!!


text: 陳冠希(Edison)同新女友加埋一眾友人,噚晚大約7點20分喺大坑出沒,佢哋一行人四男三女喺楊秀惠開嘅刨冰店門口打躉.Edison同埋一班朋友就好似成班街童咁坐喺街度煲煙,唔知係咪之前俾人影過佢哋就有所防範,不時周圍望,好驚俾人影到咁.當佢哋以為冇人影佢哋嘅時候就開始鬆懈,原形畢露,Edison扯完煙之後就拖住個白衫嘅女仔,拉拉扯扯,之後仲將女仔個頭拉落自己條腰側邊,都唔知係有所暗示定係好似熱戀期嘅情侶咁晒恩愛.Edison呢個白衫新女大有來頭,係號稱「中國首位全裸模特兒」秦舒培,o依家25歲咋!佢哋成班人坐咗大約半個鐘之後就開始走人,Edison就逐一同佢哋攬攬say bye.不過有兩個女性友人睇落有啲見外,可能係啱啱先識Edison.跟住重點就嚟喇!陳冠希唔知係咪下體痕癢,突然當住咁多人喺個拉鍊位附近係咁搲,搲足成5,6秒,真係當其他人冇到,果然係「放縱不羈」呀!轉身走嗰時仲要拍一拍女友屁股打情罵悄,秦舒培之後又攬下Edison條腰摸下手仔咁.跟手佢哋一男兩女就上咗Edison架七人車離開.期間因為中環大塞車,佢哋又煙癮起喎,跟住有隻好似係女仔手伸出車窗「戥」煙灰,點知佢就好冇公德心,食完就周街彈煙頭,同Edison上次食完煙乖乖掉落垃圾桶相差甚遠.之後架車就駛去中環士丹利街間大平館食嘢,一個鐘之後就見到成班人,有大人有細路喺餐廳走出嚟,原來一早已經有班friend喺到等緊Edison.睇嚟佢哋真係好怕俾人影,出到嚟四圍望.期間有個大人拖住個似係啱啱識行冇耐嘅小朋友,個小朋友突然間係咁喊,Edison就父愛大發踎低o氹個小朋友,不過成堆人圍住晒就唔知佢成唔成功.最後Edsion就同女友上番車駛去上環蘇杭街The Jervois精品酒店,佢哋喺lobby等lift嗰陣仲要嚟個情深一吻,再次無視其他人嘅存在.本報今日透過Edison經理人公司恭喜佢有新戀情,Edison透過公司回應默認戀情:「我o依家好開心,多謝關心!」


text:
( 30-aug-2011 tue )
今朝又係瞓到 8 點半再打的番菇場 個人仲係好攰 同埋個肚有小小痛 唔想食食早餐 但就飲咗半支寶礦力同一罐咖啡 之後就好好多喇 ~
飲完好精神喎 不過仲未有胃口 但 lunch 都要比自己食嘢囉 尋日買咗小牛蛋 今日到期 所以唔食唔得喇 無胃口仲食埋 d 咁乾爭爭嘅嘢都幾難頂 d 同事經過我位都叫我應該食暖嘢 但真係無胃口嘛 ~
喺菇場都有 d 嘢做 所以覺得 d 時間過得好快 無啦啦頭暈暈咁款 放工都係打的番屋企 之後再買隻茶葉蛋番屋企食 食完好 d 呢 ~
今日里奧大人要上大陸見客 但好感恩 8 點都番到屋企 我真係唔太想食嘢 所以就咁食腸粉 佢食車仔麵啦 因為同一檔買嘢 唔駛分開買咁煩嘛 ~
( 呢 d 係檀花香梘黎架 我用界刀整成一片片 都幾辛苦架 用黎掛喺房門鎖 希望間房會有檀花香味 哈哈 )
( 26-aug-2011 fri )
Happy Friday 嘛 早餐要食得豐富 d 呢 同埋將食唔哂嘅餐蛋做 lunch box 嘅餸 咁就唔駛浪費 就咁食一個麵其實已經好飽呢 ~
10 點幾收到家姐電話 話媽咪打黎話頭暈氣促 但無帶平安手機同身份證咁點喎 咁點丫 叫人即 call 白車啦 聽完個電話之後 我個頭痛到爆 好嬲囉 都叫落街帶電話 一有事打個電話就會即 search 位置 知妳叫乜名 唔駛一陣警察黎到再問妳 同埋如果周圍無人都唔駛咁驚嘛 今次好彩喺百佳 有人肯借電話比妳打 有人肯幫妳叫白車 如果唔係妳話會點丫 嬲鬼到我呢 ~
之後婆婆打黎問媽咪點 有無事 姑娘點講 家姐知唔知媽咪點 我真係頂唔順用好重語氣話 媽咪無帶電話 我乜都唔知 今晚探佢先知 我真係已經好火 仲問埋呢 d 問題喎 雖然係關心 但第一時間已經話唔知啦 點解仲問呢 ~
Lunch box 係尋晚喺茶餐廳嘅炒麵 再加早餐食唔哂嘅餐蛋 哎 yo d 麵乾到呢 餐蛋又係好乾呀 餐肉可以用脆黎形容添呀 可能我叮咗 7 分鐘太耐喇 同埋無喺叮前加 d 水 唉 好難食都要食啦 唔通浪費咩 ~
放工即探媽咪啦 雖然我把口成日鬧媽咪 其實好關心佢架 嘩哈哈哈 買咗葡萄適 蛋糕同糖囉 悶悶地有 d 甜嘢食會好 d 嘛 ~
去到呢 我平靜中帶點激動同媽咪講 下次真係要帶平安手機 今次妳無帶到 妳話幾咁麻煩 咁咁咁咁 之後再話妳唔用就 cut 我自己月費都唔捨得比呀 妳個個月百幾蚊又唔用 咁不過開張電話卡比妳好過 媽咪都唔敢出聲啦 見佢咁攰 我都唔話喇 ~
里奧大人上咗大陸 家姐又約咗朋友 所以我探到 8 點先走喇 反正番到屋企都係等里奧大人放工 ~
好在喺醫院飲咗碗湯頂到里奧大人番黎 所以我都有氣力熨衫 抹柜 掃地 叫做勁架喇 一次過做咁多 做開有條路嘛 ~
等到 9 點半里奧大人就番到黎喇 我話難得聽日 off 所以唔好外賣 出去食啦 不過咁夜我地都無胃口 食粉麵最好 好怕食完飯就瞓 好似好滯咁 唔鍾意呀 ~


text:
其實好多人都會,當自己坐到係占卜師面前想問問題,聽完占卜師解完牌之後同自己所想既唔同,又或者有d人其實係想聽到自己想聽既野,又聽唔到既時候,有d人就會變得迷惘又或者有意無意選擇性地記得自己中意既野;當然身邊既另一位朋友因為其實發生既事係唔關自己事既時候,就會變得好有邏輯同斷判能力,亦都頓時變得溝通能力爆燈.
而今次兩位客人到自己問既時候要諗問題又或者聽完之後都有d愕然或者混亂,又話自己問哩d問題係咪好似好傻,而唔係占卜緊既另外一位就會突然變得好清晰,仲會提返自己個朋友想問既問題占卜師已經解答左你,突然一句「岩先你咪問左囉!」又或者「拿~佢既意思咪姐係......佢講得好清楚啦.」就好似變左係我既助教解讀員咁犀利.
其實朋友係占卜過程可以擔當幫手總結又或者記住d問卜者唔想記又或者唔記得既野,亦都可以幫手諗問題,通常問卜者諗唔到問咩既時候,身邊既朋友總係可以提出好有建設性既問題;但係當身邊既朋友成為問卜者坐係占卜師前面想問野既時候又頓時靜左...
而當時其中一位客人到最後都話自己好迷惘好唔想放低,占完成個鐘之後都唔記得占左d咩,淨係記得個男朋友冇第二個女人.我同佢講唔駛擔心,成個過程錄哂音有哂紀錄,之後你返到屋企日聽夜聽都得(當然我諗佢應該唔會日聽夜聽既),不過好在佢有個朋友陪佢黎問睇哂成個過程,如果唔係佢同人講返都好神秘...問左成粒鐘只係記得一兩個問題既答案,唔知既話好似我用迷煙迷左人又或者做左d唔知咩令佢乜都唔記得咁~_~
不過講到尾,其實每個人對於自己著緊同上心既事就會咁,包括自己作為占卜師都會有煩惱同有情緒既時候,差在大家點樣去平靜自己同選擇用咩態度去面對,見得多呢類型既客人就更加提醒自己對於任何既問題或者不安既時候都要處之泰然從容面對,如果唔係處理得唔好就只會衍生到更加多既問題同影響到自己生活其他方面.


text:
星期日中午
訓得太遲,諗住去尖沙咀睇下有咩食,只係好多間都休息或淨開晚市
以前同呀媽去過阿利水食野,見到H8有好多食肆選擇
雖然知道果頭好多都係放題,但都諗住碰下運氣啦
係樓下睇左好耐d傳單同細節,最後竟然搵到馬家莊清真館
見佢食物款式好似幾多同埋幾吸引,二話不說上樓一試
醬牛筋 $6x
將醬汁同牛筋製成凍糕後切片上桌
牛筋韌度適中,有少少嚼勁又易咬開
賣相甚佳,每片厚度都有約1cm,嫩滑無比
牛筋本身味道清淡,主要靠紅色一碟微辣重鹹醬汁調味
一旁更附上酸菜解解膩
大餅羊肉卷 $4x
一開四,外皮金黃,賣相不俗
餅底係蔥油餅,酥脆焦香,毫不油膩(同酒樓見到既完全唔同
蔥量多而平均,蔥香清新
醬汁大概係填鴨醬,用量唔多,唔會蓋過食材原味
羊肉雖然係塊狀,但仲好嫩滑,冇咩羶味
內有大蔥,同填鴨真係似,此菜味道層次多好多,重點係佢唔會overload
大餅牛肉卷 $39
食完羊肉卷意猶未盡,拿拿聲點多份牛肉卷(驚佢遲下落場
牛肉比羊肉更有原本既鮮味,牛味頗濃
陳醋羊腩 $1xx
羊腩炆到稔哂,軟骨同少少筋位容易入口
羊肉鮮味香味係醋包裹下仍然好突出
羊肉為保暖佳品,眾所周知脂肪都幾多下,重點係佢呢道完全唔會令人滿嘴油
醋酸甜得宜,偏稠,卻唔會漿口
呢道菜真係食到我心心念念,成日好想食但又唔知用咩醋去整好:^(
呀媽叫左杯熱豆漿 $14
雖然可以清下味蕾但因價錢考慮,我自己就冇點
服務
其實幾好
特別有個記得係白色制服(?)同戴眼鏡(?)既女性(叫呀姐又唔係叫呀姨又怪怪地XD
好considerate,建議我地趁熱食左個大餅卷會更好食
不設加一


text:
人總係唔會有完美嘅,就連男神都一樣,好似外國型仔男模Lucky Blue Smith咁,雖然佢一露齒笑會嚇親人,不過依家無減佢嘅男神魅力,同樣被公認為男神嘅,仲有「萬人迷」球星碧咸同荷里活型男巨星奇洛李維斯(Keanu Reeves),有網民仲係討論區將兩大男神做對決,雖然網民都大讚碧咸靚仔過奇洛,不過奇洛亦比碧咸多份成熟滄桑感,好難分出高下!
現年39歲,身高1米83嘅球壇巨星碧咸有型踢波勁就無人不曉嘅,就算佢收山冇再踢波,但曝光率同人氣依然keep住高,早前佢嚟香港同李玟老公Bruce傾生意喺市區出現,亦引發一場捕獲野生碧咸熱,更令人羨慕嘅係有樣有名氣嘅佢仲有一個幸福美滿家庭,同老婆Victoria Beckham人前人後都表現恩愛,佢仲育有三子一女,大仔Brooklyn子承父業進軍足球界發展,二仔Romeo又為著名品牌做過童裝模特兒,細女Harper Seven生得肥嘟嘟又可愛,網民都大呼呢位男神有型靚仔之外,仲冇乜可以被人挑剔嘅地方,不過亦有人話佢近年個樣老得快,年紀大個佢嘅奇洛依家望落仲後生過佢.
而現年50歲嘅奇洛雖然比碧咸仲高3CM,不過論樣嘅話就唔夠碧咸揮,但係網民一諗起奇洛嘅悲慘身世同個性,就覺得碧咸比佢少咗滄桑感,細個就經歷父母離異嘅奇洛爸爸因為販毒而入獄,妹妹又曾經患過血癌,更悲慘嘅係佢嘅前女友Jennifer Syme曾經為奇洛懷有女兒,最後不幸流產,而Jennifer更喺2001年因車禍去世,面對多重打撃嘅奇洛仲成日比人影到以不修邊幅嘅造型喺街頭流浪,不過網民就係鍾意佢歷盡滄桑嘅感覺!
網民有話兒
史XXX :真係好難揀 兩個都咁型
添XX :講樣,碧咸真係無得輸,但奇洛李維斯走冷酷不羈路線又好屈機,我揀奇洛李維斯.
複製XX :我相信依2位已經係終極boss級人物,喺對決之中最難分勝負.
允SXXX :我肯定如果我見到佢地真人一定會面紅.
真.XXX欣 :碧咸啦,型格D,不過佢呢幾年衰老得好快,奇洛其實大佢十年但個樣仲後生過佢.
窒XX :樣就碧咸,但氣質同人生觀就keanu.
2015年3月21日 星期六
網民熱話:碧咸決戰奇洛李維斯 碧咸,
人總係唔會有完美嘅,就連男神都一樣,好似外國型仔男模Lucky Blue Smith咁,雖然佢一露齒笑會嚇親人,不過依家無減佢嘅男神魅力,同樣被公認為男神嘅,仲有「萬人迷」球星碧咸同荷里活型男巨星奇洛李維斯(Keanu Reeves),有網民仲係討論區將兩大男神做對決,雖然網民都大讚碧咸靚仔過奇洛,不過奇洛亦比碧咸多份成熟滄桑感,好難分出高下!


text:
2016年9月26日星期一
新嘗試
去開土超,見屋企用開嘅眉豆差唔多用晒,係時候要入啲新豆用來煲素湯.
成日都係用眉豆,真係有啲悶,係時候要試下新嘢.
土超好多豆嘅選擇,佢哋好鍾意食豆㗎.
今次買呢兩種,都係新嘗試.
白色呢隻係白腰豆,估吓好多時係用嚟做乜??你實識㗎...
係茄汁焗豆,因為佢中心好棉,而且唔容易成粒碎晒,再加上有啲nutty嘅味道,所以係好適合嘅原材料.
另一包係蠶豆,我諗大家都食過啦.
用佢哋嚟煲湯,加咗紅菇同自家種嘅粟米,都好甜呀.
如果講好食,一定係白腰豆,真係好棉,咬落口感好好,好好食.
蠶豆就比較粗糙,但係就有一種獨特嘅香氣.
20 則留言:
我最近都經常煲素湯,感覺健康又有益回覆刪除回覆
我都係,而且呢排秋涼,飲多啲湯水好啲呢刪除
- 回覆
係呀,已經好少煲素湯刪除
r腰豆的確好食.回覆刪除回覆
白腰豆好食呀,好味過紅腰豆好多呢刪除
我中意煲到好蓉,會好飲啲!回覆刪除回覆
我通常係用壓力煲咋刪除
最近我都買左包花眉豆,用來煲素湯回覆刪除回覆
我都見到佢哋有花豆,但係唔知係咪一樣,有機會影嚟睇下吖刪除
色香味,豆類真係各有所長!回覆刪除回覆
有唔同營養同味道㗎刪除
我啲家人已經同我講唔好煮素湯,唔鍾意飲喎@@回覆刪除回覆
吓?!好彩王子鍾意咋刪除
白腰豆都幾得意,未見過呢回覆刪除回覆
好好味,好棉呀刪除
我以為茄汁豆係黃豆, 因為好圓.回覆刪除回覆
白腰豆好棉呀,反而黃豆我覺得有啲嚡嚡地刪除
有鹽嗰種蠶豆零食我鍾意㗎.回覆刪除


text:
四點幾先瞓, 八點醒咗, 睇咗最遲十點半, 想再瞓, 但再瞓都係瞓得唔係幾好. 攪吓攪吓, 九點半先落去食早餐
可以有兩間餐廳選擇, 一間係巴西燒烤, 一間係Cafe Deco, 我地揀咗Cafe Deco
早餐超多人, 真係賓墟咁嘅埸面. 其實都唔係好餓, 不過大公子極力介紹呢個芝士蛋, 好味但超膩, 食完就真係咩都唔使食啦.
食完的同事就出各有各去唔同方, 但我隻腳唔係咁掂, 唔行lu, 上去酒店休息一吓.
午餐就約咗幾個同事去良晨食法國菜, 點半先到, 做堆我地就係佢地last order, 三點佢地落埸.
點知喺呢道門口, 又撞到型爸澳門嘅朋友, 啱啱食完. 仲話不如晚上一齊食...但型爸話睇吓點先, 因為仲同同事一齊.
我地一行八人
的麵包都唔錯
鵝肝沙律叫咗三份, 好細塊, 我自己屋企整就梗係大塊的啦
三文魚青檸汁沙律
蘑菇汁田螺蒜蓉包
炸法式鴨腿
西冷牛扒
蒜片魔鬼魚
焗羊扒
我地真係食到成三點. 我地叫得唔算多野, 但都食咗一仟伍佰幾.
食完行出去, 同事太太話要食加蛋餅....
就係我上兩次都嚟過, 但都無買嚟食嘅潘榮記
呢邊有個上咗年紀嘅阿姐做緊, 另一邊仲有阿伯整緊, 不過名伯整嗰的燶好多. 睇著阿姐將的黃色切碎麵團放入鐵板(好似係用炭爐)
一夾等一陣就得嘞
嗰道有個牌寫著一袋hk$10, 一磅hk66, 但同事太太話要一磅分兩袋, 嗰位阿姐好似好唔願咁, 跟著同太太話要三袋啦. 點知每袋又收hk$20喎....
呢....hk$20就係咁多嘞. 攞到手就即刻食一塊啦, 點知咬落去, 有的失望, 因為一的都唔脆. 同事太太話等凍咗就會脆啦. 食落有的蛋香味, 都ok嘅.
跟著另一同事同我地都要買葡撻, 結果又走去馬嘉烈..
又係好多人, 我地等咗一陣先有位, 大家又每人一杯葡撻加野飲....真係一的都唔餓呀!
最後我地都買咗兩打葡撻
二公子竟然要求買鳳梨酥, 佢就有朋友要求...咁又買兩盒
同事太太又買咗呢個龍鬚糖送比我地
跟著都無咩邊道想去, 我又唔想周圍行, 隻腳真係唔係好掂, 醫生都叫我多休息唔好行咁多. 決定早的返香港. 打電話比型爸朋友, 下次嚟先約再食晚飯啦.
本來訂咗晚上十一點, 但我地坐下午四點半船返去lu


text:
今日係個trip 嘅last day, 不過聽個導遊講, 都仲有好多行程喎....
早上都係07:30 morning call, 08:00 食早餐, 09:00 上車
早餐都係求其食的啦, 呢幾日都食咗好多呀!
臨走, 同呢間酒店影張相先.
咦! 又換咗旅遊車喎, 呢架係第一日嗰架車. 今次換咗三部車, 但三部車都好新淨舒服. 呢部車牌係333, 另一郭係888, 仲有一部係510.
我地呢站係去首里城呀! 呢張係派比我地嘅leaflet, 每行一處地方, 可蓋一個印, 係比的小朋友玩架. 但我都係大朋友嚟架麻, 一樣照蓋印, 留嚟紀念都好吖.
行到上去, 就係呢個守禮之邦嘅閘門
過咗呢個閘門, 已經可以蓋一個印
經過門已經有個石碑, 寫著世界遺產. 不過導遊叫我地先入去, 所以都無留心睇吓的字
跟著一路行上去, 咦! 點解有的似曾相識
睇真的, 呢道咪係嗰套"大奧" 嘅外景, 相信套戲應該應該實地拍攝
側面有個中山第一....影落去..吓!呢個係泉嚟架?
行到上個城門口, 已經身水身汗, 我一早已經攞哂的太陽三寶出嚟用
等導遊比的門票我地入去參觀
呢個係皇城嘅正面(即東面), 我地由西面入
呢面係南面
而呢面係北面
排列就係咁啦(以我站响西面嚟影)
全部人入內參觀都唔可以著鞋, 佢地會派膠袋比我地自己挽著. 一入到去, 見到地面有一塊玻璃, 可以望穿地下之泥地.
呢個係與大臣議事嘅地方
各層floor plan.
睇呢的牌扁, 就知道日本受中國文化影响. 好似話中國呢個牌扁, 係承認琉球係一個永遠屬地.
皇冠與玉璽
呢張木椅真攪鬼, 以前已經識用布作座位, 咁咪唔使咁硬囉.
睇完就出城啦
我地由另一邊比較少人行嘅地方出去. 呢個首里城嘅地理環境真係比較高, 由呢道影相, 真係高居臨下...
睇吓呢兩張相就知啦, 城外嘅平房, 盡在腳底
沿路出去, 看到好多曾經修復過的石牆
首理城嘅地圖
最後一個蓋印
再出去又係手信購物店
亦都陳列咗一的古物
仲有整個城嘅模型
呢兩張就好清楚啦.
最後仲有呢個Q&A嘅display, 解答的疑問
我地都蓋咗好多個印呀! 有的地方佢地維修, 我地無入去呀. 而且我地都唔係睇得好細緻.
行到好攰, 我地上車啦. 車程唔係好耐, 但下一站仲耍行的勁呀.
就係去沖繩奧特萊斯購物中心Ashibinna. 我地十一點幾去到, 下午三點先集合. 午餐我地要自己攪掂.
1F., 即係地下, 我地由十一點幾行到兩點, 但都未行哂, 因為我地某幾間shop逗留咗好耐
行到兩點我地就上2F食野.
今次收獲甚豐呀!
呢個就係Food Court 啦.
最終都係揀咗呢間日本食品, 黑潮海鮮
睇完餐牌, 估唔到我地個個都揀的好類似嘅食物
我嘅海蝦魚生飯
型爸嘅魚子飯加啤酒一杯
大公子叫嘅同我一樣
二公子叫嘅魚生飯. 各碗飯都幾好味喎
大公子另外叫嘅墨魚丸, 呢碟就麻麻啦
估唔到呢餐都要8,215yen, 即係hk$820, 都好貴. 遊客地方, 無法啦.
我地買咗好多野, 可以換呢的小禮品, 全部都係明信片. 哈哈, 呢的明信片嘅地方, 好多我地今次都去過.
食完野, 醫好個肚水又充番電, 仲大把收獲. 攞著幾大袋上車, 但係仲有最後一個行程, 係帶我地去坐單軌火車. 好彩我地只需要人行, 的所有手提行理, 全部放喺車上, 一陣司機叔叔會去下一個站接我地.
由赤嶺站出發
入閘啦, 我地用團體票, 無得攞番張票留念添
入到閘, 導遊叫我地响呢道影張相. 原來呢個係最南端車站
上下兩條線, 一條向首里方向, 一條向那霸空港
有個紙牌公仔, 好多小朋友响到影相, 有日期架.
上到車站, 我地要去那霸空港
來回線嘅行車時間
車嚟啦...
唔使一陣(大約五分鐘)就到咗那霸空港. 原來呢個係最西端嘅一個站, 唔怪得知安排我地坐啦. 用幾分鐘時間, 由最南面車站坐到最西面車站
我地落車後唔需要自己行過國際線, 旅遊巴司機叔叔過嚟接我地.
去到機場, 我地仲需要的時間執拾一吓, 買咗咁多野, 要將某的入喼. 本來我地無手提行理, 而家要每人一袋. 不過有三個俊男幫手, 梗係唔使自己拎啦....kakakaka
攪掂哂的行理立即寄咗先. 但仲未可以入閘. 呢道個機場好細, 又唔想行過內陸機場嗰邊, 就响呢邊唯一一間餐廳坐吓.
就係呢間啦, 我地一的都唔餓, 但係二公子仲好有"食力"啦, 佢又叫咗個豬扒飯, 不過估唔到咁平, 480 yen, 即hk$48. 仲平過啱啱响shopping centre 個food court.
一夠鐘我地就入閘啦, 想睇吓入面有無Duty Free 可以買酒呀!
五點幾上機, 大約19:30pm到香港, 不過我地响機場攪咗個幾鐘呀! 我地拎四個喼去, 有三個爛咗, 要去Aireline claim 呀!
大喼, 成個鎖無咗...check過, 又唔覺有唔見野喎.
細喼, 則面好似被劏開咁.
另一個細喼, 手柄斷咗一面.
幸好港龍的服務都幾好, 本來話一星期內派人來收喼維修, 但第三日就嚟咗啦. 本來話一星期後送回, 結果又係三日後送回.
大喼, 整番個一模一樣嘅鎖
細喼, 睇出用手縫, 雖然手工麻麻, 算啦! 好彩喺機場發現, 如果唔係攞到返屋企先發現, 又要自己縫.
另外一個細喼嘅手柄都整好, 滿意.
今次去沖繩旅行, 行程同地方都麻麻, 但可以一家人一齊出去, 始終都係開心嘅. 不過, 下次想去日本都會揀其他地方.


text:
金菇鮮竹蒸花尾躉頭腩
燒鴨 / 白切雞
蒜蓉炒勝瓜
沙薑雞腳
( 20-JUN-2014 FRI )
Happy Friday 喇 如果 番 5 日幾咁好呢 呵呵 ~
今朝里奧大人上大陸 所以我就 7 點 45 分先起身 咁都幾爽架 叫做瞓多 20 分鐘嘛 ~
今朝要主力玩 Pokopang 所以去另一間食早餐 點知打打下機有人坐我對面 我無望架 但心諗 咁多吉枱都錯 做咩坐我對面 之後一望 原來係 8 卦 我問佢點解黎呢間 佢話係出面望到我 所以入黎食 我話佢勁啦 我頭 dup dup 打緊機都望到 oh no 打機無望 ~
菇場唔忙 咁做自己嘢啦 咁先夠 happy friday 嘛 ~
Lunch 食黑胡椒螃蟹味杯麵 都 ok 好食嘅 不過唔好食都要食啦 里奧大人唔鍾意食嘛 慘 ~
放工去嘉華喇 我講咗 d 嘢 媽咪又發脾氣 不過我唔鬼理佢架 我仲 whatsapp 家姐 話第時每個月見一次最好 唔駛咁多磨擦 ~
今晚家姐今晚 7 點 15 分先到 之後媽咪食完就上去先 我同家姐又行萬寧 不過我今晚唔上媽咪屋企喇 諗起都火嘛 所以佢送我去搭車 哈 ~
番到屋企附近 原來里奧大人都出咗地鐵站 lu 咁等埋佢番屋企先沖涼 之後到佢沖 然後睇波 英格蘭 vs 烏拉龜 都幾好睇 最緊要有波入 唔係好悶 ~
今晚 11 點 45 分先瞓呀 聽朝 7 點起身 因為同家姐食早餐呢 ~


text:
果皮蒸泥鯭
冬菇栗子燜雞
炒菠菜
蓮藕蠔豉鴨腎豬骨湯
( 30-nov-2012 fri )
又到 happy friday 喇 超開心 不過 d 天氣就好唔得喇 回南天咁 好似好攰 ~
今朝坐埋最後一次 van 仔喇 有 d 失落 因為好難得遇到一個咁好人嘅司機叔叔呢 ~
早餐食餐蛋治 飽到呢 ~
菇場靜呀 真係要靜呀 勁唔想做嘢囉 ~
晏晝食麥皮沖好立克 懶得出去食嘢 ~
又咳又流鼻水 不過唔睇醫生住喇 聽日盡情瞓先 最搞笑 8 卦經過我位 m 我問我咩事 可唔可以講出黎 我唔知佢講咩 仲以為佢 m 錯我 原來佢以為我喊呀 其實係我啱啱打完乞痴 所以眼濕濕同埋鼻紅紅囉 ~
里奧大人又上大陸 我就去媽咪屋企食飯喇 其實我感冒唔想同媽咪講 唔係佢又好擔心 不過見佢話整蒜蓉蝦 所以我話我感冒 想要食多 d 生蒜 之後講完比佢聽唔夠一分鐘 媽咪又打黎叫我睇醫生 之後番到屋企又叫我睇醫生 但我唔想食西藥 情願盡情瞓好過 感冒唔需要睇醫生 最緊要係瞓呢 ~
同家姐 8 點 45 分一齊走喇 我番到屋企即開機洗衫再拖地 其實潮濕天氣唔想拖地 地板好煩 好似好耐都唔乾咁呢 ~
里奧大人 10 點幾先放工 番到黎成 12 點 不過我唔瞓住 想陪下佢呀 大佬 真係幾日無見佢咁呀 陰公 ~


text:
2015年4月11日 星期六
稻香 @ 九龍灣 ( 11-APR-2015 )
七味豆腐 - 個皮好脆 唔錯唔錯
黑松露滑蛋蝦仁 - 無味嘅
- 都幾多蝦
一蚊雞
( 11-APR-2015 SAT )
今朝 7 點半起身 lu 依家番工要拍卡 所以唔想遲到 ~
約咗 8 卦食早餐 之後渠王又坐埋黎 堂當唔想講嘢 出現咗 dead air 情況添 之後問 8 卦有無呢 d 感覺 佢話直頭係全 dead 哈哈 所以講明星期六要去另一間食早餐呢 ~
菇場唔忙 係咁 load 相 死 8 卦又要我陪佢睇團購 之後我都唔理佢喇 load 相緊要 哈哈 ~
放工番屋企 同里奧大人差唔多 2 點幾先食嘢 勁想食墨丸河呀 所以去叙苑食喇 食完再去德福行下 ~
好快又 4 點幾 我寫旅遊 blog 里奧大人唔係咁舒服咁 我叫佢瞓陣好過 ~
佢今晚約咗菜仔同媚媚去尖沙咀食飯 咁我實約媽咪食飯 媽咪同家姐 d 語氣好搞笑 覺得好似係里奧大人撇低我咁 但其實佢約朋友食飯之前 問我比邊日時間佢架 佢話要拎咗 permit 先敢約人 哈哈 因為佢知道平時好小時間陪我 星期六日多數想陪我咁呢 ~
咁我知今日會落雨 所以都唔會之前約定媽咪 咁今朝先約咋 如果落雨就去媽咪屋企附近食 但估唔到媽咪會落黎稻香食囉 ~
我已經 5 點 57 分到稻香 估唔到要等位喇 好在媽咪原來 5 點 45 分已經攞咗位 "一蚊雞" 真係吸引到好多人黎喎 ~
坐到 8 點就走喇 送埋媽咪搭車就番屋企 lu ~
沖埋涼就繼續寫 blog 仲諗住執嘢 不過一寫就寫到 11 點幾 里奧大人番到屋企先停 ~
之後傾下計 傾到 1 點先瞓 好夜啦 ~
2 則留言:


text:
金草莓推介 - 森冤
故事講述城中有座神秘森林,周不時都有年青男女走入去自殺,但係好奇怪,警方往往都揾唔返啲屍體,亦因為咁而引起警方,科學家同傳媒三方面追查. 鄭伊健係植物學家,企圖用科學實驗證明植物係有情感性同記憶.舒淇係女探長,奉命喺上司退休前要查出喺呢個森林發生既一宗姦殺案.李彩華除咗係電視迷信節目主持之外,仲係鄭伊健既女友.
套戲前段都算ok,點知越講越牽強.例如:舒淇身為探長,一條『靚』都無,永遠都係一個人查案.用尖端科技引發大樹重組姦殺案情,其實即係鬼上身,同包公審烏盆係無分別,咁都可以將個疑犯入罪,會唔會兒戲咗啲呢?好啦,跟住到呀李彩華小姐喺森林失蹤,成隊攝製隊可以唔理走人然後得返鄭伊健一個人入去揾? 跟住劇情越玩越大,我心諗導演會點收科呢?最後就係得到由成個故仔既關鍵人物劉兆銘,亦即係森林既看更一五一十將謎底解開.原來神秘幽靈其實係外星人,外星人攞走自殺屍體既目的係做解剖,想知道點解人類會為情自殺.彭氏兄弟最後竟然要搬出呢一招『外星人』嚟解釋前面既舖排,真係一字記之曰:唉..
我真係好想知彭氏兄弟拍完呢齣戲之後自己有無由頭睇一次先呢?佢哋真係覺得ok?覺得啲觀眾會話好睇?咪玩啦..
唔該唔好成日話無人肯睇港產片啦,唔知衰仲喺度話人,作為觀眾既我咁樣俾人屈,會好激氣架!


text:
28/2/2014
長老7號嘅太太自從有 B 之後都無食過生蠔,與其喺屋企由其中一,兩位朋友忙忙碌碌供不應求開比大家,不如出街開開心心飲吓酒嘆住食〜
今晚我地嚟咗呢間大約有三十個位供應嘅法國餐廳.
上次食過之後,其中一樣印象深刻嘅係佢啲餐前小法包相信應該係自家製,仲幾好味添!
但由於我太鐘意食麵包嘞,去兩次兩次都係唔記得影麵包相就已經將佢地食咗落肚... 下次我一定要記得影先得!!
唔知係咪我有錯覺,我覺得呢到連揸麵包嘅牛油都好味啲!
下次再食真啲先!!
話明係長老夫人想食蠔,咁就梗係嚟返兩大盤生蠔先啦!
唔好以為瘦/無肉,其實好鮮甜味美呢!
蜆唔錯,但無乜特別咁囉〜
呢個沙律我覺得特別呀!!〜
啲菜係我未見過嘅〜 (可能係我見識少?)
好似係叫"冰菜",清甜爽脆〜 加埋新鮮無花果淡淡嘅甜味,好清新呀!
不過對於食慣濃味嘅人嚟講,就可能會覺得無乜味道囉〜
掛住食,我唔記得咗呢碟嘢個名添!>_<
質感係介乎肝醬同午餐肉咁〜 但整體無咁膩同濃味,搽麵包同淨食都啱呀〜
煙野生鰻魚配沙律
上次喺"雪"食過鰻魚苗食品後對鰻魚苗有非常好而且深刻嘅印象.
呢到嘅鰻魚沙律所用嘅鰻魚味道同鰻魚苗好相似!應該係以類似手法處理過〜
不過呢到用嘅係大概有我前臂咁長嘅鰻魚,唔係BB~
鰻魚有肥美嘅油香,有油香但又清新噃!仲無任何中式煮法時所擔心嘅泥味呢! 我鐘意〜〜
席間行開咗講電話,返到嚟朋友各長老問我要咩湯,話老公幫我叫咗洋蔥湯,啱唔啱飲〜
蘑菇湯同洋蔥湯之間,老公果然知我心意〜〜〜 ^_^
我諗朋友們可能會諗老公有機會"估錯"呢!但如果呢題佢到估錯,就抵打囉!!
講返個湯先!!
嘩!!好多芝士呀!!湯濃郁甜美(洋蔥嘅甜味),但偏好洋蔥嘅我覺得可以再多啲洋蔥〜 同埋浸喺湯中嘅麵包應該係用返餐前法包,但同個湯唔太夾同埋感覺太快過淋,不過整體仍然ok~~
平時喺餐廳老公會飲白湯系列〜 而我就係飲紅湯系列嘅〜
但今日老公飽,所以佢無叫到湯
呢到嘅 "法式什菌湯" 都有飲過,屬於喺屋企煮到嘅水平.


text:
舞台中間搭咗個小幕,就係用黎表現皮影既. 唔係好大,因為個皮影師坐係度舞動d皮影,咁佢隻手可以伸到幾遠,個幕就幾闊.大概8,9尺.個幕既框裝飾到好似一座廟咁.皮影係結合咗皮影偶,講故事, 唱歌,音樂.所以係成隊team咁表演.個幕後面坐坐皮影師,佢好似講古佬咁,一邊玩皮影偶一邊講故事,一個人扮唔同角色既聲.
佢係講印尼話既,加上呢種表演某程度上係即興發揮,所以冇法文字幕.係個幕上面另外吊住一個打橫既幕,投射個一幕既法文劇目.而詳細既對白,就有個跟開呢個 戲班既白人女人負責即時翻譯.佢同樂團坐係師傅後面.師傅講對白,佢就即時打英文翻譯落個notebook,舞台左右兩方投射佢打既英文字幕.個字幕唔係 太清楚,所以都睇得幾辛苦.我就follow到個劇情,但係我估現場既法國人唔係個個都follow到.
個故事講有個王子Bima,佢係國家祭師既得意弟子.佢想追尋真理,老師叫去俾耐性.國王受到奸臣唆擺,要鏟除呢個王子,驚佢搶自己王位.奸臣就帶著國王 既口諭去叫祭師殺王子.祭師冇得唔應承,就叫王子去一座好危險既山冒險.咁如果王子死咗,祭師就完成國王既使命,但如果王子咁都唔死,就係天意要王子變得 強大.王子聽到老師叫自己去上山,以為去修煉,就好開心.老師叫佢搵『風之巢』.王子上到山就不斷拔樹,去搵個唔知係點樣樣既『風之巢』,驚動兩個孖生既 山妖.山妖好似青蛙咁既樣,打算食左王子,但俾王子打敗.一個唔知乜神就釋放咗,同時將王子變形,提升到類似神咁既款.王子返來,老師好開心,但要繼續幫 國王殺佢,就叫王子去印度洋深海探險.王子落到去有遇到另一個海神,王子打贏海神.然後王子既靈魂出左黎同自己身體對話,然後王子搵到佢想搵既真理,身心 靈魂合一.
個幕本身擋唔曬後面既樂隊.所以在觀眾席都見到一班樂師在後面.d樂器都係放係地下,有幾個人負責敲擊鐘,拉類似二胡既gamelan.一個女人負責唱 歌.總共10來個人.d音樂好似打齋咁,loop住咁去,有時大聲有時細聲,有時會轉下melody,但感覺都係loop住既.都好有宗教同埋靈修味道. 當然皮影戲本身就係宗教儀式之一.個女人好似靈媒咁唱.完全冇翻譯所以唔知唱乜.但有時個皮影師傅都會唱幾句.
呢班人雖然分工,但個feel唔係西方果種plan到實晒.我會用出海打魚去形容.即係個皮影師係船長,後面唔同樂師好似水手咁有唔同崗位.但大家因為太 熟,所以好似冇一個plan都會自動波咁合作到,推動架船(個故事)前行.最特別既係,係呢個主線之外,有好多即興既野.個皮影師傅會無啦啦講一句 gag,後面既樂師會一齊咁笑幾聲.呢種笑可以話係佢地自己既inside joke,但同時都幫劇情添上氣氛.例如兩個孖生青蛙怪出場,A話好肚餓,想入城食肉.B就話唔好,呢排好多牛肉其實係馬肉.觀眾見到字幕就大笑.然後師 傅就話,覺得好得意,因為成日講完笑幾秒之後d人至笑.我哋有再大笑.不過前排有十來個觀眾係印尼人或者識印尼文既法國人,佢地就可以同步咁笑. 另一個笑話係,師傅話係印尼會將d皮影偶插落d蕉度,但法國就要用發泡膠,成日跌.
呢套劇俾我另一個idea係怪物.裡面有d山妖orges好係日本既野.《Naruto》裡面既忍者可以呼召怪物,現代日本繼續發揚呢d民間故事.我就想 起日本同印尼都係島國.而中國呢?我想起《山海經》裡面千奇百怪,但之後既故事,例如《西遊記》或者《聊齋》,裡面既怪物好似人咁既比例,頂多個頭變做動 物.其實好realistic.我有三個解釋.第一係我孤陋寡聞,其實中國係有好多唔似人既怪物(我指visualized咗既,或者文字描述得好仔 細).第二係呢d怪物一向都有,直到近代至消失.例如皮影戲中國到二戰之前都好流行.我哋依家既中國怪物觀都係來自近代,例如『西遊記連環畫』同埋電影. 第三個解釋,係中國真係唔興非人形怪物.好早已經離開自然崇拜.同埋就算寫狐仙鬼怪既故事,目的都係關心人倫.


text:
學完畫畫之後,就去黃金海岸嘅we wa吹氣嘉年華
不過好多人呀...多到停車場都滿哂
我地即刻要plan B,喺出面食埋lunch先.
再折返就好啲喇,我地買咗套票
先排第一個game
是日烈日當空
大家睇佢嘅表情就知幾熱
排咗幾分鐘已經溶咗
姐姐同妹妹就喺樹蔭吓
(初頭有諗過妹妹留喺屋企,
不過我又唔想淨係帶小檬,呢日兒童節,
妹妹都應該開心去玩)
爸爸泊好車就陪小檬玩變色龍滑梯.
有得玩開心哂
呢啲game全部都冇玩 =p
我就同妹妹姐姐睇第二個game,排定先.
雖然好熱,不過妹妹都好開心周圍行.
玩咗熱鬧小馬.真係熱到暈.
隻馬要訖patpat坐落去隻腳要郁隻馬先行.
小檬初時完全唔識,
好在後來都叫郁
最後就玩呢個跳彈床
我唔得喇..應該有啲中暑.
求其搵間餐廳飲杯野嘆吓
小檬熱到呢...
呢幾張相咁靚仔?
餐廳出面有兩架車車比顧客嘅小朋友玩
兩兄妹玩得好開心
小檬成日問妹妹去邊??
有個伯伯抱住個小朋友想坐,
比外籍老闆話唔係顧客嘅唔可以坐,
點知個伯伯仲問咁幾錢先可以坐吖?
外籍老闆當然嬲,唔係錢嘅問題嘛
妹妹去吹吹風....
開心妹妹豬
間餐廳好多懷舊野,好似呢架舊式遊戲機.
小檬扮玩,不過眼瞓喇,所以冇咩心機.
玩完就返屋企休息一陣
再約咗C兄C姐到三聖食海鮮
吖...
食完好滿足~
呢日堅係熱,我應該有啲中暑,
好在唔係呢日去OP
唔係應該唔使行已經暈咗~


text:
五月八日
三十三個月至三十四個月閒記
母亲节快乐游长隆 (完)
喺鱷魚公園玩完 大家都唔算好攰
但個肚就打晒鼓喇 嘻嘻..
為左唔再食彩蝶谷 我地搵左第二間食店
媽咪話之前做左功課 見人地話有間食石頭飯幾唔錯 我地就去左嗰度喇...
人流唔多 環境唔錯 食物質素同價錢都合理
唯獨係好熱呀... 因為間食店喺頂樓 仲要用中央冷氣 所以坐左好耐都覺得熱..
食飽飽 我地最後嘅衝刺...玩埋長隆酒店嘅club house!
有game zone啦playground 設施好新 收費都好抵..
哈哈 保齡球同桌球都好好玩 我仲係第一次接觸桌球tim 大家都玩得好開心
特別係婆婆同姨婆 佢地可以好好喺桌球房休息...
玩完桌球 我地去埋supermarket買野
之後去彩蝶谷 (哈哈 冇大志) 食碗粉 就上巴士返香港喇!
今次長隆之旅好開心呀!
我地都比呢個trip九十九分
仲爭嗰一分去左邊度?
大家有冇發覺 BABA冇去到旅行呀?
佢臨出發嘅朝頭早急性腸胃炎...
媽咪初初有諗過唔去 但d車票喺我地度 連酒店check in都用媽咪證件 唯有擔心BABA嘅情況下 照樣開心咁玩啦! 有嫲嫲照顧佢嘛!
BABA 下次同我再去過啦 好冇呀?


text:
十二至十三個月閒記
之前mami喺公司同個客傾計 講開游水
Mami話想同titi再去游水呀 之前淨係玩沙 冇落過水
因為d水質好差 唔敢落水呀 上次同shampoo去黃金海岸仲恐佈
個客好好呀 介紹左好多泳灘比我 其中一個就係三星灣喇
哇 原來三星灣真係好難去 要去到白沙灣再book舢舨去架
mami初初諗住算啦 太麻煩 都係唔好去喇
點知上網睇真d 哇 d水質真係好清咁喎
幅幅圖都鬼咁靚咁 所以今日星期六決定同titi去
仲帶埋新潛艇去呢 準備好晒d野就出發咯
今日好好天呀 少少雲 唔凍 唔曬 一流呀 約埋婆婆 yee ee同聰少
去到白沙灣 有人會問你泊唔泊車 醒多佢少少比佢
佢就會幫你入咪錶 服務一流 等一陣就有船去三星灣咯
ti爸留心一睇 原來三星灣都好近上次滘西灣魚排架
好野 終於到喇 哇 真係好耐冇見過咁靚嘅沙灘喇
自從上次紅海之後 冇見過咁清嘅水 仲要個沙灘唔多人呀
同titi換好游水用嘅尿片 換好晒泳衣 就直出沙灘咯
titi今次一d都唔驚沙 唔驚水 初初都用新潛艇 之後唔肯坐
我地懷疑佢暈"船"浪 哈哈 佢一唔用潛艇 成個人生猛晒
仲肯游兩野呀 笑c我地 佢游得兩野架 仲一路游一路同人say hi
>
依家個衰豬say hi真係識叫hi 比以前嘅講係一個大進步呢
玩左三個鐘 累c咯 titi初初唔肯上水呢 一上水飲下水水先
今日我地enjoy呢個沙灘指數係十 enjoy天氣指數都係
好耐冇試過喺一個沙灘玩得咁開心!!! 以後一定會再嚟
回程時嘅媽媽好開心 終於有返古銅色喇 yeah!!!!
成個沙灘都係古銅色美女 mami唔可以輸蝕嘛 嘻嘻
離開三星灣 我地去左市中心行街 titi都係周圍hi人
lunch嗰度 甜品嗰度 boutique嗰度 係人都say hi 仲要有笑容架
>
依家mami喺度諗 如果十一月返學嘅interview都咁好笑容就好咯
晚餐試左荃灣嘅清湯腩 都幾好食喎 計大利清湯腩 安利嘅清湯腩
呢間都係一間唔錯嘅選擇 喺荃灣千色店附近 值得一試
titi依家累得奶樽都唔揸 要爸爸呢...衰囡 ^^


text:
其實火鍋都唔一定係冬天先會食,好多時夏天一班人都會想食火鍋
呢個火鍋文化早已經植根晌香港人心裡面
簡單來講:有條火鍋根
早排天氣最熱時我去"酒鍋"食火鍋,肯答應既原因我覺得佢既湯底好吸引
而且裝修,餐牌都係好新格調既,加上現今餐廳都唔會怕無冷氣既呢
打開餐牌,見到多款好吸引既湯底介紹
但總括來講....當然一次過能就多款味道係最理想既
於是就要個酒火入鍋
我食呢個set $488一位,除了飲品外,其他都係套餐內既食物 (詳情到時看餐牌)
或者我係寫食及做食譜
我要求既湯底係每種味道都要去到盡
麻辣要夠麻,海鮮湯底要夠鮮,總之你比得五款我,就要五款都不同個性
咁呢度係做到既,五款湯底既層次及味道都好大對比
麻辣..堅夠麻,如果你問我夠唔夠辣既話,佢夠麻亦辣,個麻佔既比例較重,亦係我心目中喜歡既麻辣
龍蝦湯...呢個係我同大少爺都最喜歡,好多火鍋店都會出唔同湯底,但好多胡混過去,因為好多人對火鍋個湯底未必太有要求,但呢個龍蝦湯係真材實料去淆的,鮮味度係滿分
牛腩湯...呢個比較清,適合用來煮烏冬比包包,牛腩有嚼勁但又唔會覺得硬同實
沙爹湯...呢個沙爹湯比較濃厚,佢既濃度可以掛上食物,比坊間沙爹湯做得好
木瓜蝦湯...開爐時會倒入酒再點火,其實我一定都無乜點理佢,但到最後試飲先發現當酒揮發後個木瓜湯幾得好清甜,我唔忍心令佢受污染,只落花甲落去,所以個湯既鮮味比老火木瓜湯更甜
點火的一刻
講完湯底就到食材
呢個響鈴必點的,佢除了放入湯外,就咁食配個酸甜汁都好得啊
我同大少食忍唔住就咁食呢
牛頸脊 ...火鍋既牛肉當然重要
牛頸脊亦係好適合火鍋食既,佢灼完都夠軟熟
羊肉配麻辣湯底
桂花蚌...呢度既蚌係厚切既,灼完都好夠爽
心干寶貝
鱔片
紫菜蝦肉餃...呢個餃味道唔錯!但今次食覺得個皮厚了少少
餃皮薄身d會更好的
花甲配蝦,將花甲放落木瓜湯度,個湯都變得更鮮甜
當然火鍋唔少得飲品,我呢杯薄荷荔枝梳打好好飲
好飲在…我本身喜歡薄荷呢
如果唔飲薄荷都可以試呢杯,呢杯用芒果打成的
包包幾開心,謝謝邀請~雖然當日都幾熱,但我一家三口都食得開心


text:
Candy擁有驕人身材,試過長達半年,收到不明電話性騷擾,有時狂迷仲會寄信到無綫,「佢哋話自己好 lonely,仲入埋回郵信封等我方便回信.」
真面目
豁出去 無綫當草 轉簽 Paco 袁嘉敏:露三點都得!
09年港姐「最上鏡小姐」袁嘉敏( Candy),有樣有身材有學歷,但喺無綫 4年,一直只主力綜藝節目,娛樂新聞主持,有時仲要等機場更,港姐變娛記.
屈就 4年, Candy決定不再與無綫續簽經理人合約,成功搵到伯樂 Paco黃柏高,加盟太陽娛樂文化旗下藝人,在影壇大展拳腳.回復自由身嘅 Candy,去年已經暗起革命,拍落幾套大片包括《竊聽風雲 3》,《賭城風雲》和《 3D豪情》等.睇西片長大的 29歲 Candy仲話︰「唔太介意全裸,三點全露都 ok!」嘩!導演們快手喇!
Candy曾在陳可辛公司任職宣傳和發行工作,之後經吳君如提名參加「香港小姐」奪得「最上鏡小姐」.無綫知悉 Candy操得一口流利英語和國語,刻意安排她主持節目及採訪娛樂新聞;至於拍劇就寥寥可數.雖她試過提出拍劇要求,無奈公司懶理,苦等四年多的 Candy最近與無綫斬纜,結束經理人合約.
被迫追問陳豪
打算在電視城有一番作為的 Candy,曾搬到將軍澳方便工作,但這幾年只在無綫行行企企,她說︰「開頭第一年最辛苦,做娛樂新聞主持,因為好多時要等夜更,一等就等足一日時間,有時唔夠時間跑下一單 job仲要趕的士.」最尷尬有一次, Candy被派到機場等陳豪回港,當時陳豪還未承認跟陳茵媺拍拖,但其實 Candy一早已經知道實情,無奈要扮唔知追問,「其實我唔係入 TVB做娛樂記者㗎!加上我又唔鍾意撩人哋嘢問,真係好尷尬!」
去年, Candy跟無綫約滿經理人合約,公司可有跟她傾續約?她說︰「有,但唔係樂小姐,我都明白公司好多人,好難照顧每一位藝員,有時出外工作,都冇同事陪㗎.」 Candy現在已轉為普通藝員合約,至於跟 Paco合作,是因為一篇雜誌訪問. Candy說︰「有一日 Paco嘅秘書打嚟,問我有冇興趣見嚇面,同 Paco好夾,起碼佢都覺得我適合著貼身衫.」
收性騷擾電話
簽了新公司, Candy現在出入仲有同事跟住. Candy更透露,未簽 Paco前,試過有導演直接打電話,叫她到辦公室試戲,「直接打嚟又試過, facebook inbox又試過,咁當然會問嚇啲朋友.試過自己上咗去觀塘一間辦公室見導演,去到就畀個劇本我試戲,其實𠵱家諗番都有啲驚.」
最近 Candy更收到電話性騷擾,她說:「試過持續咗半年,每次都係淩晨兩,三點打畀我,因為前幾個月冇經理人,所以驚係電影公司打嚟叫我試鏡,點知一聽就得啲呼吸聲,聽到真係好唔開心㗎!有時仲 send啲情慾 SMS嚟,仲話好留意我所有嘢,搞到我勁驚.」會唔會因此而減少性感? Candy就話唔會,轉投 Paco後尺度會更大,她說:「自己睇西片大,唔太介意全裸.(三點露曬?)三點全露都 ok!」
34D翻版郭可盈
29歲的袁嘉敏 Candy,中學到澳洲墨爾本大學修讀傳理系,之後返回香港繼續學士學位,畢業於香港大學,主修比較文學,副修純美術,英語和國語都係強項.參選時有翻版郭可盈稱號,加上 34D上圍,成為高登仔熱話.


text:
《戀上春樹》
上映日期: 9月 11日
染谷將太話見到自己着襠布都好難為情,難為女主角長澤正美,喺戲中被成班襠布男圍住,佢話尷尬到要不斷傻笑遮醜.
東瀛團
馬明學嘢 正版天然呆
人性就係咁,食得鮑參翅肚多,點都想食吓麥當勞.
睇靚仔同一道理,日日見住班大隻佬,點都會滯,偶爾發現一啲傻更更戇男,更覺得佢哋可愛.
將於今月 11日香港上畫的新戲《戀上春樹》男主角染谷將太,戲中扮毒男追女神長澤正美,着住襠布周圍走,笑死人.童星出身的將太,特徵係雙眼無神似瞓唔醒,個樣傻夾戇,同馬明一樣係「天然呆」,但日本妹 like佢似加菲貓咁可愛,而且最緊要有演技,將太 4年前已攞過威尼斯影展「最佳新人獎」,其實戇男都可以好猛料㗎!
《戀上春樹》點解會搵染谷將太孭飛做男一?
《戀上春樹》其實係改編自日本暢銷小說《哪啊哪啊神去村》,小說裏男主角平野勇氣係一個讀書唔成,又傻更更嘅毒男,所以導演三浦紫苑第一時間即諗起染谷將太.一來覺得染谷本身有「天然呆」特質,加上個樣傻得似加菲貓,更重要係染谷本身好有幽默感,所以覺得染谷最適合.
戲中染谷經常着住襠布周圍走,有冇尷尬?
染谷自稱最初真係好尷尬,去照鏡時都唔敢望,同埋工作人員幫佢着嗰時,又綁得好實,搞到 pat pat好痛,不過劇組好多演員都一齊着,人人平等,所以最後先夠膽着住襠布見人.不過有場戲講長澤正美揸電單車,而着住襠布嘅染谷坐正美車尾,就在此時「何 B仔」唔覺意頂到正美,嚇到正美大叫,最後 NG好多次先完工.
染谷有乜威水史?
今年 21歲嘅染谷,由童星做起. 9歲已入行嘅佢,至今拍超過 14套日劇, 16套電影,最威係喺 11年憑暴力血腥電影《庸才》,攞走威尼斯國際電影節「最佳新人獎」.
戇男有市場關天災事?
事關近年日本面對天災人禍,自 11年東北地震引發海嘯後,又爆出福島核電廠洩漏輻射,加上近年差唔多每年都受颱風侵襲,所以日本觀眾唔想喺電視上見到喊苦喊忽嘅苦情男,反而想見到一啲可以令人開心嘅演員.所以近兩年,唔少怕醜兼傻更更嘅嫩口男優,好似上年於日劇《海女》中,扮天真少男嘅福士蒼汰,同《半澤直樹》中飾演半澤嘅驚青兼正義下屬嘅中島裕翔就大受歡迎.


text:
綠葉王戴耀明喺大台公仔箱入面做足廿年傻仔,一直無上位機會,不過就算係咁,喺舊年嘅挖角潮佢依然選擇效忠無綫,繼續留喺大台做騎呢角色.睇落好無大志,但其實只要有演技,夠入戲,做傻仔一樣有人賞識,睇佢有廣大fans為佢改圖就知啦!最近大台套《EU超時任務》有朱千雪,譚凱琪兩位靚女吸收視,令唔少觀眾隔住個mon都俾兩位靚女電暈.隔住個mon都咁樣,更何況戴耀明要面對面做對手戲呢!日前有集講述飾演記者嘅譚凱 ...
綠葉王戴耀明喺大台公仔箱入面做足廿年傻仔,一直無上位機會,不過就算係咁,喺舊年嘅挖角潮佢依然選擇效忠無綫,繼續留喺大台做騎呢角色.睇落好無大志,但其實只要有演技,夠入戲,做傻仔一樣有人賞識,睇佢有廣大fans為佢改圖就知
最近大台套《EU超時任務》有朱千雪,譚凱琪兩位靚女吸收視,令唔少觀眾隔住個mon都俾兩位靚女電暈.隔住個mon都咁樣,更何況戴耀明要面對面做對手戲呢!
日前有集講述飾演記者嘅譚凱琪為咗搵料,不惜彎身露溝賣大包請戴耀明對眼食冰淇淋,之後更打扮性感,以低胸吊帶連身短裙去搵戴耀明套料.有條正菜送上門,戴耀明仲唔狗衝上前迎接咩,而且濕晒嘅佢,頻頻拎條毛巾仔出嚟抹汗,講真,一條點夠抹呀?跟手兩王一后坐到勁貼,呢一刻,入戲不能自拔嘅戴耀明,的的確確每一寸細胞都為演好嗰幕戲而集中,集中嘅後果就係……難怪一眾網民話佢咁敬業樂業,勁好演技,憑呢幕實紅硬
話時話,陳柏宇以後就有一個志同道合嘅朋友仔喇.


text:
Snoopy係我哋童年時既卡通偶像,
佢最風光個次都算係McDonald食餐拎公仔, 睇住D人為咗隻公仔,嗌個餐然後掉哂落垃圾筒, >.<
今日嚟開沙田順道帶佢哋嚟睇吓, 等佢哋知道除咗米奇老鼠之外其實仲有其他卡通人物
今日同呀仔去拎獎! 咩獎? 只係知道係一個畫畫比賽,
參加個比賽仲要俾錢佢tim, 真係識賺錢,
好在拎到個優異獎, 如果唔係真係俾錢出去仲要冇獎拎,
因為我哋平時好日都唔會出沙田, 所以拎完獎就順勢過去NTP(New Town Plaza)度行一行,
然後行埋去平時成日經過但係冇行過去既Snoopy Land!
一入到門口就見到有第一個影相景點,
其實我由細睇到大,都唔係好知佢哋每個角色個名,但係無所謂啦!
佢哋好鍾意坐埋去同佢影相,不過個位真係細過頭囉,你睇吓連Hysan都差少少唔夠位坐.
Shutter Speed | 1/100 s
Aperture | f/6.4
ISO/Film | 2000
跟住行入去冇幾耐就見到哂成個環境,右手邊就係一架巴士同遊樂場,左邊有得坐船仔,幾過癮(又係最多人排隊玩得幾分鐘個d嘢囉)
佢哋第一時間當然衝咗上架巴士度,跟住我見佢哋好耐都唔落番嚟,原來上巴士裡面係有冷氣架!我一知道之後都即刻跳上去,
因為呢日實在太過熱啦!~ ~ ~ ~
跟住就到我話最多人排隊既坐船仔,因為芊芊未夠秤坐所以只可以行埋一邊睇,
佢一路話好想坐好想坐,我只有轉移視線,同佢兩母子影咗幾張相後就即刻帶芊芊離開現場,同佢去影吓相,
佢一見到d巨大POPS就好開心攬住佢哋影相,仲掀高埋件衫俾人睇tim...
最後同佢哋2個係遊樂場玩咗陣,俾佢哋放埋最後少少電跟住就入番去NTP度食吓嘢就走,我最驚多人....
如果今日唔係嚟拎獎,真係唔會嚟,因為我有商場恐𢣷症!
Photo by CANON 5D Mark III, Len | EF 35mm f/1.4L USM
呀劍評語: 如果鍾意史諾比的朋友就俾多3分佢啦,如果唔係再加上咁熱既天氣,真係好想快d走!
呀劍貼士: 冇咩貼士,如果有,都係想講唔好玩太耐!
Snoopy Land簡介
其實佢正確學名係史諾比開心世界Snoopy's World(世界真細小小小),只係一個有齊史諾比角色既遊樂場


text:
洪卓立和湯怡同年 26歲,大家都係愛狗之人.據知拍拖初期,洪買了幾隻貴婦狗,等冇工開的湯怡玩吓狗調劑生活.
真面目
離離合合 搬走同居竇 洪卓立傻等湯怡復合
合久必分?分完都可以再合喎!歌星仔洪卓立同冇乜生產力的湯怡拍拖拍足 4年,據知湯怡早輪因嫌棄男友花心唔定性,加上自以為埋到王維基堆,幫 HKTV拍劇,一心以為發牌在即有機發圍,於政府宣布發牌結果前突然執包袱,靜雞雞搬離同居愛巢.
可惜事與願違,牌發唔成,劇亦冇得播,加上洪卓立依然勁冧湯怡,湯怡在無路可走下又轉軚再搬返入同居愛巢,當無事發生過.想飛?等有毛有翼先啦!
26歲洪卓立憑英皇新秀入行,星途唔算順,最為人知的,係 09年肺積水入院被誤傳「死訊」,另外跟同門湯怡拍拖都算係佢另一「成就」.
死死氣搬返去
同居 3年多,又試過多次離離合合,但二人始終分完又合,但據知埋到王維基堆的湯怡,於政府公布發免費電視牌前夕突然執包袱搬離愛巢,早上外出工作至晚上的洪卓立,一開家門見湯怡所有的衣物家當全部消失,電話又一直長響無人聽,情緒跌到落穀底.
據二人的密友透露:「初時以為佢哋鬧吓交,點知 Kathy今次咁激玩失蹤.雖然洪卓立係衰花心,不過佢真係鍾意 Kathy,但 Kathy就有野心,覺得自己唔可以同花心男友再拖落去,加上見自己一簽港視就連拍 5套劇,有兩套仲要做埋女一,佢講句嘢都可以大聲啲,於是的起心肝,靜雞雞執走曬啲嘢,『分手』都唔講就飛起洪卓立.」
湯怡搬走後,一直關掉手提電話,洪卓立發散朋友幫手,亦聯絡唔到女友,不過劇情峰迴路轉,知情者說:「最離奇係港視發唔到牌, Kathy冇咗條後路,又忽然喺二人的同居竇出現.由於洪卓立都仲係鍾意佢,大家咪當冇事發生囉.」
秘密同居
11年洪卓立先被影到與湯怡搬到灣仔謝菲道秘密同居,不過最近二人已遷到炮台山一單幢樓宇繼續同居.
「問題好複雜」
其實 10年洪卓立被詩雅狠飛後,才轉溝同公司的湯怡, 11年二人租住灣仔舊樓共賦同居,最近則搬到炮台山.拍拖近 4年,洪卓立雖然唔算紅,但都叫搵到兩餐,但洪卓立不時瞞住女友偷食,早已不是秘密.密友透露:「佢個樣勝在夠乖仔,年中不知幾多女死喺佢手上,不過佢好識分邊個係真邊個係玩吓,咁耐都未見過佢有手尾跟.」
對於女友搬完又回歸,洪卓立早前在活動上回應本刊提問,突然欲言又止:「唉………呢個問題好複雜,我只可以講一句啦,我哋一直都係好朋友!」
最緊要就手
除咗立立同湯怡拍拖,其實英皇旗下好多同門都撻着過,真係閉門一家親!


text:
8/29/2011
美容院奇遇記
好多大型美容院同健身中心都成日用呢啲技両呃人,點解呃極都有人中招,古語有云:便宜莫貪,真係有佢道理.
呢單新聞令我諗起大概十年前,有次陪朋友去 ‘現 X 美容’ 試做個 HKD38 facial,去到職員話優惠只適用於新客戶,為左核實身份要我地比身份證佢,當時亦無懷疑乖乖交出身份證然後入房試做.職員初時極力游說我同朋友分房做,話單人房會比較舒服,我倆堅持一齊,之後被帶入一間雙人房中.入到房換件袍,好快有兩位美容師入黎,一瞓低開始,兩位美容師不斷 sell 各式各樣既 treatment, 想我地改做幾百蚊既 facial, 由於我地係貪佢 HKD38 夠平先黎,要做幾百蚊駛咩黎呢到,所以我地十分堅持唔改做其他項目,美容師都話無問題.
針清途中,美容師對我地講呢個 HKD38 係個基本 facial, 蒸完 + 針清就冇,但蒸完毛孔大左最好做個 mask, 而加之精華先做 mask 效果就最好,但咁樣一加要 HKD150 (咁上下),我同朋友都拒絕左,一來覺得呃錢,二來覺得個美容師手勢好求其,唔值得再比百幾蚊响到,於是唔駛半個鐘就做完左個 facial, 只覺得黎洗左個面.以為比錢走得? 冇咁易.
試做完,兩位美容師响門口等我地換番好衫,帶我地去左一間房,中間一張辦公枱,對面係一個著 suit 既高級職員,而兩位美容師就企左响我地後面,封住左個門口.
一入到房坐底,高級職員四萬咁口,問我地個 facial 好唔好,我地話 ‘唔係好得’ 之後,佢仍然笑騎騎咁話:唔緊要,我地下次安排啲好有經驗既美容師幫你地做,包你地滿意.而家 promotion, 你地買 100 次平均每次都係 HKD2XX, 好抵架,你地兩個可以 share 一個 course, 見係你地先比呢個 offer.
我地堅持話唔駛,試做完都唔覺好,點會買,高級職員之後就响到促銷,由 100 次減到 50 次, 30 次,15 次, 10 次... 我同朋友都堅拒,成個過程差唔多三十分鐘,同我地做個 HKD38 facial 時間差唔多.而我實在比佢煩到堅忟,拎左八十蚊出黎就諗住走 (兩個試做夾埋都係HKD76),點知兩個美容師封住度門唔比我地出去!!!
個高級職員之後話,我同你地講左咁耐你地唔係十次都唔買呀嘛... 聽倒呢句火都黎,係佢自己响到狂 sell, 我地一早都話左唔會 join! 我朋友係 ‘和氣派’, 不停話算啦唔好嘈,佢地人多呀,不如我買十次算啦... 但嗰刻我邊聽得入耳丫,淨係叫我朋友唔好出聲.嘈嘈吓之際朋友問左一句:係喎,我地個身份證仲响佢地到....
講完呢句,呀高級職員拎左出單出黎,叫我地簽十次,我就嘈佢:簽咩呀,你都痴痴地,要我地買幾多就幾多?你再唔比番個身份證我我轉頭就出去報警,上埋報紙雜誌爆呢單野出黎睇吓以後仲有冇人敢黎. (嗰個年代尚未流行手機,唔係實拍片.而且我地兩個為左驚失控走去買 course, 都冇帶信用卡去,用手指簽咩!)
我地再嘈左一輪之際,有個類似 ‘經理’ 既人入黎打圓場,拎番我地兩張身份證黎,話今次唔收我地錢,一場誤會啫,唔好咁勞氣.我地拎番身份證都決定早走早著,唔再入呢間黑店!
除左呢單其實仲有好多,忽然想呢單先寫佢.... 但間 ‘黑店’ 今時今日都好似未執~
6 comments:
哇本來諗住上黎你個新竇留個言,點知見到呢編野!呢間野食人唔lur骨,我咁大個女都冇踏入佢個門口,但係...有另外一單野衰左.ReplyDelete
話說我同幾個fd去Gr0up0n買左"your"yoga6堂跳舞班,上星期上第一堂.上完之後職員叫我地留低攞返張card,方便下次入黎時候用,我因為趕時間就叫我d fd幫我攞,我走先.之後,我個fd話d職員唔比佢幫我攞,我其餘既堂經已作廢.不過,職員"好好人"咁話呢堂當送比我,我張6堂coupon可以比我其他fd用,不過我就唔可以再用喎.
其實我好想打去投訴,因為個terms and conditions跟本冇寫到.但我個fd話想買埋我張coupon,所以忍住手.
但真係好嬲呀!
from Koalin :)
好耐冇見倒你既留言勒 Koalin, miss you ^.^ReplyDelete
呢啲問題真係無日無知,我有個 friend 個老公有次差啲比人氹佢買左個十幾萬既永久全球性健身會員添....
sorry呀,唔係我冇良心呀!我差不多每日都睇你個blog架,不過iphone又冇得留言,公司部機又block左!以前yahoo都係咁架,要返到屋企先留到言架!~~呵呵ReplyDelete
no no no, 我冇諗過你冇良心,放心放心 ^.^ReplyDelete
咁等我留言留爆你個blog! HAHAHA XDReplyDelete
拭目以持你留爆我個 blog ^O^ReplyDelete


text:
整個旅程由我地乘搭香港時間星期五晚上11時起飛嘅零晨機開始,結束於泰國時間星期六中午3時起飛嘅香港航空當中,未能做到早機去,晚機返……可惜可惜,只怪我地太遲先決定晒D野.同埋去果時未有諗過寫blog,所以未必所有野都有圖解,唯有盡力用我有限嘅文筆為大家導航啦.
『曼谷– 華欣叉電之旅』8日行程入面,頭1-2日會留係曼谷,第3-5日就去華欣嘆下,最後第6-8日會再戰曼谷,呢個安排其實係有莫大嘅玄機:
1) 我地留係曼谷嘅周末只有頭1-2日,緊係要把握機會去翟道翟(Chatuchak Weekend Market/ JJ Market)掃貨啦,拼死都要拖個加左磅嘅行李去華欣,鬼叫JJMarket係周末先開咩
2)聽聞華欣係度假勝地,唔單只外國人,當地人都好鍾意去,閒日去相信可以避開唔少人
引言都咁長,真係唔好怪我口水多過浪花
我地就由落機開始講起啦.一落機,例牌比堆強國人衝衝衝衝衝衝衝衝,撞撞撞撞撞撞撞撞同推推推推推推推到去入境櫃檯,當日人就唔算多,不過都排左差唔多成個鐘先入到境(已經2:30am).一入境緊係首先買左張電話咭先啦(唔知咩電話咭就唔該睇返『準備篇』) ,買完之後就落一層掂的士.呢層要先攞張飛仔先可以上車,職員會登記埋的士資料,感覺上安全好多,而且代價只係比多THB50機場服務費.
坐BTS 到Mo Chit站,跟住人流走,沿公園行10-15mins 就會到翟道翟,沿途會親切咁聽到好多廣東話,好多香港人都會黎掃貨,因為D 野真係好平,而且衫褲鞋襪袋手信紀錄品擺設碗碟咩都有.男士T-shit THB 100-300 就有交易,女士衫裙就THB 200左右到手.之前上網睇過有人問過,到底翟道翟值唔值得用成個weekend行,個人認為一日已經夠晒,因為其實好多野都大同小異,除非你係天生購物狂啦
可惜去到D店鋪已經收得 7788,不過都行左個圈見識下,個場以街市黎講比較光猛乾淨,主要賣生果同埋熟食為主,如果係度用餐都應該放心.
第一日就基本上就係翟道翟渡過,第二日我地就行下商場休息下,不過講真,商場其實唔係我地心水,因為全部都係國際連鎖店,又唔稱得上好平,不過話明叉電之旅ma,緊係搵D有冷氣嘅地方食吓野休息吓.
訓飽之後就去左Central World Foodcourt 食個brunch.呢度個foodcourt 係於入口攞張黑色咭,張咭用黎記錄係食左D咩,係出口果時一次過埋單,對我呢個大鄉里黎講十分新穎.
行完Central World之後,就沿路去新商場Siam Paragon參觀下,冇咩特別野睇,又係D牌子野,行左唔夠半個鐘就閃人,去食出名海南雞飯,個雞同飯加個湯都ok 好味,係冇冷氣個感覺唔完美.
食完就去左一個新嘅夜市,Asiatique THE Waterfront,不過介紹之前,同大定重溫下Central World一帶,因為我地基本上日日都會經過,相信大家都會一樣:
紅圈: Central World
藍圈: Big C – 宵夜手信必到呢間超級市場
橙圈: Super Rich – 兌率高嘅找換店
綠圈: 出名海南雞飯店
要去Asiatique THE Waterfront, 方法有好多,我地揀左個最有特色嘅方法 — 坐船.要坐免費船的話,首先去BTS Saphan Taksin 站落車,之後行去碼頭方向,就可以坐免費船過去夜市.其他方法可以參考下面幅圖:
個夜市都幾好行,叫做咩都有,飲酒嘅有酒吧,食野嘅有餐廳快餐店,行街嘅有不同類型商店,要按摩嘅有按摩店,想影相嘅有景點比大家捕捉….
Asiatique THE Waterfront
基本上頭2日嘅曼谷行程就係咁,下一篇再講下曼谷去華欣嘅方法同行程


text:
讀書時選科,選咗一科比較冷門嘅科目,唔係為興趣,而係貪佢容易揾工.唔知係好彩定唔好彩,到依家,我都仲係做緊讀書時所學到嘅嘢.到底我係唔係好鍾意呢份工呢?唔係.但呢份工俾到我固定嘅收入,公司亦俾到我優厚嘅福利,所以我仍然响呢個行業度打滾.
我明白,工作還工作,興趣還興趣,如果有朝一日我將興趣同工作二合為一,咁我就會無咗樣興趣.曾經好天真咁諗,最好每五年轉一轉行,體驗吓唔同嘅行業生涯,咁先至係享受人生.但係再諗真啲,以我自己嘅資質所限,每次轉行都應該會由低層做起,人工及資歷每五年都要嚟個大倒退,仲有可能朝揾唔到晏.所以,最後我都係打消咗呢個念頭,安安份份咁打份工好了.始終,對於保守嘅我嚟講,穩陣係最緊要.興趣,都係愛嚟洗錢好過用嚟賺錢.
__________
收工時正好午飯時間,約好媽子午膳.
點了越式牛肉粉及炸春卷,春卷上枱時見到盛載魚露嘅器皿非常精美,媽子就話:「咦呢隻碗仔好盞鬼喎.」
盞鬼?!
食春卷時,媽子又先用紙巾將春卷上多餘嘅油分索乾,我同媽子講不如將條春卷放落熱湯度冲走啲油分啦,點知媽子又一句:「唔制!」然後用紙巾繼續索佢嘅油.
唔制?!
咁樣同我撤嬌?!哈哈,媽子真係有一手.
索完油後老豆來電講話又嚟食晏,三個人咁就食咗一個鐘頭嘅歡樂,只係埋單時要格外留神,否則,我會不歡而回囉.
__________
老豆有時都幾風趣幽默口甜舌滑吓,回港時同嫲嫲姑姐閒談,姑姐都話老豆係佢哋五兄弟姊妹之中嘅開心果,最識得搞氣氛.有時我諗,講吓笑輕輕鬆鬆大家又開心咁幾好丫,點解我遺傳唔到嘅呢?先天不足,咁唯有後天補夠囉,一於跟老豆學嘢.
__________
自從舊年年尾公司換咗架七人車俾我之後,我就越嚟越鍾愛呢架七人車.內籠寬敞馬力又強勁,坐又坐得舒服,有時明明返到屋企,但又唔捨得返入屋住喎,硬要再坐多一陣先至肯離開個車廂.或者再過兩年公司又同我換車時,我可能會側側膊唔多覺,留往架舊車都唔定,始終有感情嘛.
__________
夏天嘅球季已經結速,冬季球賽又來臨,轉戰七人室內場.
今晚開波,係咁.


text:
由幼自園到大學,大大話話都讀左成廿年書.大學畢業o個陣,我同自己發左個毒誓~除左食譜之外,以後都5睇書,5再用個腦!
咁我都幾守信用ga ma~一直都保持得好好ga喎!整乜鬼要到家下幾十歲人至要做功課至得gar!
我星期六晚好晏至返到嚟,第朝去完Church就要nana淋"pop"返屋企~
點解?因為要幚小王子一齊做功課law!
其實o係Adelaide o個陣我已經要小王子追返d功課ga na,重兼夾要小王子日日寫篇Journal,講佢o係Adelaide 見到同發生嘅事,等佢返到學校可以用Power point嚟做Persentation,你知la~ d鬼佬好buy呢d o野ga ma.
但係小王子重有份要用個歷使英雄嚟做個Broadgame,小王子o係Adelaide o個陣已經設計好ga na,係差要成個Broadgame做出嚟o個part law!咁星期日一返到屋企,小王子就做埋未做好嘅功課,我就幚佢剪定哂d顏色紙,小王子爸爸就要同小王子整理個Journal同我地o係Adelaide d相,然後轉為Power point,等小王子可以做Persentation.
o個日我同小王子由晏就一路整個Broadgame整到成6點幾,你地5好以為小王子爸爸好嘆bor~佢第日要幚小王子整o個個盒,重大鑊呀!咩盒?唉~小王子o係學校度用陶瓷整左隻杯,老師要佢地設計個盒嚟寄呢隻杯返屋企,又要環保,又要輕,又要郵費低,重要隻杯寄到嚟5爛!
唓~環咩保啫?最環保就5好做!
到整完攞到返學校,個老師又話如果個盒無裝飾呢~就會減分ga bor!
嘩~玩o野咩老師?又話要環保?個盒用嚟寄o野ga ma~裝咩飾至得gar?
我嚴重認為學校應該ban哂所有勞作law!
好o勒~講返正題先!今日呢個"嘩box"係呢個term嘅最後一個,因為小王子返埋聽日就放兩個禮拜假.其實呢幾個月我接左好多個Cake order,有d有影相ga,而且有幾樣o野我一直都想post上Blog教係地整嘅~之但係我時時掛住織o野,所以懶到隻狗咁.5敢應成你地呢個假期一定會post出嚟,but盡人事la~
"嘩壺"好耐無出過場na~下個term開始應該要整"嘩壺"o勒!


text:
查實我個個weekend都焗面包嘅,因為要焗定做成個禮拜小王子爸爸同小王子做早餐.有時焗方包,有時就焗Bread Roll,閒5中又會焗下雞尾包呀~菠蘿包呀~腸仔包呀咁,小王子爸爸好鍾意食雞尾包gar,佢就更係想我個個禮拜都焗雞尾包la~之但係雞尾包好多牛油,所以我係間5中至會整gar啫~
咁o岩o岩過左o個個weekend我除左焗小王子爸爸食嘅Bread Roll之外,重焗左幾個熊仔包比小王子做"嘩!Box",所以今日個"嘩!Box"都係熊仔包.
P.S.個熊仔包入面夾左菠菜,雞肉,芝士同cream cheese gar!
重記5記得前兩個禮拜我幚小王子做o個個"細胞模型"?成份Assessment 30分,模型o個part 15分,Presentation o個part又15分.
"聚寶盤"有樣o野好,就係無論做咩 Assessment 都好,老師都會派埋張評分Requirement過你,話明份功課係點評分,則係你做左邊part呢就會有幾多分,個project裡面有咩呢又會有幾多分.比分o個時老師就跟住個評分Requirement逐個take,攞幾多分白紙黑字無得咬.
例如好似份"細胞模型"Assessment咁,講到明個Presentation要有內容要有咩,而其中一樣就係如果個presentation講多過2分鐘就會少一分.
咁個模型係我做gar ma~所以模型o個part攞滿分係一dd都5出加嘅事嚟嘅.
而以小王子o個種慢世魔王性格,個Presentation要講多過2分鐘~亦都係完全可以肯定嘅事嚟嘅.
所以30分滿分小王子到最後攞到29分啫~比完分之後老師真係問小王子可5可以比左個"細胞模型" 聚寶堂,等佢可以show比以後o係"聚寶堂"度讀 year 7小朋友,等佢地知道要點做呢個"細胞模型".老實講,好彩小王子5洗攞返個模至返嚟啫~如果5係我真係5知去邊度搵個位比佢放咁大壇o野呀!
好o勒~呢關我終於捱過左o勒,
之但係...........
點解?究竟點解呀?~我真係5明白,如果想考d小朋友點解5 正正經經測個驗呢?因乜解究硬係要做d勞民傷財嘅事gar呢?又話要環保嘅?重整咩Boardgame至得gar?呢度買張卡紙分分鐘十蚊八蚊gar,明乎其實紙重貴過銀紙law!而且我上次做完o個個"細胞模型"都重未回完氣gar喎~
小王子又返嚟話Christian Study要做BoardGame,真係聞風喪膽呀~
BoardGame?嘩~老師你玩野咩?想玩米出去買富law,整乜鬼要d細路做呀?
家下d老師招招都咁狠,我真係接5住!話哂我都只不過一個移居地球嘅外星人啫~都話地球有地心吸力我用5到超能力gar洛.本來諗住小王子下個禮拜去Camp我就可以嘆世界,點知o個幾日原來係"聚寶堂"醒比我做Boardgame嘅時間,真吹脹!


text:
小丁喺段片入面一如既往以全裸美好身段示人,只係用黑膠紙剪咗「 33」兩個數目字遮住兩點,向來關心時事嘅佢,唔滿意臨時最低工資委員會畀商界代表霸住晒,又話家出去食嘢好多時都 30幾蚊一個餐,好多人勞碌一個鐘都賺唔到餐飯,「個餐唔係食翅,係魚蛋粉,都換唔到.」佢自己做平面設計師,三餐應該唔太愁,但就擔心第日有啲打工仔女要時薪 8蚊去洗碗.
呢段片嘅始作俑者係民間爭取最低工資聯盟葉寶琳,佢之前搵咗周秀娜拍片打頭陣,今次再搵周博賢,李健和,小丁,希望令到更多人明白 33蚊嘅重要性,「家喺度傳 28蚊,個委員會黑箱作業,出嚟又唔講考慮乜嘢因素,工人未必受惠」.
小丁噚日喺自己個 blog同 facebook度 post咗幾張 behind the scene,着住粉紅色上衣嘅 Bobo搭住小丁嘅靚靚裸背影咗張合照,網友當然唔放過 Bobo,問佢幾時除埋一份.佢唔回應,八方打去再逼迫佢,佢就笑住話有 33蚊就除,嘩!係咪先?如果係就真係要全城總動員力爭 33蚊!相信整個社運界都熱切期待!
李健和:得 20蚊點頂?
至於佬界代表和仔就話,自己比較幸運,退咗休可以喺足球圈度有份教練 job撈吓,但就唔係個個都咁好彩,如果兩公婆有個細路,一頭家搵唔到萬零蚊真係好辛苦, 33蚊一個鐘計,一個月都係六,七千蚊,交通費,日常用品又貴,和仔話呢個數目真係唔係多.「得 20, 21蚊你點頂呀?就算 33蚊都係叫做好啲,唔係理想呀!」
4分鐘原片
小丁 Blog
資料來源:蘋果日報


text:
我QQ加入左一個叫做 "5月媽媽群" 的群組,可以同同期媽媽分享孕育心得,而d媽媽係來自五湖四海既,大部份係國內,都有香港同深圳.
而因為5月差唔多過左一半,其實已有多位媽媽生左.今日就聽到一位媽媽講述佢既故事,我覺得超級無敵勁搞笑,佢亦唔介意,所以我在這裡分享下:
話說佢3日前生左,而家開始上奶,但佢既b仔因為黃疸而要繼續住院照燈,所以佢需要泵奶出來交給院方去餵.
佢人留在家中坐月休養,買泵奶器一事便交託俾佢老公做.佢同老公商量,因為bb已出世,開支會愈來愈大,樣樣野都要慳d,泵奶器有分電動同手動,買手動就得嘞.佢同老公講泵奶器除左部機,另外仲要買d一次性既袋既.
跟住佢老公買左返家,佢一睇就激到喊左出黎...
哈哈,我都唔知點解會咁.佢老公分別買左一個漏斗,一個吹塵用既泵,同埋一疊保鮮密實袋,如下圖:
呢堆野點樣用黎泵奶喎??!!自制泵奶器咩?囧...
其實佢心裡面都知老公係自作聰明,但佢老公堅持話係去到店裡面,店員賣俾佢既,產婦生完好累好辛苦,好易有產後抑鬱,於是兩個人就吵架.
第二次佢老公又出去買錯左d唔知咩返黎,要個媽媽第三次自己出去買先買到.
就係咁,坐月只有幾日便喊左幾次,另一位媽媽回應:男人懂買個屁...
餵人奶既媽媽真係好偉大架,中間亦可能有唔少既挫折,而家位媽媽已解決左問題,回頭想想都算笑話一則,佢講出黎同我地分享下,輕鬆下,鼓勵我地都餵人奶.
PS. 我好肯定佢老公根本無去bb專門店,而係去左雜貨舖之類啦,男人真係識買個屁...haha XD
我老公都有買錯過ga,其實係個sales比錯佢,但如果我有在場一定唔會錯.佢講到明要買樂活枕枕套,個sales都比左另一個牌子佢,仲話淨返最後一個.事實佢地樂活枕枕套根本無貨,所以亦無得換,只能用同樣價錢換返第2 d野囉...


text:
無論先生曾經教過我地幾多次唔好破壞公物,總有人會講心事用塗改液寫係公物上……
我其中一個最好既師父曾經好似殷素素一樣臨走前教曉我一個道理:「孩兒,你長大了之後,要提防女人騙你,越是好看的女人,越會騙人.」亦好似無線套老千劇一樣:「呢個世界咩人都唔好盡信,包括師父我!」
「靠賭唔可以發達咁點先可以發達?」靠呃你班貪心既豬西囉!$1000單場料,$8000猛料,月費$18000,全季package$88000~搵d道具錶借架法拉利幾十萬現金贏下相就呃到你班豬西課金.中左波唔係覺得自己好運係覺得人地d料堅,相反輸左就當自己唔好彩畀錢買過第二間既料.咁真係好撚過搞政治博拉博上鏡博課金~~
同一個節目,總有個肥妹霸住個大氣電波係度天才表演,一係就黐住個肥婆係側邊食野,然後一副老積既態度回答主持人既問題.
原來當日立法會秘書長對五位誓言有問題既議員表示:「我無權為你監誓」佢當時並無宣佈宣誓無效,只係自己認為「無權」,咁之後幾位議員既宣示根本就係「對住空氣唱歌」一樣,不過好不幸咁被傳媒錄影同報導左咁解… 但重點係,當時無人有權監誓,理解為無人為議員監誓,咁即刻宣誓儀式未進行,但梁君彥單方面宣佈宣誓失效.
無論係窮途末路定係世界末日,有家室既人一定會先諗起家人.支共就係抓著呢個人性既弱點由過去到現在不斷恐嚇,打壓維權同異見人士,試問邊個可以了無牽掛咁同支共對抗?林當然行量過係香港爆料對自身同家人都係最有利最,李波唔爆呂波唔爆,咁唯有又林自己先引爆黎一個先發制人.
大家望住佢,淨左幾秒,跟住一齊笑柒佢,我仲搵個波掟佢添…「唔係下嘛」,「車房仔」,「屌喇嘛你無大志咖」,「車房A~~」之後大家笑撚到佢馬上收返佢既「志願」
「係你眼中我會鍾意100毛咩?其實地既Differences,係你like香蕉奶facebook果一刻就已經湧現喇,我地係屬於兩個唔同層次既人.」
你呃處女唔單止係呃佢初夜,更加係呃佢信任,呃埋佢在世十幾年黎既信仰,係俾你鑿破……佢既信念堅持之後,佢開始會迷失自己,永遠唔會搵返最當初既自己.
男人成熟左,自然有懂得欣賞既女性埋身,專業人士,成熟穩重當然有市場,如果當中既職業係面對一d小妹妹,尤其是係學生,intern呢d未入世或者入世未深既小妹妹,又或者係一d對愛情仍然充滿著希冀不知世途險惡既女仔黎講,唔係太過kai太過醜樣,有少少幽默感都可以話「三隻手指拎田螺」,係一件十拿九穩既事~
「下你鍾意黎明呀?!」其實我心入面一直好想大聲講「係!」
夏日為大地帶來美腿,但每次係街上見到d有幾分姿色既靚女著包括但不限於圖入面幾款涼鞋,我都會會心微笑,係笑佢地呢d支那女人不知不覺流露左佢支那人既身份同村姑搬既品味~~
姑勿論Rika最終落敗,就算Rika係勝出而同樣換黎野獸一句「我已經留左手架啦」同樣係一種極大既侮辱.
呢個黃金周係香港既八九十年代既黃金周, 意思係五月呢一個星期好旺. 好旺係因為日本放長假期, 雖然日本經濟果個時候開始衰退, 但亞洲一哥放長假帶動一整個亞洲旅遊業, 而當時日本人眼中既香港係英國人既地方即係「歐」, 衛生,文化水平,旅遊配套,歷史特色,佳餚美食都比其他亞洲城市好, 所以當時成個尖沙咀有級數既酒店都會俾日本仔包起咁滯, 當中包括喜來登,舊時既凱悅Hyatt Regency同今時今日支那人好喜愛既廣東三寶.
係香港呢個中西交流既社會要做一個合格既港女其實個標準比世界其他地方難好多.例如我地會用東方既角度要求女性賢淑又同時用西方既標準要求女性獨立.舉個例好似日本南韓臺灣佢地根本唔會追要求女性點樣點樣獨立自主,思考分析,只會追求女性係咪持家有道,相夫教子;而西方完全調轉唔會理你係咪入得廚房,只求你事事獨立無須依靠.香港地病態到要求上述兩種優點並存而唔係兩者平衡.
「你好撚型呀?」,「郁我囉!」,「你唔投訴正衰仔!」呢d係乜野態度黎? 乘客抱怨你遲到,你咪道個歉或者當佢發噏瘋扮聽唔到繼續渣車囉,但呢個司機選擇離開佢司機位走去挑釁一個渣住個電話拍緊佢既乘客,呢類人既情緒智商根本唔適合去操控一臺機器,更遑論佢渣住架10咪長雙層大巴載住幾十條命走出去馬路.如果有裁判官在場我會好似黃毓民對住梁振英咁同裁判官講:「佢情緒有d失控」要求換個另外一個司機~


text:
冇 Sanrio 呢個 "阿媽",又點會有 Sanrio Puroland 呢個 "仔" 呢?所以講完日本 Sanrio Puroland 20 週年紀念品,就梗係輪到 Sanrio 50 週年紀念品啦!
又係果句,係好耐之前睇完龍頭 Vi 既 blog 之後,都知為左慶祝 50 週年紀念,Sanrio 又會出一系列精品,分別在於呢批貨係 "美版" 而唔係 "日版" 囉!早兩個星期,佢地已經 "靜悄悄" 咁番左貨喇!我呢個 "後知後覺" 既人,又執輸左! 盡左個幾星期既努力,都只係買到以下既精品....
由左至右:Pekkle 頭型銀包,襟章,Pekkle 頭型 memo pad
背面
唔好誤會,呢個 Sanrio 50 週年既袋冇得買,係日本 Gift Gate 買野時既購物袋,又有 Pekkle 份,當然唔會放過啦!
zoom 近 d....
其實都仲有好幾樣 products 嫁,不過真係盡左力都搵唔到....
特別鳴謝:以下相片轉載自龍頭 Vi 既 blog,多謝!
貼紙
不倒翁原子印
鎖匙套
手掌般大細既公仔〔呢樣係唯一一樣比較易買到既精品,好多精品店依家仲有貨,以我估計,可能呢樣產品係可以分開公仔黎訂貨,所以 Pekkle 既貨源就比較充足卦?〕
如果大家心水清既話,睇到上面既 catalogue,都應該知道佢地今次個 packing 好奇怪,唔同既 characters 會 group 埋係同一個 carton box,結果每款公仔都只有三至四件.而當精品店每訂一盒時,就要有埋其他 characters 係入面,始終有 d 公仔係比較滯銷,所以精品店為左減低成本,好多都只係訂兩,三盒,而又由於 Pekkle 非常暢銷〔因為我見好多精品店連 "大家姐" Hello Kitty 既貨都未賣哂,反而 Pekkle 既都已經賣哂!!〕,所以今次呢批精品都應該非常難買得齊,祝各位 Pekkle fans 好運,可以買得齊啦,我自已都會繼續努力嫁!!


text:
2013年11月9日 星期六
13個月
話都無咁快,我就13個月大啦﹗本來呢篇blog應該準時出街㗎,點知媽媽就係我13個月大嗰日病咗,結果我就要遲兩日先見到大家啦﹗大家有無掛住我呢?嘻...相信唔少眼利嘅姨姨都發現我最近剪咗個新髮型,事源媽媽話我D頭髮長得太快,一長咗就好似成頭雜草咁見到都覺煩,所以叫公公幫我剪短D(自從第一次艾菲係公公協助吓剪完之後,每次同燒腩仔剪頭髮公公都搶住剪,咁艾菲梗係Q埋手由佢慢慢剪啦,呵呵呵...),咁公公剪吓剪吓就剪咗呢個花家姐頭出來啦,媽媽見到話好cute好襯我,但姨媽就話我好薯仔,你哋又覺得點呀?
自從上個月中去健康院打完針之後,媽媽就聽姑娘建議幫我減一餐奶,宜家我只係早晚兩餐奶飲七安,其餘三餐都係食固體食物,午餐晚餐都食一個大人碗嘅飯仔,下午茶就食吓生果,餅乾,麵包,蕃薯,麥皮或者pancake咁,但就唔係食得好多,一夠我就會推開D食物唔肯食㗎啦﹗至於新食物都無再好似之前咁要專登逐樣試幾日,媽媽宜家無論食正餐定零食都會畀D我試吓,唔...原來大人食嘅嘢係寧捨好味㗎﹗
今個月除咗繼續學用BB匙羹「畢」嘢食之外(暫時仲係要捉住手先識畢,仲未成功自己畢到),媽媽話要開始戒奶樽,佢有時都會試吓倒D奶落個飲管杯到畀我飲,但我通常飲兩安左右就顧住咬飲筒唔願再啜,要媽媽倒返落奶樽到先肯乖乖地飲埋去.另外佢都專登買咗個Avent學習杯畀我學用杯飲水,但我就學極都唔識囉,佢唯有拎返個新幹線鴨咀杯畀我學吓舉高手飲水先,練咗半個月之後都叫做有少少進步㗎啦﹗
瞓覺方面都係keep住一日瞓兩次晏覺,加埋大概三至四個鐘,如果出街就只係肯瞓兩個鐘左右,呢個月我無再半夜醒咗係到喊,不過就早咗起身,以前夜晚一覺瞓到九點半都唔起身,宜家未九點已經醒(有時未八點就醒),搞到媽媽話佢唔多適應喎(艾菲:仔...媽媽瞓少半個鐘都會好眼瞓㗎)﹗而媽媽宜家都無再好似之前咁氹我瞓,佢話大個仔要自己瞓,所以只會放我落床然後佢又一齊(扮)瞓,通常我係張床到碌半個鐘至一個鐘左右都會瞓.
呢個月我終於學識行路啦,宜家唔使人扶唔使用學步帶都可以四圍走(左腳仍然有D向內彎),不過識行之後就輪到學識扭抱唔行,好多時係街到行一陣就會攬實爸爸對腳跪低唔行要佢抱,搞到媽媽一個人同我出街的話都一定要帶定hip seat以防我跪低扭抱...
媽媽話我一歲生日之後好似醒咗好多,有D之前教極唔識嘅都終於學識,例如飛吻同聽電話啦,宜家佢哋話唔可以時,我會舉起一隻手指做nonono嘅手勢,有時會跟埋佢哋一齊搖頭添,不過點頭就未識,聽到歌會自己扭個身(超搞笑),我有時仲會捉住佢哋隻手示意叫佢哋拍手畀我睇,或者幫我入咗個形狀㗎,而媽媽就話大個仔要學多D自理,所以玩完玩具後佢要我幫手放返好,換完片又會帶我去廚房將條臭片掉落垃圾桶.
隨住我嘅活動能力越來越強,我體內粒百厭星亦開始發揮小宇宙,日日係屋企搞搞震嚇到媽媽死,就算跌到成面瘀傷都無有怕﹗除咗媽媽成朝顧住做家務唔理我就扭計喪喊發脾氣外,我已經識得自己係BB床到擒出來去爸爸媽媽張床搗亂,又會企上玩具箱搞電視機,洗手間或者廚房道門欄無閂實我就會自己開門入去玩水/垃圾桶,爸爸飲完杯貢茶放咗係我張highchair到我即刻九秒九埋去拎來試吓味添,嘻...係唔係好勁呢﹗不過幾強嘅人都會有弱點嘅,做完壞事之後只要畀媽媽「哦......」我,我就會即刻好驚咁扁咀喊(真係有眼淚㗎﹗超好戲﹗),不過喊完又好快繼續搞事,呵呵呵﹗
至於語言能力方面都叫做有些少進步,除咗爸爸,媽媽同mum mum之外,我宜家識得叫姐姐,阿婆同嫲嫲,不過唔係你叫我講我就會講,要我心情好想叫先會叫,其他疑似發音就有包包,蒲(apple個尾音)同bye,雖然媽媽好努力咁教我講好多嘢,但我好似學其他嘢咁唔講就係唔講.
呢個月仲有一樣嘢令我好開心,就係媽媽真係等我打完一歲針出關後,開始日日帶我去屋企附近嘅公園玩呀,有次爸爸返夜唔返來食飯,佢仲一個人長征帶咗我去鯉魚門拍拖添﹗去公園可以玩我最愛嘅軚盤,又可以見到好多哥哥姐姐,真係超好玩㗎,但我仲係好怕D上咗年紀嘅女人囉,有次個掃地嬸嬸埋來摸我腳仔,我即刻嚇到喊呀,之後佢一行埋來我就會撲去媽媽到避,姨媽話如果遲D interview時遇著呢D嬸嬸我就大獲,嘩﹗乜interview會見到嬸嬸㗎?咁我唔in啦﹗(艾菲:你就想﹗)
訂閱: 張貼留言 (Atom)


text:
咩interview都好 千其唔好遲到 仲要早到!!!
我有朋友係國泰城train緊 佢好好咁約我係東涌地鐵站等再一齊搭s64去 :D
落左巴士要上天橋過對面 落左天橋後直行係國泰城大門
右手邊先係headland hotel 千其唔好入錯門口啦 :)
我果日八點十分就去到headland 所以坐左係lobby d梳化到等時間過
我個朋友好好咁帶埋我上一層 話比我知一陣係要坐係果度等
我依稀記得果個地方係係cafe隔離 有好多張櫈放左係度架 :)
落返梳化坐左一陣我朋友就走左啦 之後我就一個人同其他都係唻interview ge人等
當然唔好坐到死蛇爛蟮咁 坐返直少少
你喜歡ge可以同坐你隔離d人寒喧下 問下不如一陣一齊上去
我都有問我隔離個女仔 :) 就咁坐係度始終有d奇怪
近9點我地就一齊上左去果個地方等
無人會係lobby叫你上去架!所以近你個report時間就自己上定去坐係度等
等果時記得坐直d 唔好玩電話 笑下咁 同人細細聲傾下計
目測果日都有成70人
過左十五分鐘就有個人唻帶晒全部人去搭升降機上四樓
上左四樓後全部人入晒一間房
間房有d枱呀櫈呀咁 自己入到去搵個位坐低
坐定定後就會有人叫你依自己姓氏開頭ge英文字母排隊就張相同做arm reach test
有d人要補交CV 可能因為上網申請果時無upload啦 我就唔洗補交
交野果時又係記得講唔該呀thank you呀咁啦
做arm reach test當然要除鞋
國泰要求係208cm 我得157cm 係屋企試過係掂到ge!
矮少少ge朋友可以係屋企試左先 如果真係掂唔到就拉下筋啦係屋企 都有幫助ge
我掂之前覺得果日個208cm特別高!!!!
可能因為佢個208cm唔係用綫唻表示 係用一張紙唻表示
我當然掂到張紙 但唔記得掂到幾多lu
arm reach test 輕輕鬆鬆咁過左!
有兩個女仔第一次掂唔到
HR d人比機會佢地拉下筋最後再試過
一個掂到pass左 另一個就fail左要即刻走人了
返埋位拎張lable同筆寫你自己英文名再貼上自己件衫度
等今日d interviewers知你係邊個!
之後大家坐定定聽國泰小簡介
例如幾時成立啦 有幾多駕飛機啦 有幾多員工啦 slogan係咩啦
雖然對first in second in無咩幫助但都勁專心聽下
同埋唔笑都唔好黑口黑面咁坐係度
聽完briefing HR就會逐個叫英文名同話比你知你係第幾組第幾號
聽到自己個名係位度舉手加應人就ok
一定要好好記低自己幾組幾號!因為first in係跟呢兩組numbers架 :D
幾位interviewers就會唻帶唔同組別去唔同房做first in
一個interviewer負責一組 一組大概有13-14人啦
去到另一間房後 跟自己個號碼坐係相對應ge位
唔好坐錯呀 ;)
成組會分開兩枱坐 同你同一枱ge就係你要一齊合作ge組員!
千其唔好當其他人係你ge敵人呀競爭者
即使你真係覺得自己外表呀氣態呀勁過人地好過人地都好
呢一刻你地係同一組ge朋友!因為國泰係請d識同人合作ge人 唔係請獨家村!!
枱面上我記得已經放左d咭係度 interviewer未叫打開就唔好亂咁掂 :)
first in係discussion + group presentation
我果組果日條問題大致係 If Hong Kong is going to hold the Olympic Game, which sport would your group recommend to represent Hong Kong?
兩組條問題都一樣 只係比你揀ge運動唔同 討論時間我記得係5分鐘
我果組有volley ball, water polo, marathon, judo, rugby 等等
然後你要同組員傾一個次序出唻 姐係例如排球最先 水球最後 一人負責講一個運動!
傾緊果時interviewer會行唻行去睇你地傾成點 其實我都當佢透明
因為要投入同組員討論
記得要表現得有禮貌同笑 除左自己比意見外 人地ge意見亦要聽 唔好得你一個講晒
聆聽係十分重要!!!!
如果有意見不一ge時候 千其唔好太極端咁反對
到揀講咩運動時 千其唔好同組員嘈交 揀唔到自己想揀果個唔緊要 因為每一個選擇都一定有野講的
我d組員好好 大家傾左運動次序後就自己揀想講ge運動
完全無嘈過交
present時一人一分鐘 interviewer會逐個人set一分鐘timer比你預時間~
講果時同全部人保持眼神接觸 唔好只望interviewer 亦都唔好擔天望地
我讀語文ge 所以我唔怕講英文
英文唔太好ge朋友唔洗太緊張! 盡量輕鬆表達你想講ge野就ok
文法呀口音我覺得唔太著重 最重要係睇你有無自信 你pre唔presentable
同埋你有無笑!!!!!!!!!!!
自己present完都要專心聽其他人present 唔好好似唔關你事咁 :)
全部人present後interviewer就會計分
呢段時間大家都好緊張架啦
細細聲傾下計係ok ge :)
interviewer計完分會出聲
先叫名ge通常都係被foul
間房其實有兩棟門出到出面 前面一棟 後面一棟
interviewer先叫果堆名呢 都係係前門走ge (我應該無記錯)
interviewer叫完被foul果d會山左棟門先
咁餘下果d都應該係pass first in 可以入second in架啦 :D
我記得我果組果日foul左3-4個人
國泰無特定foul幾多架 佢覺得你應該留低就會比你留低!
pass first in ge人係收黃色紙 fail ge係係綠色紙
Fail ge人張紙上面應該會寫咩幾多個星期後先代表你fail
有d人會覺得自己仲有機會 國泰可以會再叫自己唻in
我本人覺得當直接fail就ok
因為咁多人唻in咁多人申請 一間大公司無必要叫返一個佢fail左ge人再唻in過一次
fail ge可以用六個月時間好好裝備自己!六個月後再唻過!
interviewer會話你知到時去返邊個地方等 :)
咁中間果段時間就去下廁所呀同其他人傾下計咁啦
唔好係公司入面周圍走啦 講野呀笑呀都唔好大大聲聲咁


text:
斑蘭葉係早個星期同埋啲friend去九龍城買嘅,原來喺九龍城買
呢啲好平同埋好新鮮添,不過要搭車唔係咁方便囉!
雪櫃塊酥皮買咗好耐係時候清貨了,心大心細唔知整乜好,剛好經
過佳寶見到菠蘿又靚又新鮮而且仲係十蚊兩個添,即刻買咗兩個
返來,用咗其中一個來整菠蘿批!
又係一個最啱夏天食嘅餸,甜甜酸酸魚又炸到好香脆連骨都可以
食埋,連平時唔食魚嘅囝囝都要添飯,仲話要整多d俾佢食!
趁老公放假同佢提早慶祝父親節,今年搞搞新意思唔整蛋糕整咗
呢個鮮果撻,又估唔到平時醃尖腥悶嘅老公都話好食喎!
自從上年撻咗地球人喺火星帶回來的酸子薑秘方後驚為天人,非
常爽脆好食而且甜酸適中,趁現在子薑當造我當然唔會錯過啦!
仲要多謝地球人個超級無敌秘方呀!
呢幾日天氣好悶熱,最好就係食番枝冰涷嘅雪條把悶熱趕走,呢
個牛奶紅豆雪條材料簡單容易做又好食,而且自家製無添加可
放心食用!
昨日整咗呢個簡單不用造型的麵包做早餐,都係用我非常鍾意的
湯種法來做,雖然簡簡單單但卻香軟無比非常好食!
每次整生炒排骨呢個餸都要煮多啲飯,因為甜甜酸酸好開胃個個
都要添飯,不過都係少整為妙…點解?因為整呢個餸要用油炸,家
陣油貴米貴排骨都貴,成日整咪冇得打斧頭囉!
端午節就快到好掛住同埋好想食糭,所以急不及待整啲嚟食吓先,
用真空煲嚟焗糭真係好方便,又慳煤氣又唔使睇火,去完街返來就
有得食!
平時我們多數都係用刀來切開鹹蛋黃,但鹹蛋黃滑潺潺都幾難切,
有時還會把蛋黃切碎而且切完把刀非常難洗,今日教大家這個方
法唔使用刀唔使用劍只需一條線就能輕而易舉把鹹蛋黃分割得
又靚又整齊!
老公喺超級市場買咗盒特價冰鮮排骨返來,嘩~好大陣雪味啫點
整好呢?最後決定加啲叉燒醬來燒睇吓可唔可以遮蓋咗啲雪味,
效果出人意表不但沒有雪味仲香噴噴好好味添!
最近好似整千層糕整上癮咁,繼早前的紅棗千層糕今日又來椰汁
千層糕,希望大家唔會食滯啦!
上次做的紅棗糕重手咗只整得六層,今次輕手啲終於整咗九層了,
其實份量跟上次一樣只不過是厚薄之分,唔知大家喜歡厚還是薄
呢?
大家都知芝麻好有益可以多食無妨,今次做這個脆條都落咗大量
的芝麻,加埋全麥粉使到它又香又脆,差點食到唔停口!
都唔知點解囝囝唔鍾意食魚但卻非常喜歡飲魚湯,所以我經常
都會煲魚湯,今次用魚湯嚟泡飯唔知佢係咪肚餓居然將下圖嗰一
大碗全部掃清光!


text:
呢個星期有兩篇同 迪士尼 無關嘅「隨想隨寫」文章,而今晚就等我同大家分享返一個樂園資訊啦!有一個最新消息話俾大家知,就係:繼出現於樂園時間表封面後,園方最新推出咗 Oswald 徽章!今次係 香港迪士尼樂園 首次有 Oswald 商品發售,呢隻可愛嘅兔仔再次響園內現身,值得慶賀!
Oswald 對於 華特迪士尼先生 黎講,有著重大嘅意義,可以話係首位創作自佢筆下嘅 迪士尼朋友!然而,Oswald 亦曾經失去過 迪士尼朋友 呢個身份,幸運地,最後都可以返回 迪士尼 嘅大家庭!今日響園內見到呢個徽章真係好驚喜!因為,唔係每一隻動物都係正宗嘅 迪士尼朋友 嘛!( 嘿!)
其實呢個徽章我之前上網見過,原先係響美國發售嘅,而呢個徽章背後係印著 香港迪士尼樂園;唔係自家製都無所謂啦,樂園主動引入 Oswald 商品已經算係一個新開始,今次真係不得不讚!
Oswald 主題商品首度登陸 香港迪士尼樂園,係唔係意味著遲啲將會有更多佢嘅商品上架?今日我一見到呢個徽章,我諗都冇諗就買咗落黎,如果有更多商品推出的話,我一定都會買!
唔知大家有冇察覺到,我大約響一個月前已經靜靜雞新增咗一個 Oswald幸運兔子 文章分類;呢篇文章已經係第十篇相關文章!相信未來將會有更多 Oswald 嘅文章響 Tho's Dreams 出現!香港迪士尼樂園 尋回失落的兔子,真係令我好感動!期待之後會再有更多機會見到 Oswald!


text:
2013年5月6日
迷離莊園: 開幕前倒數階段!
上次無無聊聊走咗去酒店,點知無意中又有新發現!迷離莊園 主題穿梭巴士現已率先登場!車身上面可以見到 亨利爵士,阿拔,以及莊園裡面嘅建築物;而車尾就有 奇幻庭園 嘅藝術品!睇黎,整個 香港迪士尼樂園渡假區 已經為新園區開幕做好準備!唔知你又做好心理準備未呢?:)
2013年4月21日
距離 迷離莊園 嘅開幕日子愈黎愈近,園內大部份指示相信都已經逐步完成!而今日入樂園玩嘅時候,周圍行下,又再次見到有更多 迷離莊園 嘅相關佈置,指示出現!
灰熊山谷,反斗奇兵大本營 入口火車橋上面先前裝上金色招牌,今次就有 迷離莊園 招牌 登場!
兩個入口都一次過顯示咗三個新園區嘅招牌,話俾賓客知道,呢條通道可以通往呢三個園區.
不過,由於 迷離莊園 仲未開幕,通道都並未完全開放,所以火車橋下面都放有指示牌提醒賓客.
除此之外,上次提及到嘅 迷離莊園 大門「MP」標誌,今次亦都已經響 反斗奇兵大本營 呢邊出現!
睇黎指示真係已經搞掂哂,可能去到開幕先會再有新進展,唔知呢個月內會唔會有特別發現呢?咦!灰熊山谷 開幕前,園方試過響樂園指南以半透明形式顯示新園區,今次會有同樣做法嗎?
2013年4月16日
四月已經過去咗一半,離 迷離莊園 開幕再近一步,又係時候睇下呢個新園區嘅最新狀況!前排曾經見過園區內經已移走工程設備,但係之後就出現返;今次,工程設備再次消失咗!
響 灰熊山谷 一端嘅園區入口,除咗之前嘅招牌之外,大門上面亦已經裝上園區嘅「MP」標誌!
今次入樂園玩,響 灰熊山谷 入口嘅火車橋見到一樣得意野喎!中間出現咗一個金色嘅物件!
原來係 灰熊山谷 招牌!呢個金色嘅招牌,有灰熊圖案,亦有園區嘅中英文名稱.
去到 反斗奇兵大本營 呢邊嘅入口火車橋,亦都出現咗一個擁有相同風格嘅金色園區招牌!
其實我自己一開頭就覺得呢個招牌有啲不倫不類,而家睇睇下,又覺得唔算太差.不過,我依然有一個疑問:兩邊入口原本都已經有指示牌,呢個金色招牌係唔係真係有需要...?
2013年4月3日
繼續更新 迷離莊園 最新狀況!踏入四月,總係覺得好似離開幕又再近咗好多!上次入去嗰陣冇拎長鏡頭,影唔到好遠嘅野,有啲相係返黎之後放大嘅,可能有啲朦,請見諒!
響 反斗奇兵大本營 呢邊嘅入口望入去,可以見到 迷離莊園 嘅指示牌!上面更加有「MP」標誌!
而返到去 灰熊山谷 嗰邊,就發現 迷離大宅 入口出現咗兩尊石膏像!唔知點解我覺得有啲詭異...
前嗰排坐過火車,都見到園區內好多有趣嘅佈置,不過就冇影相,我今次就專登坐下火車影下相!迷離莊園貨運火車站 附近,擺放咗幾舊大型石板,應該係古埃及石板黎嘅,唔知有咩特別之處呢?
同場加映:上星期三樂園加價後,迎樂路 兩旁嘅招牌 亦被換上 奇妙處處通 全新宣傳圖片!今次嘅圖片再次以園內各個主題園區做主題,而值得注意嘅係,迷離大宅 亦有出現於圖片中!
2013年3月27日
仲有個幾月,萬眾期待嘅全新主題園區,迷離莊園,就會隆重開幕啦!相信大家都非常興奮!由當初公佈擴建計劃至今,話咁快就已經過咗接近四年!終於,我地好快就可以入去一探究竟!
迷離莊園 係三個擴建園區之中,我最期待嘅一個,因為我一直都俾佢神秘嘅故事吸引住... 由今日起去到試玩之前,我會集中響呢篇文章更新莊園嘅最新情況!同大家一齊作最後倒數!
尋日入咗樂園玩,再一次黎到 迷離莊園 緊閉嘅大門前面,繼續抱住期待嘅心情遠眺 迷離大宅.但同時間,呢一日都有一個特別發現喎!莊園入口呢到,出現咗一個正式嘅 迷離莊園 招牌!
除咗寫住「迷離莊園 Mystic Point」之外,仲有「MP」標誌,以及註明莊園係響1896年成立嘅.
不過,尋日所見,灰熊山谷 呢邊嘅入口,只係裝咗一塊招牌,其餘三舊石塊就暫時未有改動.
但係響 反斗奇兵大本營 嗰邊嘅入口,大門兩旁嘅石塊都經已換上 迷離莊園 招牌!好快手呢!
究竟會響五月邊一日開幕呢?園方咁耐都未公佈確實日期,真係搞到我好緊張,好心急啊!
今日都研究咗一陣,我嘅心目中已經有一個估算出黎嘅開幕日子!大家都可以估下幾時開幕架!
訂閱: 張貼留言 (Atom)


text:
2016年4月22日星期五
Kloster Markt
睇宣傳單張知道Maria Taferl有個Kloster Markt (修道院市集).Maria Taferl只係離維也納一個鐘車啫,咁就去八吓啦.
似乎好多人嚟呢度襯墟.車只可以泊鎮嘅外圍.
鎮中心已經有啲檔口,都係賣火腿,芝士之類,唔影喇.
教堂前先係個正式market. 因為啱啱完咗個彌撒, 人山人海,好多人呢.
其實賣啲嘢唔多吸引.
木碎枕頭.唔知係咪松木呢,好香㗎.
Made in孟加拉嘅籃.
山下就係多瑙河.
呢度我估我嚟過兩次,但係冇印象入面係咁靚.
可能呢度好多善信,早上有幾個彌撒時段.我喺最後嗰個完咗出嚟,出面人潮已散晒.
而賣修道院產品嘅檔口只係相中嗰幾檔.多數都係賣酒,唔影lu.
臨走時飲咗個啤酒湯,入面超多洋蔥.個brezel就超硬.2.8歐以我呢度標準算係平.
26 則留言:
有無買番個枕頭?回覆刪除回覆
我呢啲cheap精睇咗當買咗啦.刪除
中日韓都好興木碎枕,仲有唔同樹種既木碎, 有醫療作用.回覆刪除
真係好熱鬧喎啊.回覆刪除
啤酒湯,如何煮?回覆刪除回覆
我未搵到一個類似嘅食譜.刪除
滾起時啲咁多嘅酒精都揮發晒,我估係冇酒味,得洋葱湯一樣?回覆刪除
呢度最吸引我,係見到河個遠景回覆刪除
有market 行我最啱,上到高山,風景好靚.回覆刪除
你講嘅啤酒洋蔥湯,如果你記得話,我都有整過同喺日誌post過…回覆刪除
除了有落啤酒外,我仲知有落黑啤呢!回覆
睇番你篇文,似我飲嗰個喎.刪除
木碎枕頭係咪buckwheat pillow?我成日都想買,聽講可以減少頸痛,改善脊柱,不過缺點係好嘈喎,你一郁啲buckwheat會發出聲音 :p回覆刪除回覆
唔似係囉. buckwheat一粒粒,我見o既係一片片.刪除
教堂靚,山下河景亦唔錯喎....回覆刪除
HK依家食嘢越來越貴,漸漸覺得你果邊反而唔太貴回覆
HK有d嘢真係搶錢.刪除
修道院市集?賣D野同其他市集有乜唔同?回覆刪除回覆
修道院自家品牌嘅酒(我冇影)之外,係同其他市集係冇分別㗎.刪除
啤酒洋蔥湯是否有苦苦地0架 ?回覆刪除
@@講得啱...教堂的外表真係估唔到內裡咁華麗~~~~回覆刪除回覆
以為鎮仔教堂冇咁華麗.刪除


text:
由出世行路到求學,其實都係人做乜你做乜,大家都係望住身邊的人去做比較,希望係同一條路上做得比人地好.
讀完書,出到來社會,呢種比較的思想其實係完全一樣;大家畢業係相同起跑線,點解人地一畢業就可以跑贏我咁多?我由朝返到晚先搵皮半,點解你輕輕鬆鬆就三皮四皮?我要搵條女陪我食老麥,點解你可以成日同女友去歐洲日本shopping?
人生其實係殊途同歸,無論你行邊條路,當你人過中年,你會覺得身邊的朋友大家的環境條件都接近,你上車先唔代表你從此飛黃騰達,你遲上車亦唔見得會被大幅拋離.
曾蔭權當年都有講,當價錢上升,就唔知點解跑出好多置業需求,但當樓市一下調,剛性需求就會跑得無影無綜.呢D需求,唔一定係「投資需求」,未必個個係為咗賺錢;以火四郎睇法,呢D無謂的需求,其實好多都係源自「比較」.
有個現象其實好奇怪,如果你有個朋友買咗入一區,去完個House Warming之後,佢的朋友群都會特別留意那一區的地產新聞,而好多時置業都會優先考慮搬去那一區.好聽D就叫做有照應,甚實亦係一種「朋輩壓力」;而當越來越多朋友置業,你就不期然產生越來越大的「嚮往」.
點解?因為每次gathering俾人盤都好無癮Lor.通常置咗業的朋友,開口未滿三句就會「盤」人住邊區;其實係搏人地反問返佢,跟住以一個不為然的語調講一句「噢,前一排剛剛係將軍澳買咗個細單位之嘛.」然後不斷用對眼「斜啤」下你,望住你個反應.呢種情況,尤其係大學聚舊食飯時經常會出現.
唔知幾時開始,置業變成一個身份的象徵,因為最容易show off;唔通你識人時不斷同人講你考DSE有6個5**;又或者你10蚊唔夠入咗隻388咩?(最主要係唔知搵乜藉口可以晒出來)但一講你買咗樓就係人都會覺得你巴X閉,尤其係而家呢個咁艱難的按偈時間都可以順利上車.係一個鍾意將個人能力量化的香港,所謂的剛性需求唔多唔少係咁樣來的.
置業,係一個需要;自住又好投資又好,最緊要係你清楚瞭解你買來做乜而唔好為咗同人「比較」而夾硬來.雖然有句話叫做「達者為先」,但置業係唔代表你「買先」就一定「發達」.兩者係無必然關係的.
當投資環境風高浪急,政治氣候波譎雲詭,置業不一定係唯一的選擇.停一停諗一諗,反正供樓頭幾年都只係俾緊利息,有需要咪租下樓睇定D少少,小心駛得萬年船嘛.
咁對住嗰D成日盤你住係邊度的「中秋幽靈」(註一),好難頂架喎.放心,火四郎教你答.
「咦,你住邊區架?」
「我老豆老母住白建時道,你呢?」一句收佢皮.
註一 : 八月十五,臀部也;幽靈者,鬼也.
火四郎


text:
冬菇蓮藕炆腩仔
2014年8月30日星期六
豐富晚餐提早同同學仔興生日
冬菇蓮藕炆腩仔
什果仁朱古力包
2014年8月29日星期五
南瓜雞脾菇炒雞翼
麻薯波波-芝士同朱古力味
2014年8月28日星期四
什錦菜湯配雞翼
2014年8月27日星期三
魚肉釀青椒茄子
青瓜煙肉蛋三文治
2014年8月26日星期二
蝦仁炒蛋
2014年8月25日星期一
黑椒豬腩片金菇卷
2014年8月24日星期日
茶餐廳晚餐
Tea Time在宜家
今晚2個女有節目唔世煮, 就同老公去幫阿妹新地方睇完就去宜家買過哂d床同其它野, 因新地方好細, 用緊d家俬全部放唔入唔用得, 就先去宜家淋住好齊, 去到都四點, 阿妹就好客氣食左下午餐先開始行
我就大鄉理出城, 唔知宜家d野食都好好食同好平, 阿妹買左成枱野都喺二百元左右, 食飽飽就開始行, 點知真喺好多三呎床都放唔入, 好彩叫左老公一齊去, 如果得我同阿妹就出事, 阿妹唔記得megabox有實惠, 淋住買唔到去返九龍灣再睇, 最後就喺吉之島搞掂哂
排包, 椰絲包
今日又喺忙碌的一天, 比平時更忙因要去幫妹睇家俬, 她業主收樓話個仔要結婚所以又要搬, 租地方真喺好貴, 百幾尺的房仔都要七千幾, 無法香港吋金尺土, 所以今日更早起來買料煲湯, 做包和炒麵, 搞好就去奶奶到再去阿妹到
潮州炒麵配雙蛋粥
上星期去老爺到攞左包麵線返來今個星期炒, 自己就先炒一碟試味再配個粥, 都幾好食但覺得好咸, d女就話加入粥到好ok, 老公問是否無出水, 潮州麵好咸一定要先出水, 我當然有可能要時間長d, 下次有機會再煮就知
2014年8月23日星期六
檸檬豬扒
訂閱: 文章 (Atom)


text:
- 9453
- 15473
必看
(咸鱼妹乐瞳贪财『甩开』金融才俊男友?)另结富二代,现在竟然反而被飞起还没收豪宅?
啱啱30歲嘅大台小花樂瞳,撇甩高大金融才俊男友阿希(但係今年3月仲一齊去日本旅行喎),另結來自大陸嘅有米富二代David,出入都會揸價值百萬嘅瑪莎拉蒂㖭!
樂瞳去年先同34歲嘅金融形男阿希撻着,兩個仲好鬼sweet咁經常外遊預支蜜月,之前去完泰國再去日本,但係唔知咩事,樂瞳返嚟香港無耐,就話同阿希分手,然後一星期唔夠,就話有新男友(呢個故事係咪好面善呢?)
呢位新歡,冇錯就係出入揸價值百萬嘅瑪莎拉蒂嘅David.男方屋企人喺九龍站The Austin有兩個相連單位,而樂瞳結新歡無耐,就已經喺九龍站租咗個apartment一齊住,之後仲發展到男方俾咗間千萬豪宅樂瞳住添.
拍拖短短個幾月,樂瞳就陪David周遊列國;而每次出trip,樂瞳都食好住好,乘坐商務客位,兼且佢仲會不時係網上晒命.
係啦係啦,今日有周刊報道指,樂瞳就係因為太晒出事,俾強國富二代飛起,打回原形,係囉係囉,衰高調囉.傳說中嘅千萬豪宅馬上被沒收,搬返東涌居屋同家人住.之前出入有瑪莎拉蒂,又有七人車送佢北上會男友,家陣都係坐返巴士同劇組車方便啲.
報道仲話,熱戀期放聲氣暗示退出唔撈嘅樂瞳,家陣轉晒口風,話希望繼續留喺公司試唔同嘢.咦,唔通真係……
不過睇樂瞳ig,又唔覺失戀喎,前日先晒完收百支玫瑰,又貼燭光晚餐相,究竟呢個另一半,係咪仲係David先?
资料来源: Rojaklah
Like Viralcham 面子书不出门也能知天下事 > 请点我


text:
好耐都未試過夏天去旅行喇, 諗深一層夏天去旅行其實有好處, 最明顯行李比冬天少一半, 今次出發前竟然可以將個細喼放入其中一個大喼裡面, 即係話出發時拎小一樣野...點知到達成田機埸時發現個大喼爆咗少少 (斷估係個大喼空得滯,承受唔到碰撞,但都諗唔到會咁易爆), 徬徨之際,咪走去搵ANA的地勤幫手,佢地竟然叫我留低名同地址,會幫我備案先,等我返到香港時聯絡番香港地勤,就會幫我維修番(咁都無咁驚...),佢地跟住就用印左ANA logo既膠紙貼起個爆口度,唯有係咁頂住先啦.當日要乘9:45am 由香港去成田再轉機去那霸, 我諗唔會有好多人好似我哋咁傻 (唔搭直航走去揀轉機,仲要係走回頭路果隻), 因為唔想坐香港快運(可能係我偏見,覺得呢間航空公司唔太穩陣,同成日有delay/cancel情況... 題外話:港龍好似依加有直航, 但只限Thu and Sun 出發), 加上聽人講沖繩冇得shopping, 於是乎就選擇ANA 玩完沖繩陽光與海灘,再血拼東京.
今次資料只帶一本書同一份map, 其餘就print 出來
Kid's meal
大人餐
細仔對朱古力比較有興趣
ANA 送的小朋友禮物 (雖然CX 的service 冇ANA 咁好, 但CX 的禮物好好多)
大仔話要帶埋佢哋去旅行
就快到成田喇
攞行李時發現個大喼曝咗, 最後要用膠紙頂住
攞完行李再行過隔離, ANA 有個細counter比轉機的乘客check-in, 攪掂後就出番去個terminal 搵嘢食, 由於時間不多, 所以搵咗間有飯有麵既, 因為細仔要食飯架
又驚佢哋係機上肚餓, 於是去麵飽店買定d乾糧
Domestic Terminal
機上印有龍馬傳的logo, 不過太高影唔清楚, 呢班機可能起成田開, 所以有80%以上都係外國人(由第二度轉機去沖繩)
去程內陸機冇免費飲品提供, 要比錢買
內陸機的禮物
終於到達那霸, 班機起成田遲咗30分鐘先開, 有保安上機倉, 唔知做咩, 令我哋最終遲咗20分鐘先到達
一出機場就搵的士去酒店, GRGホテル那覇東町, 個司機竟然唔識路, 兜咗一輪先搵到, 酒店lobby 唔係好大
房間都算大, 呢種房全間酒店只得4間
附近有間FamilyMart, 酒店後門行過去1分鐘, 幫小朋友沖完涼就去買宵夜


text:
2015年12月12日 星期六
初探鳳凰山
今日天未光被人叫醒出發去,等我瞓醒已經到咗大嶼山伯公坳⋯⋯.
梯級最靚就算係呢段
唔使擔心間中有後面啲長櫈被你抖抖
嘻嘻!開始喇喂!話咗官方時間兩個半鐘
正式嚟講係行呢款石頭路
啊!小心有高有低
嗱!係咪呀矛呃你話咗有休息櫈係第一個亭
呢個紀念碑呢紀念英勇捐軀既飛行服務隊隊員
飛飛:噫!禾幾時去咗大霧山 ?
明哥:傻豬飛,呢個係大東山嚟㗎
飛飛:哦!大東瓜
飛飛:明哥禾個大東瓜呢?
飛飛:禾呃下你咋!禾知道喎-大東山嘛!
濛濛哋東涌機場部分
芒草巧長
禾跳.跳.跳
點解跳?巧反囉!哈哈
哎呀!都話啲芒草巧長巧膠,巧難影到禾㗎
已經行咗1個鐘頭1個骨
就係呢款路要巧小心,咪巧易拗柴
開始大風喇,再上就係啲當風位
見唔見啲芒草係處擺下擺下
禾背後係睇唔真鳳凰方向
哈哈!又要考步法
禾最愛行乾草地
係咪巧辛苦?要唔要抖抖
要睇真啲先見到既大小鴉洲
又接近鳳凰
回望來路,禾哋都行得巧快喎
加油! 追禾
明哥讚禾跑梯級至耍家
巧濕氣重,小心着涼
睇到禾隻耳仔被風吹起
你搵禾唔到
禾唔覺風 巧大
禾知你巧攰⋯⋯等你
禾件ming 巧濕,撻實晒
南天門呢?
天氣數據採集器
上到934M , 禾哋兩個似唔似落湯雞
門D濕又凍矛心情影相
明哥你要揀邊一邊走
五美圖
後面個避風站巧污穢,禾唔入去
小心小心怕怕囉!
望見大東山巧巧天氣
唔巧擺貢高,大風啲會吹走禾
唔係掛,遠睇貢巧天氣
禾準備好接受挑戰
但唔係企係崖邊囉
貢行得未
係囉嗱嗱聲落山咪幾巧
拜拜喇!下次帶矛膽鬼嚟行先得.
訂閱: 張貼留言 (Atom)


text:
2013年11月24日 星期日
不省貓事
反吓肚扮萌
黐住嗲吓會唔會有得食
我家兩貓都係一隻好醒瞓o既貓o黎,話說某日,Charco仔又係電腦枱陪阿爹上網,後來瞓著咗,睇,瞓到個頭仔都跌晒落枱邊
根據仔仔爸o既敍述,佢話見佢瞓到咁,諗住托番佢個頭上去,如果平時一托佢個頭佢一定會醒,但嗰日,仔仔爸托住佢個頭都無醒,仲要過咗成分鐘至有反應,佢當時真係瞓到好冧呢,真係瞓到不省貓事,哈哈
43 則留言:
- 回覆
臭醒佢,wakaka刪除
- 回覆
好少可見佢瞓得咁冧刪除
仲唔搓肚....﹖大好機會呀﹗回覆刪除
哈哈...懶瞓貓~~ 哈碌都試過瞓到個頭跌左落黎...有次仲瞓到碌落地都矇剩剩...回覆刪除回覆
咁哈碌都好爛瞓吓喎刪除
最愛貓地反肚扮cute,真係忍唔到手搓佢肚仔回覆刪除回覆
一見反肚就梗係要乘機抽吓水o架啦刪除
haha, 好識做戲啊回覆刪除回覆
佢真係瞓到反晒眼,無咩知覺o架刪除
可能等零食等到瞓著咗!回覆刪除回覆
咁呢個就肯定係,但估唔到佢瞓到咁冧刪除
好可愛呀瞓得甘安心Charc一定好有安全感啫回覆刪除回覆
陪住啲零食有安全感受(啲零食就放係佢旁邊刪除
吊住個頭都瞓得著....好功夫吖回覆刪除
- 回覆
好少見到佢瞓到咁熟刪除
反轉露牙, 好似隻熊人~haha回覆刪除回覆
瞓到好樣衰,好得人驚刪除
哈哈.....仲露埋齒添呀!回覆刪除回覆
佢不嬲都係惡貓o黎,連瞓著咗都要e 牙刪除
梗係最近天氣轉涼,好好眠! 眠得真攪笑...真有型!回覆刪除回覆
瞓得好樣衰就真啦刪除
哈哈,可愛的Charco仔~回覆刪除回覆
樣衰得o黎都好可愛刪除
名符其實"爛瞓貓"嚟呢~!!回覆刪除回覆
好少見佢咁爛瞓的刪除
haha 好搞笑好搞笑 , 個睡相衰得好可愛 ^ ^回覆刪除回覆
阿姐話佢似飲醉咗刪除
傻貓,可愛屎呀,瞓到咁都得^^回覆刪除回覆
佢成日都咁駛呢o架啦刪除
個睡姿....直情似兇殺案呀! (講下笑, 請勿見怪, SORRY !)回覆刪除回覆
阿姐話佢似飲醉酒,哈哈刪除
我要投訴有人恃靚行兇啊!^_^回覆刪除回覆
咩恃靚行兇唧,無呀刪除
Wakaka真係瞓得好"lum"回覆刪除回覆
真係好小可瞓到咁刪除


text:
我o係火車站等左大家好耐喇..
oh
其實係你地等左我好耐
唔只等我好耐...仲要坐好耐火車
今晚就o係火車過一晚
「去邊呀?」
去度你就知喇
喂~坐車要買車票呀
頭先有對加國情侶因為無買車票上左車
查票叔叔check到佢地無買...請即場買番
點知阿哥仔話自己唔夠錢...去到目的地自再買
一直咁繞嚷...而且哥仔態度唔多好
於是查票叔叔話要佢地o係下一個站即刻落車
跟住就行左去唔同佢爭論
大家知道我地搭幾點車ma?
係00:00開出架...
天寒地凍仲要有雪
一路嘅站都只係一d town仔...咁夜已經黑mun mun
嚇到女友姐姐喊左出黎
埋怨男友
唔通今年真係要咁樣過聖誕?
男友都開始緊張
因為查票叔叔執到好正無情講
(其實真係哥仔態度差惹起)
經過左都幾廿分鐘
有位當地乘客見到咁
最後出手相助
用自己手機教哥哥仔上網買票先至平息到件事
呢個故事教訓我地咩已經唔使講喇!
好嘞
o係網上嘅時間係永遠過得非常之快
十多個鐘嘅火車就o係我講完呢件事之後已經到左目的地
Roveneimi(羅凡尼米)
聖誕老人村
雪犬的拉車工作令到大家好開心...辛苦晒喇!
其實真係辛苦架
呢度有八十幾隻工作緊
但遇上聖
原來仲有"外援"運緊黎返工...


text:
Photo of the day
今日係瀑布之旅, 補返昨日去唔到既Gullfoss黃金瀑布後, 我地出發到Seljalandsfoss. 由Gullfoss黃金瀑布到Seljalandsfoss大約需要揸車1.5hrs. 係冰島見到地方名尾部有foss就即係指瀑布. Seljalandsfoss瀑布雖然水量唔大, 留落來既水流就好似一層面紗一樣罩於山壁的前方. 而瀑布右邊有一條小路可以通到瀑布正後方凹陷的山壁. 所以Seljalandsfoss又稱為水濂洞瀑布.
我地落車既時候下著毛毛細雨, 所以我著埋件雨褸入去水濂洞. 呢個係明智既選擇.
因為入到去水濂洞, d水氣真係好勁. 加上有風, 真係吹到面同衫以及相機都濕埋. 加上入去水濂洞那條小路有一小段全是石頭, 有時真係要手腳並用先過到.
去完水濂洞瀑布Seljalandsfoss, 再出發到Skógafoss. 揸車大約25分鐘就可以到啦!! 之前睇過MITTY呢套戲的話, 就會認得出呢個瀑布.
戲入面注明Mitty係喜馬拉雅山下, 聘請了兩個堅强的男人, 走過了一座氣勢磅礴既瀑布. 其實個瀑布係冰島南部, 就係非常有名的 Skógafoss.
Skógafoss有彩虹瀑布之稱. 係好天時, 瀑布既水花係太陽照射下, 會出現一度彩虹. 係咁靚既環境下, 靈氣都多D呢!! 吉少就地做起Yoga, 可惜失敗
之後繼續開車向Vik出發, 我地一路向東走, 開始離開熱鬧既金圈啦!! 沿路景色好靚.
先到了Museum of Skógar 傳統草屋, 係Skogafoss附近, 所以我地又開車來睇睇. 不過看完沒有特別, 所以只作好短既停留.
我地下個目標就係要去 Reynisdrangar 黑色玄武岩. 不過一路開車天氣就越差, 大雨到什麼都睇唔到呢!! 之前我仲plan上去燈塔影落去黑沙灘, 也要被迫取消. 係落雨又大風既情況下, 我地都有去到黑沙灘睇玄武岩. 你睇下d浪就知幾咁大風.
我身後就係玄武岩. 根據 Wikipedia 顯示, 玄武岩係一種地下岩漿從火山中噴出或從地表裂隙中溢出凝結形成的火成岩. 沒有被風化的玄武岩是黑色或暗綠色的緻密岩石.
如果可以爬高d, 影相就會靚d. 不過應該幾辛苦.
呢度真係好大, 不過太大風大雨既關係, 我地都係離開Reynisdrangar
上車繼續開車前進. 好彩經過好出名既Vik i Myrdal Church時, 影相都冇咁大雨.
係呢個時候, 吉少就話比我個, 佢對鞋爛左
. 係咁荒蕪既1號公路上, 要找間Shop買又真係有點困難. 起初見到Vik有個Information center, 我地就走入去問邊度可以買鞋. 點知佢介紹既超市都唔見有鞋既踪影. 好彩係Víkurprjón 見到間Icewear解決到吉少既問題. 如果唔係, 聽日去行冰川唔知點算. 呢間Icewear係冰島品牌, 有自家生產工場. 呢間Icewear比大城市既專門店平d. 我地每人買左件防風外套, $500唔駛有交易. 吉少就冇法啦!! 佢係度買左對外地進口既HH防水行山鞋, 唔理幾多錢佢都要買架啦!!
襯天黑前, 我地返到去今晚既住宿Hörgsland Cottages
. 我仲影埋我地架旅行車. 下面同上面張相都有影到. 泊左係Icewear門前右手邊架車就係陪左我地一個星期架車啦!
好啦!! 今晚既住宿我揀了入住Cottage, 位置好方便, 好多人都會揀住係Hofn兩晚, 不過我唔想揸返轉頭走回頭路, 所以我揀左住係kirkjubaejarklaustur. 一來由kirkjubaejarklaustur揸車去冰川都好近, 起碼聽日唔駛太趕. 二來可以慳返d油錢.
沿著1號公路係Vik揸車到kirkjubaejarklaustur,
會經過一大堆石頭, 呢度叫做 Laufskálavarða. 據聞石頭係愈堆得高就愈幸運.
當然d石頭係人埋出來, 唔係自成天然
返到Cottage休息, 又到大廚為我地預備晚餐既時候啦!! 今晚我地有龍蝦餐食呢!! 其實冰島既龍蝦係好細隻, 好似大少少既蝦咁樣.
我地仲買左枝牙膏魚子醬, 呢枝醬好好味. 加落意粉度食, 即時變得高級左
今晚晚餐又係好好味!! 真係要多謝大廚煮既龍蝦餐呢!!
金圈之旅相關Blog, 可以 睇多d.
行程
規劃可以 睇多d.


text:
日韓到會
李鍾碩爆咪 BEAST爆肌 同場打對台
6月,香港熱鬧到不得了,每個星期都有韓星襲港,而且仲要打孖嚟,剛剛的星期六,亞洲博覽館更加有兩場騷打對台,一邊係韓國男子組合 BEAST首次舉行香港演唱會,一邊係韓劇小天王李鍾碩開 fans meeting,自己人打自己人!
兩邊出盡法寶冧 fans, BEAST勁歌熱舞係意料之內,連賣演技嘅李鍾碩都開金口娛賓,雖然表現一般,不過誠意搭夠!
播片重溫經典作
李鍾碩有「韓劇小天王」之稱,拍過多套電視劇都收視長紅,由《聽見你的聲音》,《 Doctor異鄉人》到最近嘅《 Pinocchio》,套套都有口碑之餘仲收得,可以話韓劇冰河期嘅一個異類.有咁多套人氣韓劇喺手,累積大班 fans,梗係開 fans meeting巡迴一下搵番筆!今次李鍾碩只係第一次嚟到香港開 fans meeting,其實演員開騷,可以做嘅唔多,李鍾碩就選擇同 fans一齊回顧佢嘅代表作,播出多段作品入面嘅經典場面,佢就分享吓自己拍攝時嘅趣事,好似佢話自己唔鍾意飲酒,不過導演叫佢扮飲醉酒,於是佢同朴信惠就自創咗一個好萌嘅甫士,現場示範一下已經叫聲不絕.播片當然唔少得同女主角錫錫嘅場面,無論喺《聽見你的聲音》同李寶英,定係喺《 Pinocchio》同朴信惠, Fans一樣叫到拆天!
唱歌走音 fans受落
睇完片, fans梗係想成為女主角!開始玩遊戲部分,抽幾個 fans上台,同佢哋重演劇中經典場面.以為有得對住李鍾碩做戲?錯喇,只係做番其中一格,係靜態,影番張即影即有做留念.雖然只係短短幾分鐘,不過李鍾碩好周到,全程拖住幸運兒,握手抱抱完全唔吝嗇.平時見佢外表好似好 cool,原來對 fans好好,台下又暈得一陣陣.之後再請幾位 fans上台同佢扮約會,有位女 fans仲帶埋爸爸嚟見佢,原來爸爸都係佢 fans,搞到李鍾碩鬼咁開心.尾聲時,李鍾碩開金口唱歌,其實佢對自己嘅歌藝無乜信心,果然「不負眾望」,第一句已經甩嘴,之後仲走音忘記歌詞, Fans就非常受落,仲大叫 encore,不過唱多首都係走音,唯有以笑遮醜.其實李鍾碩始終係演員,唱歌都係旨在氹吓 fans,不過 fans最想睇到嘅係佢嘅新劇,佢話而家係空白期,俾自己抖吓,揀吓劇本,希望快啲有新劇俾大家睇.
BEAST勁歌熱舞晒肌肉
喺另一邊廂,韓國男子組合 BEAST舉行演唱會.六位成員尹斗俊,張賢勝,孫東雲,龍俊亨,李起光,梁耀燮之前曾經嚟過香港表演,不過正式開演唱會就係第一次.可以霸晒成個場同 fans作近距離接觸, BEAST特別開心,全場氣氛熱烈.一開始先以幾首大熱快歌《 Good Luck》,《 Shadow》,《 Special》等等炒熱全場. BEAST跳舞一向強勁,唱功一樣了得,幾位成員輪流表演海豚音,真係比其他韓國男團優勝.嚟到香港個個都學廣東話,「好掛住你哋」,「我愛你」,連「今晚 call我」都識, fans當然冧晒.適逢成員孫東雲即將生日, fans同佢慶祝,令 BEAST非常感動,仲話好後悔咁遲先嚟開演唱會!梗係啦,唔知韓流熱潮幾時會過,最好梗係快啲再嚟開騷


text:
由初一開始就忙到初三, 因為初一同Pong屋企人去左佢舅父度拜年, 初二Pong同我返屋企同阿媽打麻雀, 輸左200蚊比阿媽, 之後係青衣城食飯, 佢仲好好比左D錢家姐埋單, 初三佢有親戚黎佢屋企拜年, 我WIN返昨日輸個D
唔知點解屋企陪電腦認唔到相機張咭, 以前都得嘅, 之後我再插返入相機度, 連相機都唔得, 點解呀, 今日我同晉晉影左相架, 會唔會無晒架???
返埋今日就放假啦, Lunch同一班同事出去飲茶, 返到公司先諗起夾錢買六合彩, 之後叫阿叔去買, 我地總共21個人, 21個人裡面有成10個Annual Dinner時中左獎, 一個就剛剛生完仔, 一個就快結婚, 我諗加加埋埋應該都好好運掛....呵呵
返埋聽日就放9日新年假2號返工, 真係好開心, 今日已經開始無心機做野啦, 聽日又同成班同事飲茶, 公司年年都會買吉嘅, 過左年之後我就會食佢d吉架, 酸酸地好好味, 有d就整咸甘吉黎飲
上次去探晉晉隔左兩個禮拜到, 佢又唔同左樣同埋肥左好多, 阿媽要煮飯老豆隻手又痛所以我抱住佢, 我諗抱左唔夠半個鐘, 食飯時攞起個碗, 竟然手震囉
星期六放工自己去左旺角行街街, 買左樣野返屋企, 到8點幾Pong諗住同我去阿葛開個間鋪度睇衫, 出到lift門口望下個銀包先知唔見左張EPS, 搞到無得去返左屋企搵, 之後就打去中銀報失, 我淨係去過一間度買野, 所以上網CHECK佢個電話, 個SALE姐姐話係佢度, 咁我都安心D
14號公司Annual Dinner係沙田嘅京都, 擺左12圍只係請自己人, 食到9點幾開始抽獎啦, 分別$200, $300, $500同$1000
前日星期二Pong考試無返工, 由7點考到9點, 咁我一個人放工去左旺角做gym, 由7點50分做到10點, 攰死左.....佢媽媽爸爸返左大陸, 咁我地就要出街食, 佢考完試出黎旺角, 係稻香攞位, 我做完運動沖埋涼去搵佢, 好耐無打啦
兩條友叫左8碟餸, 食到12點又食淨野啦, 好彩之前沖左涼啫, 返到屋企唔洗沖
我隻眼都就快合埋啦, 超攰超眼瞓呀
一個月前去7仔已經比人買晒, 之後上個禮拜睇到檸檬bb女嘅blog係上個禮拜頭買左, 可能返新貨, 所以我地叫左同事個太太係元朗嘅7仔, 竟然有呀, 咁我地買左三盒
昨日星期日9點幾起身, 10點出門口去麥記食早餐, 之後坐小巴士旺角做gym, 做左一個鐘就走啦, 坐車去中環行街街, 係一間鋪頭睇中左個袋, 第一次Pong睇衫我無試個袋, 第二次再入試上身都無買, 食完野行左一陣又再行返去, 尼次真係買左啦, 仲即刻用添, 之後坐叮叮去銅鑼灣, 睇到好多人遊行
好耐無同晉晉影相啦, 佢個樣真係變左好多呀, 我一個禮拜唔見佢都覺得佢變左, 佢成日都整都塊面花晒, 都唔知係咪佢皮膚唔好, 成日都好紅咁好乾, 可能影相唔覺, 好似兩個蘋果咁勁架
昨日Pong爸媽已經問過黃大仙啦, 已經揀左邊間, 而且仲比訂添
昨日星期日Pong一家6個人9點起身飲茶, 之後坐車去天水圍睇樓, 前幾日佢爸爸媽媽已經睇左幾日啦, 佢倆佬之前去過黃大仙, 佢地問過黃大仙叫佢地住天水圍, 屯門, 荃灣喎
星期五放工幫Pong嘅同事攞個藍芽去整, 之後我係風月堂排隊等位, 我足足等左一個鐘先有位, 我坐左一陣Pong先黎到, 真係未試過等咁耐, 食一餐
除夕夜我地都無慶祝留係屋企瞓覺, 因為Pong病左, 本來有人約佢去bbq都無得去


text:
肉眼可能睇唔到,但係原來我地皮膚每日都會接觸唔同嘅環境嘅侵害.冷氣,空氣污染, UV紫外線.. 我發覺每次出出下街或者返到屋企都會突然有一粒甚至幾粒嘅敏感,一路都唔知道喺邊度黎.直至接受咗Physiogel嘅Daily Defence Blogger挑戰, 每日用放大鏡影低皮膚喺唔同環境嘅狀況先知道原來係外在環境影響皮膚.如果一直忽略唔好好保護佢,後果會好嚴重!
- 敏感的起因 -
環境嘅因素可以直接影響我地嘅皮膚,譬如汽車排出嘅柴油微粒同煤煙粒子,工業區嘅臭氧,同UV紫外線.唔單止導致皮膚流失膠原蛋白同彈性蛋白,仲會有好多碳粒子儲存喺皮膚表層 破壞皮膚本身嘅屏障,變得更容易刺激皮膚同引致發炎,真係好恐怖!
上圖就係比較咗喺屋企皮膚上面嘅游離基同去完酒吧嘅情況.明顯見到右邊(酒吧)游離基嘅數量大好多,而當日我都記得喺酒吧嘅時候已經有小小敏感.
呢張圖就係比較唔同地方嘅環境裡面游離基喺皮膚嘅數量.最左邊係喺屋企附近散完步影 (我住郊區,比較少車同完全冇工廠),游離基數量比較少.到中間果張就係喺中環去完event,明顯紫色圈圈多好多,見到都嚇一跳.最右邊就係當晚去睇完足球比賽,雖然唔算係工業區但係都係市區裡面,唔多唔少皮膚都有受到損害.
-如何對抗環境侵害 等皮膚唔好咁容易老化同敏感?-
接受Blogger Challenge嘅同時 我測試咗Physiogel Daily Defence系列超過兩個星期.佢係研究過皮膚嘅敏感起因,再研製出黎去抵抗環境對皮膚造成嘅侵害.佢嘅優勝之處就係成個系列都使用BioMimic科技,產品可以同皮膚嘅結構結合令皮膚更加強壯.我媽媽見到我開始試,已經不停讚好用,因為原來佢嘅皮膚科醫生都推介佢用.Physiogel係出曬名敏感性皮膚都可以用,因為佢有三無:無香料,無防腐劑,無色素.
溫和潔面乳 HK$138*
呢兩個星期用嘅都係呢個潔面乳.我會早晚用,夜晚可以順便卸走剩餘嘅化妝品.佢係好似gel同洗面奶嘅合體,非常容易推 感覺好溫和同滋潤.我會沾小小上化妝棉到然後輕輕打圈咁清潔,覺得佢比想像保濕 同時都覺得可以柔和咁去雜質.
輕柔保釋日霜SPF 15 HK$158
日霜裡面有 SPF 15係一個bonus,特別係夏天!因為可以用少一件產品皮膚唔洗好似好多負擔咁.呢個日霜質地好似好滋潤,但係我發覺佢都幾快吸收.搽完之後皮膚係會有一種健康嘅光澤.佢個特點係有抗氧化物全日保護皮膚,對抗外在環境嘅侵害.
賦活保濕晚霜 HK$158
除咗日頭要阻隔游離基,夜晚嘅保護都唔可以忽略.夜晚我地要更加注意補充水分,而佢嘅晚霜我發覺係更水潤同埋保濕度會長久D.感覺一樣唔黏亦都好快吸收,但感覺皮膚上面都會有一層薄薄的膜去鎖緊水份.皮膚都冇再因為冷氣抽乾水份而敏感了.
多謝Physiogel比機會我接受呢個挑戰,唔單止增加咗對皮膚同環境嘅知識,仲可以試到一個我非常中意 自己亦會推介比朋友嘅系列.
大家都不防試下,始終我地都市人 加上香港咁多工業區 空氣污染質素好容易影響我地嘅皮膚!
This post is sponsored by Physiogel
As always, all opinions are my own after testing the products and taking the challenge for 14 days.


text:
朝早 6點幾喺首爾機場出發飛嚟香港,到港後就唔停綵排,夜晚 8點開騷, 25歲 GD出場時仲可以活力十足搞氣氛,同 fans玩唱歌跳舞 rap全無失準,大家明點解𡃁妹都去曬追韓星啦!
FBI
FM狂攬 VIP BIGBANG G-Dragon露黑底
相信今年唔少港女收到最興奮嘅情人節禮物唔係男友送幾多支花,而係 BIGBANG嚟香港開「 Be My Valentine」 Fan Meeting.雖然 FM喺情人節翌日舉行,但 BIGBANG 3位成員講明係同香港 fans慶祝情人節,仲抽咗幾位 VIP( BIGBANG對粉絲稱呼)上台玩遊戲,當然全場爆 high.勁識冧女,語言能力又強嘅勝利,一出場已大曬廣東話:「開唔開心呀?大家好,我係勝利!」
講起想送乜情人節禮物畀情人, GD話:「如果有愛人,我想親自造又靚又好味嘅朱古力畀情人……不過我未做過.」跟住閱女無數嘅太陽繼續唔怕骨痺,話自己冇乜拍拖經驗,仲跟埋 GD話:「我都想送朱古力畀情人.」
講明係 FM,當然會同 fans玩遊戲, 3人抽籤請 3位 fans做佢哋「一日女朋友」,仲親自幫 fans作打扮. GD竟然抽到要幫粉絲扮「 cute」,玩得嘅佢當然唔介意扮可愛啦,不過最爆都係佢任由喺台上嘅粉絲攬攬抽水.
開騷前有人覺得 BIGBANG FM票價太貴(最貴飛$1,580),但有機會上台狂攬 GD,太陽同勝利,仲可以欣賞佢哋搏命演出, GD仲連底底都露埋,乜都抵啦!
FM賣大包
當晚 11點,完騷後 GD同太陽,勝利返回佢哋入住嘅萬麗海景酒店食晚飯. FBI八到主辦單位包咗宴會廳畀佢哋歎晚飯.飯後, 3人仲落咗蘭桂坊夜蒲,真係精力過人.


text:
2015年8月11日 星期二
Day 27 旅行・結婚・蜜月,圓滿結束
16 則留言:
遇到D無品乘客真令人苦惱回覆刪除回覆
尤其是長途機...刪除
呢個旅程完結,又有另一個旅程開始啦!回覆刪除回覆
話咁快便完成了蜜月旅行~~回覆刪除
讀萬卷書不如行萬里路,旅途中人與人的相亙交流,是最好的回憶禮物.回覆
都唔快了,呢個大長篇寫左好耐⋯刪除
絕對認同,親身體驗,印象深刻過書本,電視多多聲呢~
有一次搭長途機隔離係個肥鬼坐,佢個肚腩D肉冚住晒我同佢中間支扶手,我見到佢都辛苦!回覆刪除回覆
嘩! 好彩我仲未遇過啫⋯ 但長途機我咁瘦都辛苦啦,何況係咁肥! 睇嚟叫港女減肥先!刪除
呢班機真係好騎呢! 其實好多較落後, 知識文化水平低o既國家都有唔少呢類人, 未去到識為他人設想o既level.回覆刪除
"唔喜歡呢個航班可以落機"呢句宣佈會唔會太型?! 咁樣待客好似唔係咁好!回覆
係,出門多都見唔少,就算香港人口中嘅優越民族一樣會有呢D人.刪除
呢個廣播直頭型到爆燈啦~ 哈哈~
Silver,坐飛機最怕遇上衰客.回覆刪除回覆
無計! 世界產乜人都有.刪除
銀仔,你真係名符其實"蜜月"喎. 去足成個月咁滯. 羡慕 ^0^回覆刪除


text:
屯門
屯門站是港鐵西鐵綫新界端終點站,位於香港新界屯門區杯渡路及屯門河交界,2003年12月20日啟用.車站可接駁輕鐵屯門站及河田站.
現時,屯門站內提供不同類型的商店供乘客購物或進食,例如有便利店,麵包糕餅店,零食店,個人護理店等.由於港鐵的收費區是不能進食,因此大部份食肆均不會設在收費區內.
此外,屯門站也有不少自助服務設施供乘客使用,包括自動櫃員機及自動售賣機.大堂近客務中心亦設有香港郵政郵箱,方便乘客在車站內投寄郵件.
屯門站建築在屯門河上,設有1個島式月台,每個月台可以容納一列9卡的列車停泊.2號月台的西面是設有一個預留月台,而屯門站北面高架橋亦設有預留位分支,以便客量增長時可擴建多一條路軌及增加多一個島式月台.
由於西鐵綫的班次不太密,無需要長時間同時使用兩個月台,因此於非繁忙時間大部分班次通常只使用2號月台,而1號月台為後備月台,於緊急時才會使用,類似車站為東涌站,康城站.現時仍有部分列車暫時停泊在1號月台.每當上下班繁忙時間之後,部份列車在2號月台清客後,便會暫停服務,返回八鄉車廠,才使用1號月台.
該站南面的職員區域設有通道直接連接到輕鐵屯門站2號月台.這個設計是西鐵綫所有車站之中獨有的.
屯門站現設有6個出入口,鄰近屯門公園,新墟和屯門工業區.C3出入口與 V city 開放時間同步(9:30-23:00).
屯門站是西鐵綫的上行總站,乘客可在此乘坐往紅磡列車,往返九龍及新界等地.
屯門站是輕鐵的轉乘車站.該站雖然鄰近屯門區主要地點(如:新墟,屯門市中心,屯門公園等),但乘客需要轉乘輕鐵前往上述地點,或步行5至10分鐘前往.另外,本站鄰近屯門工業區,在繁忙時間除了搭乘西鐵線出市區上班的乘客外,亦有不少人從他區搭乘西鐵線到本車站,然後步行到屯門工業區上班.


text:
東涌綫香港 財務公司支店検索
香港
香港站是東涌綫及機場快綫的總站,位於香港香港島中環港景街1號的鐵路站.於1998年6月21日啟用.
車站結構與國際金融中心相連,在環球大廈,干諾道中及交易廣場地底,以市區綫收費區內轉乘通道連接中環站,供乘客步行轉乘荃灣綫及港島綫.另外在德忌利士街近干諾道地底設有一座大堂通往德輔道中及中環商業中心區一帶.
機場快綫月台旁設有的士站及穿梭巴士站,鄰近的交易廣場及中環碼頭亦設有公共運輸交匯處,乘客可步行至或於德輔道中轉乘其他交通工具前往香港中西區,南區.亦可往海旁乘坐山頂纜車接駁巴士到纜車站,或步行至中環碼頭轉乘渡輪前往離島區,九龍半島.
香港站地面設有機場快綫市區預辦登機服務櫃檯,為乘客預先辦領登機證及付運行李.L1層主要為商店,機場快綫月台,東涌綫大堂.東涌綫大堂位於香港站上蓋物業發展地底,連接中環站至香港站及車站附近一帶的建築物,是香港站的核心.由中環站往返東涌綫,機場快綫月台亦需必經此大堂.而車站亦於德忌利士街地底設有另一個東涌綫衛星大堂,位於中環站至香港站轉乘通道之間,主要方便乘客前往德輔道中,干諾道中的中環商業區.
L2層為機場快綫大堂,的士站,機場快綫穿梭巴士站,1號月台及預留的2號月台供日後擴建之用.L3層為東涌綫大堂及市區綫收費區內轉乘通道連接德忌利士街大堂與中環站大堂.L4層則為東涌綫的3號及4號月台.
作為中環第三期填海工程的一部分,香港站東面的將會建造四條長大約500米的明挖回填隧道,連接香港站.根據《鐵路發展策略2014》的北港島綫計劃,東涌綫將由香港站向東延伸,於添馬艦設置添馬站,與將軍澳綫連接.屆時,香港站將由東涌綫港島端終點站變為中途站.


text:
2016年9月16日星期五
素版蘿蔔牛腩湯
突然間好想飲蘿蔔牛腩湯,不過想了想又想,還是不要吃太多肉,不如整個素版蘿蔔牛腩湯吧.
我未試過用白蘿蔔煲老火湯,今日呢個湯,係跟別人學的,據說味道十分好,好濃郁,同蘿蔔牛腩湯有幾分相似.
材料我用咗已經浸好嘅蓮子,百合,眉豆,冬菇,仲有粟米,紅蘿蔔,腰果,兩片薑,而最特別嘅,係要放入一兩條嘅西芹/唐芹,連葉放,佢會為呢個湯帶來一份特別嘅香氣.
先煲湯至80%完成程度.
湯渣我有另一個煮法,先將佢撈起,跟住將加入白蘿蔔件,煲埋剩下嘅20%時間,加鹽調味就可以.
個湯煲緊嘅時候我已經覺得好香,好有蘿蔔牛腩湯個種香氣,湯色亦都似,而且係真係好味好濃郁嘅!下次再想飲蘿蔔牛腩湯,但係又唔想攝取咁多動物脂肪時,就會再煲呢個湯啦.
16 則留言:
中湯我搭唔到咀添.回覆刪除回覆
哈哈哈,你真係好特別,完全對呢樣嘢無興趣刪除
嗰條白蘿蔔真係生得好靚仔喎!回覆刪除
你煲湯咁多素材,想唔好飲都唔得,最緊要係…能夠呃倒王子以為有肉湯喝.回覆
係呀,好靚仔,又夠水份刪除
素湯真係要多材料先好飲,王子好怕飲淡茂茂嘅湯呢
初睇題目, 我好混亂, 有牛腩但又係素湯, 原來係味道近似回覆刪除回覆
好似素生炒排骨,素雜錦炒蝦仁,素沙嗲牛肉等等,都係咁樣命名刪除
咁多材料,一定好好味.回覆刪除回覆
會濃郁好多,比較似肉湯囉刪除
這種圓碌碌白蘿蔔好靚喎回覆刪除回覆
係呀,我好少見到呢種,通常見到都係長形同瘦嘅刪除
- 回覆
可以滿足吓,但係又無食肉刪除
冬菇係咪重點?唔落會唔會差好遠呢?因為但凡有冬菇存在過嘅食物我都唔會食><回覆刪除回覆
有冬菇個味會多啲層次,同埋湯色會似肉湯,不過其實都可以用其他菌類代替,例如茶樹菇啦刪除
- 回覆
會香啲,而且色澤真係會比較似肉湯刪除


text:
2016年2月2日星期二
燒牛肉柚子雜菜沙律
家中剩少許燒牛肉,王子經常虎視眈眈,頻頻問我打算怎樣吃.
好吧,見佢咁想食,咁聯同家中剩菜,來個清雪櫃大行動.
做了燒牛肉柚子雜菜沙律,魚露,辣椒碎,蒜蓉,檸檬汁,糖,白醋混合,試味,加入燒牛肉條,番茄粒,紅椒粒,茴香粒,拌勻,入雪櫃醃半小時,吃前加入柚子塊拌勻.
自己培植嘅苜蓿芽菜 (alfalfa sprouts)有收成,加點落沙律,口感豐富又營養.
苜蓿芽菜含有豐富蛋白質,維生素K和維生素C,是我愛培植嘅芽菜呢.
26 則留言:
清雪櫃大行動,王子有口福啦.回覆刪除回覆
燒牛肉沙律係佢大愛之一呢刪除
這個沙律我早幾日出街食飯時都想食.哈哈,今日你就煮左.回覆刪除回覆
又會咁啱嘅!呢排暖咗呀,有啲食沙律嘅胃口呢刪除
沙律的調味有點像越式?回覆刪除回覆
係呀,其實泰式都係類似刪除
睇個汁同有柚子,應該好開胃.回覆刪除回覆
係呀,都係開胃嘢,柚子要快啲食,就嚟過造啦刪除
咁生的牛肉都可以隔夜?點儲存?唔怕有菌? (我好怕,所以乜都全熟)回覆刪除回覆
舊肉本身係深酒紅色㗎,今次整medium rare所以唔會太白,而且用咗reverse sear嘅方法整,所以好少white crust,基本上成舊肉都係平時食燒牛肉中間粉紅色果part,如果真係生嘅話,應該會見到肉嘅中心仲係深酒紅色㗎.通常西人都係咁啦,食淨嘅roast beef會用錫紙包好,放入盒,第日用嚟做沙律,餐三文治咁囉刪除
roast beef真係唔應該食太熟,會好鞋同柴皮,食唔到嫩滑感,不過如果怕生就真係冇計啦
原來如此!即係唔算好生啦!我對自己的技術完全無信心,所以真係咁多年都未煎過 Steak,因此每次出街食,餐牌有 Steak的話肥仔必叫,餓扒餓到連 Ikea Steak都唔放過,做我家的鬼其實都幾慘...哈哈 !你呢個燒牛肉沙律的玉照,佢睇到一定會流晒口水!!刪除
其實我最接受唔到嘅係三及第,則係外面一層大white crust,中層粉紅,個心係酒紅,咁樣就係外面鞋熠熠,中間又生勾勾囉.其實呢個沙律,唔用roast beef,用roast pork都好食架,下次食剩可以試下整.刪除
肥仔真係堅餓扒,因為Ikea Steak係真.唔掂
佢食完嗰餐 IKEA扒後都覺得自己好傻 XD 哈哈...刪除
Ikea我哋有一次有coupon半價食扒,食完覺得佢哋完全唔識煮,哂咗塊扒,覺得隻牛c得好唔抵囉刪除
連清雪櫃大行動都可以咁正嘅!回覆刪除回覆
清雪櫃都要對得住自己個胃呀...kakaka...刪除
呢個清雪櫃行動好成功, 碟沙律好鬼正!回覆刪除回覆
係呀,個沙律好開胃,同時又食咗好多蔬果刪除
王子應該好滿足回覆刪除回覆
佢已經不斷追問幾時會整埋另一舊牛仔肉...刪除
- 回覆
呢個方法處理啲食剩嘅roast xx真係唔錯刪除
- 回覆
係呀,雪櫃依家又少咗啲嘢刪除
你真係好慳家, 剩菜不浪費呀, 俾個讚回覆刪除回覆
唔好浪費呀,慳錢之餘,對得住個地球嘛刪除


text:
2014年2月21日星期五
健康餐-A貨蘿蔔糕
健康得黎仲要好味,多元化先得架,咁就要俾啲心機諗.
榨菜冬菇茄子炆米.
A貨素蘿蔔糕,其實係魚翅瓜糕呀!
事緣係:我家兩丁友,開一個魚翅瓜煲湯會淨低好多肉架,最少成2kg肉呀.
之前煎魚翅瓜烙,意外發現有啲以蘿蔔烙.
於是試整魚翅瓜糕,原來係得架!成功!仲可以不知不覺間清咗大半隻魚翅瓜!
又多個煮魚翅瓜方法!
用壓力煲加多個高腳蒸架,就可以同時煲魚翅瓜老火湯同時蒸糕,20分鐘就完成啦...
16 則留言:
魚翅瓜係點樣架?你個炒米好吸引,我好鍾意食米粉架!!!回覆刪除回覆
我仲有魚翅瓜响地窖,下次影俾你睇吖.刪除
我都鐘意米粉!呢隻米粉好好食,好方便架,下次影埋
用魚翅瓜代替蘿蔔整糕好吸引呀,等我找到魚翅瓜又跟妳試下整先!thx <3回覆刪除回覆
佢幫我清咗好多魚翅瓜呀,我要努力再研究下新嘅魚翅瓜食譜!刪除
你個A貨用臘腸嗎?回覆刪除回覆
冇呀,全素連油都冇用,但有用其他材料令個魚翅瓜糕好香刪除
南瓜可以好似蘿蔔糕咁煮. 魚翅瓜係南瓜類,應該冇分別.回覆刪除回覆
我覺得魚翅瓜嘅口感介乎南瓜同蘿蔔之間,我最近响weekend market成日見到,你可以留意下wor刪除
犀利啊,魚翅瓜都可以做糕.回覆刪除回覆
呢啲真係誤打誤撞,都好嘅,多個方法煮魚翅瓜呢刪除
又多樣糕可以整嘞回覆刪除回覆
係囉,叫黃金魚翅糕好似幾貴氣刪除
咁都唸到好勁!我成日都想買魚翅瓜但都唔見, 好難搵我呢區.回覆刪除回覆
我又係咁,越想揾越揾唔到,無啦啦又會周圍都有...刪除
魚翅瓜整糕都俾你諗到, 犀利! 講真, 要我煮全素餐我諗我唔識煮.回覆刪除回覆
我都覺煮全素餐,仲要唔太單調,係要多啲心思架刪除